
Capitolul 1 


Cathy era gata să plece la spital când sosi telegrama. Inima i se 
strânse la vederea micului plic albastru, pe care se temea să-l 
deschidă. Deoarece astfel aflase de moartea tatălui său, câţiva ani mai 
înainte. 

Tânăra femeie rupse nervoasă plicul şi scoase un oftat de uşurare 
recunoscând semnătura Sandrei. 

„Petrec această seară la îngerul albastru. Contez pe tine să vii. 
Sandra”. 

Sandra. Cea mai bună prietenă a sa. Cathy n-o văzuse de trei ani. 

— Intr-o zi mă voi ntoarce, Cathy, avea obiceiul să spună. Şi oraşul 
va fi al meu. 

lar Cathy răspundea: 

— Vei reuşi, Sandra. Intotdeauna ai obţinut ce-ţi doreai. 

Şi iată că visul devenise realitate, deoarece îngerul albastru era cel 
mai elegant club din oraş. Şi mica Sandra se întorcea triumfătoare în 
regiunea natală. 

Sandra Lesley! Prietena sa îşi luase acest pseudonim. Dar pentru 
Cathy va rămâne mereu Sandra Lesterfield, buna sa colegă de şcoală. 
Prietenia le legase ca pe două surori. Dar mai târziu, viaţa le despărţise. 
Sandra se prezentase întotdeauna ca exemplu, Cathy mulţumindu-se s- 
o urmeze. 

Tânăra femeie împături din nou telegrama. Îşi va vedea prietena cu 
orice preţ. Va fi un fel de omagiu adus trecutului şi prieteniei lor. De 
altfel, temperamentul său irlandez o îndemna să-şi urmeze instinctul. 
Bob spunea deseori că avea sângele fierbinte. Era adevărat. Cathy era 
în stare să izbucnească în plâns şi în minutul următor să râdă în hohote. 

— Deprimată sau entuziasmată, dar niciodată la mijloc, remarca 
Bob, zâmbind. 

— Evident, tu eşti solid ca o stâncă. Dar nu toată lumea are acest 
noroc. 

— Solid sau greoi ca o stâncă? 

— Solid. Perfect. Eşti perfect, doctore Clinton! Mi se pare că ţi-am 
spus-o deja. Nu? 

Bob râsese. Sinceritatea sa îl stânjenea uneori. Dar Cathy ştia că în 
sinea sa o aprecia. 

Diseară o va însoţi. Dacă nu intervenea un eveniment de ultim 
moment. Deoarece un medic era mereu la discreţia unei urgenţe. Cathy 
se întreba cum va reacţiona. Cu înflăcărare sau cu teamă? Se încruntă. 
Bob devenea imprevizibil îndată ce era vorba despre Sandra. Timpul 
trecuse, dar el... Nu, între ei se terminase totul. 

Cathy respinse acest gând. Bob o iubise pe Sandra. Dar la ce bun să 


revină asupra acestei poveşti vechi? Tânăra femeie îşi privi ceasul. 
Curând va fi ora să plece. In fiecare dimineaţă se aşeza la pian pentru a 
cânta o clipă. Muzica o relaxa şi o făcea să uite greutăţile meseriei sale 
de infirmieră. 

— Ştii că ai talent? De ce nu devii profesionistă? Am face o echipă 
trăsnet. 

Sandra îi repetase asta deseori. Ştia să fie foarte convingătoare şi 
Cathy fusese gata să cedeze. Dar, în cele din urmă, vocaţia sa de 
infirmieră o cucerise. Şi ce obținuse? O viaţă greu de suportat, o muncă 
epuizantă când urgenţele se succedau în ritm infernal, dezamăgirea 
cruntă de a vedea murind un bolnav simpatic. În acele clipe, i se 
întâmpla să-şi regrete alegerea. 

Oare cum să nu compare viaţa ei cu a Sandrei? Prietena sa devenise 
celebră. Câştiga bani, călătorea, se distra şi întâlnea o mulţime de 
oameni. Trăia liberă ca pasărea cerului, fără obligaţii deosebite. Cathy 
se simţea legată de spital, fără mari posibilităţi de viitor. 

Pianul îi făcu bine. Notele zburau cu veselie de sub degetele ei fine şi 
delicate. Indată ce termină, tânăra femeie porni la drum. 

Afară, soarele strălucea şi Cathy se urcă la volan fredonând. Spitalul 
din Pittsfield era mai degrabă vechi, dar cu cinci ani înainte lucrările îl 
transformaseră prin adăugare de clădiri şi modernizarea restului. Şi, de 
atunci, ansamblul avea un aspect mai impresionant. 

Cathy încetini şi-şi gară maşina în parcaj. 

Era cald. Cerul fără nori se reflecta în fluviu şi se opri o clipă pentru a 
contempla acel spectacol liniştit. Apa curgea impunător printre malurile 
mărginite de sălcii. Două vase de transport fluvial trecută încet, agitând 
apa liniştită cu mari vârtejuri. Cathy adora acest colţ. 

— Bună ziua, Cathy! 

Tânăra femeie se întoarse şi un zâmbet larg îi lumină faţa. Ar fi 
recunoscut această voce dintre mii. 

— Bob! Bună ziua! 

Bob şi ochii săi albaştri care erau ascunşi de ochelarii cu rame din 
baga. Bob şi statura sa impunătoare, cu părul negru, bărbia hotărâtă şi 
buze catifelate, aproape copilăreşti. Faţa sa nu avea nimic clasic. Dar 
Cathy îl găsea frumos. Mai ales când râdea. lar ea avea darul să-l facă 
să râdă. 

— Este un timp de când priveşti apa. Oare la ce te gândeşti? 

— La nimic, răspunse Cathy. Imi aminteam doar aventura noastră pe 
insulă. Tu ţi-o aminteşti? 

— Tu, Sandra şi cu mine. N-am uitat nimic. A trebuit să petrecem 
noaptea acolo. 

— Încă mă întreb cum ai putut să nu legi parâma, Bob. În clipa 
întoarcerii, nicio barcă! 


Bob râse sincer. 

— Nu eram încă decât nişte copii, Cathy. 

— Poate. Dar acolo am petrecut una din nopţile cele mai formidabile 
din viaţa mea. 

Se îndreptară încet spre spital. 

— la te uită, ia te uită! Şi de ce? 

Cathy îşi strecură mâna sub braţul său. De obicei, n-o făcea 
niciodată din cauza bârfelor. Dar uneori nu se putea stăpâni să nu-l 
atingă. Poate pentru a se asigura, pentru a-şi dovedi că era într-adevăr 
acolo. 

— O ştii perfect. 

Bob îi aruncă o scurtă privire şi ochii lui albaştri străluceau. 

— Sunt ani de atunci. 

Chiar crezi că în noaptea aceea te-ai îndrăgostit de mine? 

— Sunt sigură de asta. Dar nu aveai ochi decât pentru Sandra în 
acea perioadă. 

Medicul îi ignoră remarca. 

— Tocmai mi-a trimis o telegramă în această dimineaţă, reluă Cathy. 
Pentru a-mi aminti că se duce la îngerul albastru. 

— Ca şi cum puteai să uiţi! Am primit şi eu una. 

— Serios? 

— Am fost puţin surprins, dar este amabil din partea ei să se 
gândească la mine. Primul spectacol este la ora zece. Voi rezerva o 
masă şi voi trece să te iau la ora nouă. 

— Mai ales să nu întârzii, Bob. Nu vreau să pierd nicio bucăţică din 
spectacol. _ 

— In niciun caz. Incetează să te nelinişteşti degeaba. Voi fi punctual. 
În cazul unei piedici, te voi anunţa. Liniştită? 

Ascensorul se deschise şi pătrunseră înăuntru. Cathy remarcă două 
dintre colegele sale care-l sorbeau din ochi pe Bob. Erau puţini medici 
acceptabili în spital. Ceea ce-l făcea şi mai interesant în ochii acestor 
doamne. 

Bob cobori la etajul al treilea şi, plecând, îi adresă un zâmbet discret. 
Lui Cathy i se păru că le aude pe celelalte oftând. Dar nu era foarte 
sigură. Tânăra femeie avea noroc. Şi o ştia. Dar în acest caz, de unde 
venea oare acea nelinişte care se infiltra cu perfidie în sufletul său? Va 
ceda depresiei, schimbărilor bruşte de dispoziţie obişnuite? Ziua se 
anunţa prea frumoasă pentru asta. 

Cathy se opri la etajul al patrulea şi ajunse rapid la camera 
infirmierelor. Şefa sa era deja acolo. 

— Bună ziua, domnişoară Fairchild. 

Dar Fairchild nu era foarte sociabilă. Nu avea decât o pasiune, 
munca. Şi când Cathy îl reîntâlnise pe Bob, un an mai înainte, 


superioara sa nu se jenase să-şi manifeste dezaprobarea. 

— Un medic şi o infirmieră. Este inadmisibil! Şi vă previn: nu voi 
suporta să vă văd spunându-vă vorbe dulci sub ochii mei! 

— Dar nu se pune problema, protestase Cathy. Bob nu m-a sărutat 
niciodată în public. 

— Alţii înaintea voastră au făcut-o. Şi te avertizez, domnişoară 
Corey, dacă... 

— N-am nimic să-mi reproşez. Şi nu mă veţi prinde niciodată în 
greşeală, încheie tânăra femeie. 

De fapt, Fairchild detesta numai ideea ca un medic să poată flirta cu 
o infirmieră. Cathy era perfect conştientă de asta. Dar violenţa şi 
indiscreţia superioarei sale o surprinsese din nou. 

Brutalitatea acestei reacţii dăduse în mod firesc naştere la bârfe. 
Printre infirmiere, unele pretindeau că Fairchild cunoscuse un medic şi 
că povestea se terminase prost. De aici furia sa de a vedea pe altcineva 
reuşind acolo unde ea eşuase lamentabil. 

— În această dimineaţă avem stagiare, exclamă Fairchild, cu 
bruscheţea obişnuită. Ţi le încredinţez pe amândouă: domnişoarele 
Thornton şi Scott. 

Cathy inspiră adânc. Era o provocare să se ocupe de începătoare. lar 
adevăratele infirmiere, cu diplomă, detestau acest gen de corvoadă. 
Dar tânăra femeie îşi aminti de propriul debut în meserie şi de 
importanţa stagiului în viitoarea viaţă profesională. Contactul cu 
bolnavii constituia o experienţă de neînlocuit, care valora mai mult 
decât toate învăţăturile de pe pământ. 

Tabloul luminos se aprinse. 

La gestul poruncitor al lui Fairchild, Cathy ieşi imediat. Ziua începea 
rău, deoarece suna un bolnav. Şi, după părerea generală, acesta avea o 
reputaţie îngrozitoare. 

— Bună ziua, domnule Larkin, spuse Cathy intrând în cameră. Aveţi 
nevoie de ceva? 

— Este a treia oară când sun! vorbi acesta strident. 

Tânăra femeie se încordă. Trebuia mai ales să-şi păstreze răbdarea. 
Dar era dificil, deoarece îl bănuia pe Larkin că minte pentru a o necăji. 

— Tocmai am intrat de serviciu, domnule Larkin. Şi n-am remarcat 
decât un apel. Îmi pare rău pentru celelalte. 

— Dă perdelele la o parte! Doresc să văd ce se întâmplă afară. Şi 
spatele, spatele meu! Nu este niciun mijloc de a face masaj aici? 

Cathy trase perdelele, lăsând să intre razele soarelui. Câteva bărci 
se mişcau încet pe fluviu şi tânăra femeie zâmbi. De la fereastră se 
zărea Sandstone, mica insulă aşezată la un cot al râului. Acolo îşi 
petrecuse o noapte, cu un an înainte. 

Totuşi, în memoria sa amintirea se păstrase intactă şi exactă. O 


amintire pe care n-o va uita niciodată. 

— Ei bine, masajul! Da sau nu? Şi doctorul meu? De ce nu este încă 
aici? întrebă Larkin. r 

— Doctorul Clinton a sosit. Şi sunt sigură că nu va întârzia. li voi cere 
unei maseuze să vă facă o frecţie cu alcool. Vă reamintesc că 
regulamentul nu permite decât două şedinţe. Şi aţi fost deja masat în 
această dimineaţă. 

— Regulamentul! Nu aveţi decât acest cuvânt pe buze. Sunt bolnav, 
nu? Şi plătesc. În consecinţă, pretind pentru banii mei! 

— Bine, domnule. 

Cathy dispăru închizând încet uşa. Larkin bombănea încă, deoarece 
ar fi preferat s-o lase deschisă. De fapt, trebuia să spioneze 
infirmierele, notând cu conştiinciozitate plecările şi venirile lor. Şi dacă, 
din nefericire, se ocupau mai puţin de el decât de un altul, făcea în aşa 
fel încât să afle tot etajul. 

Puțin după aceea, Cathy dădu peste Bob. Acesta îşi îmbrăcase 
halatul alb şi înainta cu paşi mari. Cu trusa sub braţ şi capul drept avea 
într-adevăr ţinută. 

— Eşti aici! Slavă Domnului! spuse Cathy. Diva ta este într-o 
dispoziţie proastă. 

— Eşti drăguță că mă anunţi, îi răspunse Bob, inspirând adânc. 

Tânăra femeie îl urmări din ochi şi inima i se strânse când intră în 
camera lui Larkin. Fiecare bolnav constituia un caz special. Marea 
majoritate erau fermecători. Unii penibili. Dar Larkin se comporta într- 
un mod cumplit chiar şi când totul mergea bine. 

Stagiarele tocmai sosiseră. Se făcuseră mici în uniformele lor roz şi-i 
aruncau priviri admirative şi neliniştite. Cathy ştia că-i invidiază ţinuta 
albă şi însemnele de pe bonetă. Ea însăşi trăise această experienţă şi 
nu ignora nimic din sentimentele lor. 

Discutau toate agitându-se. Dar când Fairchild apăru şi le aruncă o 
privire glacială, se opriră imediat din vorbit. 

infirmiera şefă le chemă pe rând şi le îndreptă spre însoţitoarele lor. 
Cathy le primi pe cele două eleve. Păreau incredibil de tinere. Prima, 
Thornton, era roşcată şi plină de pistrui. Cealaltă, Scott, blondă şi 
plăpândă. Cathy simţi imediat că dintre cele două, Thornton va fi cea 
mai bună infirmieră. Totuşi, nu trebuia să se încreadă în prima 
impresie. Şi tânăra femeie o ştia perfect. 

— Bine! Mă veţi urma. 

Voi încerca să vă familiarizez cu viaţa dintr-un spital, le spuse Cathy. 
Şi să nu vă fie teamă să puneţi întrebări. 

Dimineaţa trecu fulgerător. Spre deosebire de celelalte, Cathy 
aprecia aceste vizite impuse cu stagiarele. Făcu tot posibilul să se arate 
prietenoasă şi încurajatoare. Thornton se dovedi energică şi pricepută 


şi mai ales în stare să ţină o situaţie în mână. Scott, dimpotrivă, 
rămânea mereu retrasă. 

După cum trebuia să se aştepte, Larkin sună iar. 

— Este un bolnav extrem de dificil, explică. Avem puţini aici. Dar, 
credeţi-mă, trebuie o diplomaţie extraordinară pentru a te descurca. 

In drum, tânăra femeie le dezvălui tactica sa de a le veni de hac unor 
asemenea bolnavi nedoriți. Tinerele fete rămaseră în pragul uşii în timp 
ce Cathy se străduia să-l calmeze pe bătrânul arţăgos. Era nebun de 
furie, deoarece Bob dăduse instrucţiuni noi. Şi ascultându-l, nimeni nu 
tinea cont de ele. 

— Trebuie să stau aşezat zece minute la fiecare oră, explică domnul 
Larkin ţipând. Şi n-a venit încă nimeni. Este revoltător! Cu adevărat 
revoltător! 

Tocmai fusese operat de o fractură a şoldului şi un fel de cordon îi 
înconjura patul pentru a-l împiedica să cadă. Cathy ridică una dintre 
proptele şi se întoarse spre stagiare. 

— Veniţi să mă ajutaţi, Scott. Treceţi de cealaltă parte a patului. 

— Dar cine este această fată? întrebă imediat Larkin. N-am mai 
văzut-o niciodată. 

— Domnişoara Scott. O stagiară, răspunse Cathy. 

— Cum?... O elevă?... Nu sunt cobai! Ai auzit? 

— Ridică propteaua, comandă tânăra femeie, ignorând remarca. 

Operaţiunea era simplă şi Cathy ştia că stagiarele erau 
experimentate în acest gen de exerciţiu. Scott înaintă şi începu să 
scoată legăturile. Dar emoția făcea să-i tremure mâinile şi cordonul izbi 
uşor patul. Chipul lui Larkin deveni stacojiu de furie. 

— Vino s-o ajuţi, Thornton, spuse calmă Cathy. 

Eleva roşcată se achită perfect de sarcină, ceea ce spori stânjeneala 
colegei sale. 

— Perfect, Scott. Acum prinde-l din spatele umărului... Aşa... încet... 

De fapt, Cathy nu avea nevoie de niciun ajutor pentru a ridica 
bolnavul. Dar Scott era acolo pentru a învăţa. Şi trebuia să-şi aducă 
aportul. 

— Foarte bine. Şi acum aranjează-i pernele la spate, adăugă tânăra 
femeie. Ei, domnule Larkin, vă simţiţi mai bine? 

— Cu siguranţă! Cu siguranţă, mormăi acesta. 

— Ne vom întoarce imediat, îi spuse Cathy. Veniţi, fetelor? 

Scott făcu imediat gestul de a ieşi. 

— Cordonul, Scott! exclamă Cathy. Să nu uiţi niciodată să-l pui. Este 
foarte important. Domnul Larkin are nevoie de el pentru a se ajuta. Şi 
mai ales, previne orice cădere accidentală. 

— Nu-ţi poţi preda cursurile în altă parte? întrebă Larkin. Am trecut 
destul drept un animal curios! 


Cathy conduse toată lumea afară. 

— Ei bine, tipul ăsta promite, remarcă Thornton. 

— Cum spui tu! adăugă Scott. Aveţi mulţi de acest gen, domnişoară 
Corey? 

— Nu, răspunse Cathy. Acesta este o excepţie. 

— Să sperăm, murmură Scott. 

Restul dimineţii, Cathy le făcu să descopere ce însemna cu adevărat 
un spital. Le încredinţă treburi simple, dar cât mai variate posibil. 
Dăruindu-se temeinic muncii sale, tânăra femeie aştepta de la ceilalţi 
aceeaşi conştiinţă profesională. 

După prânz, elevele se întoarseră la cursurile lor. Şi de data aceasta 
Scott păru realmente uşurată. 

După-amiaza se desfăşură fără peripeții. Cu excepţia lui Larkin, care- 
şi făcu iar de cap. Îţi trebuia nervi de oţel pentru a-l suporta fără să te 
enerveze. 

Din fericire, perspectiva serii o susţinu pe Cathy în toate eforturile. 
La ora fixată, părăsi spitalul şi se întoarse direct în apartamentul său 
confortabil. Locul nu era extrem de luxos, dar ea se simţea bine acolo. 

Tânăra femeie se relaxă îndelung într-o baie cu spumă şi se scăldă în 
parfumul său preferat. Apoi îşi îmbrăcă rochia nouă şi discretă, dar 
rafinată. Trebuia să fie frumoasă pentru Bob. Şi pentru Sandra. 
Deoarece se temea puţin să-şi revadă o prietenă atât de fermecătoare, 
mai ales după trei ani de despărţire. 

Brusc, Cathy se întrebă dacă Sandra se schimbase. Telefonul sună, 
întrerupându-i cursul gândurilor. Oare ce să facă? Să răspundă? Şi dacă 
era Bob pentru a o anunţa că nu putea să vină?... Nu, ar fi prea stupid. 
Tânăra femeie ridică receptorul. 

— Alo? Alo? făcu, neliniştită. 


Capitolul 2 


— Domnişoara Corey? întrebă o voce masculină. 

— Eu sunt. Dar cine este la telefon? 

— Judd Richardson. 

Cathy cunoştea acest nume. Era impresarul Sandrei. 

— Vă sun din partea domnişoarei Lesley. M-a însărcinat să vă asigur 
de prietenia sa. 

— Este foarte amabil. Mulţumesc. Oare n-aş putea să-i vorbesc 
direct? 

— In această clipă dă un interviu. Dar dacă vreţi să-i lăsaţi un 
mesaj... 

— Da. Eu... spuneţi-i că voi trece să o văd după spectacol şi că... îi 
urez mult succes. 

— Am înţeles. 

Richardson întrerupse imediat convorbirea. Cathy avea impresia că 
rămăsese flămândă. Conta pe un apel de la prietena sa. Dar de la 
sosire, Sandra nu apăruse niciodată. Fără îndoială, din cauza 
nenumăratelor sale ocupaţii. Ca de exemplu, acest interviu. Probabil 
Sandra dădea cu zecile. Acesta era preţul gloriei, deoarece devenise 
celebră. Şi tânăra femeie îşi dădu osteneala să nu-şi facă idei. 

Judd Richardson părea puţin vorbăreţ şi consacrat întru totul 
afacerilor sale, însăşi imaginea impresarului. Sandra vorbise mult 
despre el în scrisori. Din punct de vedere profesional, era mânat de 
ambiţie. Cathy se întrebă chiar dacă nu avea prea multă. 

Răsună soneria de la intrare. Tânăra femeie zâmbi şi se grăbi să se 
ducă să răspundă. Bob nu era doar punctual. Venise înainte. Tânărul 
bărbat făcu câţiva paşi, apoi o luă în braţe fără o vorbă şi o sărută pe 
părul negru, bogat. 

— Te iubesc, Bob, murmură Cathy. 

Acesta o îndepărtă uşor şi ochii săi mari, albaştri, o măsurară cu 
atenţie. 

— In seara aceasta eşti scandalos de frumoasă! 

— Dar nu neg asta, dragul meu. Şi complimentele nu m-au deranjat 
niciodată!... 

— Ştiu, răspunse Bob râzând. Eşti cât se poate de provocatoare. Îmi 
place această coafură. Este cu adevărat reuşită. 

Cathy se simţea mai bine. Cum oare să rămână insensibilă la 
cuvintele bărbatului pe care-l iubea? Fu cu atât mai flatată cu cât, 
comparată cu Sandra, va fi întotdeauna pe locul doi. Sandra avea o 
frumuseţe seducătoare. Cea a lui Cathy se afla mai ales în inocenţa 
zâmbetului şi în sinceritatea privirii. 

— Dar cred că nici ţie nu-ţi lipseşte nimic. Este un costum nou? 


— Da. Îţi place? 

— Sandrei ar trebui să-i pui întrebarea, îi răspunse cu maliţiozitate. 

Bob roşi, împotriva oricărei aşteptări. 

— Fie, am flirtat ordinioară cu Sandra! Dar n-ai să-mi aminteşti asta 
o veşnicie. 

— Haide, Bob! Glumeam. 

— De acord. Să ne oprim aici. Dacă eşti gata, să n-o mai lungim. Mi- 
ar plăcea să profit de masa mea. 

Străzile erau extrem de aglomerate şi făcură mai mult de o jumătate 
de oră pentru a ajunge la îngerul albastru. In cele din urmă, Bob găsi un 
loc în apropierea clubului. Cerul cu dungi roz şi ultimele raze ale 
soarelui care apunea făceau atmosfera plăcută şi ireală. 

Masa era într-adevăr bine aleasă. Vor vedea spectacolul perfect. 

— Ei bine? întrebă Bob. 

— Nu puteai alege mai bine, Bob. 

Se relaxară. In general, tânărul bărbat evita acest gen de locuri, 
unde de altfel nu-l vedeai niciodată. Lui Cathy îi făcea mai multă 
plăcere viaţa în societate. Şi aici, totul o învăluia. Lumina filtrată, 
lumânările aşezate pe fiecare masă şi şeful de sală în smoching negru. 

— Ţi-e groază de acest gen de seri, nu-i aşa? întrebă îndatoritoare 
tânăra femeie. 

Bob ridică încet capul şi un zâmbet slab îi lumină faţa. 

— N-am să mor din asta. Linişteşte-te. 

Cathy îşi puse mâna peste a sa. 

— Eşti un înger. Mulţumesc că m-ai însoţit. 

Bob comandă mâncarea sa preferată, antricot Bercy. Cathy dori 
fructe de mare. Arunca priviri pe furiş, sperând că Sandra vă veni să-i 
spună o vorbuliţă înainte de spectacol. 

— Cum s-a desfăşurat ziua ta, cu stagiarele? o întrebă Bob pe 
neaşteptate. 

De fapt, medicul se gândea mereu la spital şi la munca sa. Era ceva 
mai puternic decât el. Dar această legătură îi unea mai mult decât 
orice. 

Tânăra femeie zăbovi asupra fiecărui detaliu şi mai ales asupra 
tinerei Scott, care o îngrijora puţin. 

— Sincer, nu cred că va reuşi. 

— Ei, şi? N-ar fi nici prima, nici ultima. Este o meserie grea. Poate 
alege alta. 

— Ştiu, încuviinţă Cathy. 

— Şi apoi, Fairchild are darul de a face să cedeze înclinațiile fragile, 
adăugă medicul râzând. In timpul mesei, conversaţia se învârti în jurul 
spitalului. Spre sfârşit, o formaţie mică veni să cânte câteva melodii 
languroase. Tânăra femeie fredonă uşor sub privirea amuzată a 


însoţitorului său. 

— Mărturiseşte că n-ai putea trăi o zi fără muzică, exclamă Bob, 
tachinând-o. 

— Asta, nu! Ce vrei, nu degeaba sunt irlandeză, replică tânăra 
femeie cu un accent puternic, care îl făcu să râdă în hohote. 

Brusc se făcu o linişte deplină şi orchestra apăru sub spoturile 
luminoase. Un bărbat în ţinută de seară se desprinse şi anunţă: 

— Doamnelor şi domnilor, îngerul albastru este mândru să v-o 
prezinte pe noua sa vedetă: Sandra Lesley! 

Sala fu străbătută de un val de aplauze, care spori când Sandra îşi 
făcu intrarea. Purta o somptuoasă rochie roz care-i dezvelea umerii. 
Bijuteriile din strasuri adăugau o notă de mister părului său blond, 
ridicat la tâmple. Sandra era realmente minunată. 

Câteva lacrimi de emoție apărură în ochii lui Cathy când aplaudă. 
Cât despre Bob, părea complet fascinat şi-i trebui un timp bun înainte 
de-a face un gest. 

Mulțimea deveni tăcută şi orchestra începu un cântec care-i adusese 
deja succes Sandrei. Vocea sa caldă şi copleşitoare umplu încăperea, 
făcând inimile să vibreze. Cathy aruncă o scurtă privire în jur: toată sala 
era încremenită. 

Nici Bob nu scăpase de farmecul sirenei care cânta sub spoturile 
colorate. Şi tânăra femeie se întreba la ce oare se putea gândi. 

Sandra ţinu tot auditoriul cu sufletul la gură o jumătate de oră. 
Cântecele se înlănţuiau perfect şi Cathy se delecta cu fiecare măsură. 
In sfârşit, Sandra salută asistenţa, într-un concert de aplauze 
dezlănţuite. 

Sala se lumină din nou, în sunetele unui slow ispititor. 

— Este fantastică, Bob, nu-i aşa? 

— Absolut. N-am realizat cât... 

Un şef de sală se apropie şi-i înmână lui Cathy un plic. Aceasta îl 
deschise, recunoscând scrisul înclinat al Sandrei. 

„Vino să mă vezi în cabină, înainte de a-mi veni rândul din nou să 
cânt”. 

— Vrea să ne vadă, explică tânăra femeie. Ne aşteaptă în cabină. 

II urmară pe şeful de sală în culise. Ajuns în faţa unei uşi închise, 
acesta ciocăni încet, înainte de a se îndepărta. Uşa se deschise brusc şi 
apăru un bărbat bondoc, cu părul negru căzut în ochi. Cathy înţelese că 
avea de-a face cu Judd Richardson, impresarul Sandrei. 

— Da? întrebă acesta pe un ton tăios. 

— Suntem nişte prieteni ai domnişoarei Lesley, răspunse Bob. Ne-a 
cerut să trecem... 

— Cathy?... Judd?... pentru Dumnezeu, lasă-i să intre. 

Sandra apăru în uşă şi-i trase în interiorul cabinei mici. Clipa regăsirii 


fu extrem de emoţionantă. Voiau să vorbească amândouă în acelaşi 
timp. Apoi Sandra îşi aţinti privirea asupra lui Bob, care aştepta discret 
într-un colţ. Sandra îi întinse mâna cu un gest grațios şi extrem de 
feminin. 

— Salut, Bob! Sau mai degrabă, bună seara, doctore Clinton. Trebuie 
să mă obişnuiesc cu noul tău titlu. 

— Ce faci, Sandra? întrebă Bob, strângându-i mâna în mâinile sale. 

— Bine. Eu... Este atât de minunat să vă văd pe amândoi. Ascultaţi, 
am o idee. Dacă aţi veni la mine la hotel după spectacol? întotdeauna 
dau mici petreceri după galele mele. De acord? 

Cathy se întoarse discret spre Bob. Acesta detesta să ia hotărâri pe 
negândite. De fapt, era dificil chiar să-l ia la o serată prevăzută de luni 
de zile. Cathy se pregătea să răspundă negativ, când medicul interveni: 

— Cathy îşi doreşte probabil asta la nebunie. Dar eu n-aş vrea să mă 
impun şi... 

— Nu fi ridicol, Bob. Pentru că te invit... 

Cathy zâmbi crispat. Bob acceptase repede. Prea repede după gustul 
său. 

Apăru Judd, cu un aer preocupat. 

— N-aş vrea să vă deranjez, dar domnii aceia de la presă încep să se 
neliniştească... 

Sandra îi aruncă o privire enervată: 

— Ascultă, Judd... 

— Ştii, asta face parte din meserie. 

Tânăra femeie se scuză cu un zâmbet. 

— Judd nu se gândeşte decât la muncă. De fapt, nu v-am prezentat. 

Prezentarea se făcu rapid. Judd îi adresă lui Cathy un scurt semn din 
cap, strânse mâna lui Bob şi o trase pe Sandra de braţ. 

— Sosesc, Judd, sosesc. Rămâneţi amândoi o clipă aici. Judd se va 
ocupa de voi. Mă bizui pe tine, Judd. Sunt prietenii mei. 

După care dispăru ca un vârtej. Judd le indică nişte scaune cu un 
gest uşor. 

— Luaţi loc. Aceste cabine nu sunt chiar confortabile. Te simţi la fel 
de comod ca o batistă în buzunar. 

Cathy îl privi cu atenţie. Nu avea obiceiul să judece pe cineva la 
prima întâlnire. Totuşi, nu se putea împiedica să nu-l găsească 
îngrozitor de antipatic. Poate voia să-i facă să se simtă că sunt de 
prisos. 

Brusc, tânăra femeie simţi că ochii de culoare închisă o măsurau. 

— Aşadar, dumneavoastră sunteţi frumoasa Cathy, murmură Judd, 
fără să-şi ia privirea de la ea. Am auzit atât de multe vorbindu-se 
despre dumneavoastră. 

— De bine, sper? 


Bărbatul zâmbi uşor. 

— Chiar mai mult. Sandra nu şi-a uitat niciodată oraşul natal. Deseori 
îi este dor de această regiune. Un acces de melancolie şi-mi vorbeşte 
pe Pittsfield. Cathy pe aici, Cathy pe dincolo... Şi... 

Îl indică pe Bob din privire. Apoi bâigui un vag cuvânt de scuză şi se 
repezi la telefon. Intors cu spatele, vorbea cu voce scăzută. 

Bob aruncă o privire curioasă decorului care-i înconjura. 

— Seara aceasta se va termina târziu, Bob. Dacă nu ţii să mergem 
acolo, nu te oblig. Nu este foarte important. 

— Sandra ar fi foarte dezamăgită. Ca şi tine, de altfel. 

Cathy murea de dorinţă să se strecoare o clipă în viaţa pasionantă a 
Sandrei. De obicei, lui Bob nu-i plăcea deloc viaţa de noapte, mai ales 
când a doua zi îl aştepta o zi încărcată. Ori, în acea seară atitudinea lui 
era complet diferită. Oare de ce? Pentru a-i face plăcere ei sau pentru a 
rămâne mai mult timp cu Sandra? 

Tocmai sosiseră ziariştii. Străluciră flashurile. Sandra avea un mod 
foarte profesional, aproape reflex, de a poza. Veniră apoi întrebările 
cărora le răspunse prompt. Judd n-o părăsea niciun pas. Se învârtea, se 
agita, gata să răspundă în locul său dacă trebuia. Părea că se teme 
mereu de un incident. Era tiranic, autoritar şi brutal. 

— Îl găsesc cumplit, spuse Cathy, încruntându-se. Mă întreb chiar de 
ce s-a complicat Sandra cu un asemenea tip. 

— Îşi face munca, replică Bob. Sunt sigur că este competent. Altfel 
nu l-ar fi ales. 

Interviul terminat, Sandra avu doar timp să ajungă pe scenă, pentru 
ultima parte a spectacolului. Se întoarse, în sfârşit, să se schimbe şi să 
se demachieze rapid. 

Când fu gata, părăsiră clubul, toţi împreună. Sandra şi Judd urcară 
într-o maşină închiriată. Cathy în cea a lui Bob. 

— Eşti sigur că nu te plictiseşti? întrebă iar Cathy. 

— Nu. Ce idee! 

Părea nervos. Sau era doar o impresie? Tânăra femeie îşi frământa 
nervoasă poşeta. Ar fi vrut ca seara să se fi terminat deja. 

Parcară mai jos de hotel, înainte de a pătrunde în hol. Judd şi Sandra 
îi aşteptau în faţa ascensorului. Erau o mulţime de invitaţi. In cea mai 
mare parte, membrii orchestrei, care-şi aduseseră soțiile şi prietenele. 
După scurte prezentări, toată lumea se năpusti în ascensor. 

Apartamentul Sandrei se afla la ultimul etaj. Judd deschise uşa şi se 
grăbi la telefon. 

— Alo... Recepţia?... 

O femeie se agăţă de Bob, după ceea ce putuse auzi Cathy, mai ales 
pentru a-i solicita câteva informaţii de ordin medical. Fenomenul era 
frecvent când se auzea că este medic. Dar tânărul bărbat avea groază 


de asta. 

Sandra veni lângă prietena sa cu un aer jenat. 

— Imi pare rău pentru toată această lume. Dar nu reuşesc să scap 
de ei. Acum să vorbim despre tine, despre viaţa ta. 

— Eu... sunt fericită, Sandra. Dar tu se pare că într-adevăr înfloreşti. 

Sandra izbucni în râs, înainte de a continua. 

— Totuşi, am avut o zi epuizantă. Am sosit pe la ora patru. Şi, de 
atunci n-am mai avut timp să respir. Ce crezi despre spectacolul meu? 
Chiar vreau să-ţi cunosc părerea. Eşti cel mai bun critic al meu, Cathy. 

— Ca şi când n-ai şti! 

— Şi Bob? 

— L-ai impresionat extraordinar. Este cel mai mic lucru pe care-l pot 
spune. Totuşi, îl cunoşti pe Bob. Nu-l uimeşti uşor. 

— Pare în plină formă. Cum îi merge? 

— Este pe cale să-şi facă o clientelă solidă. Şi în spital toată lumea îl 
adoră. 

Sandra o privi în adâncul ochilor şi o întrebă pe negândite: 

— Şi voi doi? Logodiţi? 

— Nu oficial. 

— Şi de ce? 

Cathy uitase că prietena ei putea fi la fel de directă ca ea. 

— Bob are nişte principii. Ştii bine, îi răspunse. Aşteaptă să fie bine 
instalat înainte de a se căsători. N-a lăsat niciodată nimic la întâmplare. 
Are un prea mare simţ al responsabilităţii. Îţi aminteşti... 

— N-am uitat, răspunse încet Sandra. 

Cathy se simţea extrem de stânjenită vorbind despre Bob. Se grăbi 
să schimbe subiectul. 

— Câte zile cânţi la îngerul albastru? 

— Două săptămâni. 

— Şi apoi? 

— Chicago, Philadelphia şi New York. Evident, nu în cele mai mari 
cabarete. Dar trebuie să arăt ce sunt în stare. 

— Vei reuşi, Sandra. 

— Sper, replică aceasta, părând brusc foarte obosită. Judd crede în 
mine. Crede că, muncind, voi ajunge sus. 

— Unde l-ai găsit? 

— Mai degrabă el este cel care m-a angajat. Aveam nevoie de un 
impresar bun. Mărturisesc. lar Judd se numără printre cei mai buni. 

— Eşti sigură? întrebă Cathy încruntându-se. 

— Ştiu că nu corespunde idealului tău masculin, replică Sandra 
zâmbind. Dar nu te lăsa impresionată. Este mai teribil decât pare. 

Cineva o strigă. Un membru al trupei se aşezase deja la pian. 

— Să facem un duet, Sandra. Vei vedea că dă mult mai bine cu 


pianul. 

— Ascultaţi, chiar sunt epuizată. Nu se poate amâna această şedinţă 
pe mâine? 

— Ah, nu. Acum! 

Cathy se întoarse în căutarea lui Bob. 

Dar privirea îi căzu asupra lui Judd. Acesta se apropie şi puse o mână 
greoaie pe braţul său. O studie îndelung cu ochii săi aprigi, fără să 
slăbească presiunea degetelor. 

— Dumneata eşti aşadar Cathy cea dragă. Chiar doream să întâlnesc 
o fată ca dumneata. 

— Sunt convinsă că poţi găsi ceva mai bun, domnule Richardson. 

— Nu mă gândesc la mine, ci la Sandra. 

Imobilitatea privirii sale devenea neliniştitoare. 

— De ce? Sandra are probleme? 

— Nu mai ştie ce să facă. Şi eşti singura care o poate ajuta, încheie 
impresarul retrăgându-şi mâna. 

Tonul avea ceva alarmant. 

— Dar la ce faci aluzie, exact? Are necazuri cu sănătatea sau 
dificultăţi de ordin profesional? 

— Să spunem că este o problemă de stare de spirit. Şi asta îi 
afectează toată viaţa. Trebuie să-ţi vorbesc în particular, Cathy. Dar nu 
aici. Ai putea, mâine? 

— Sunt de serviciu toată ziua la spital. Dar de ce toate aceste 
mistere? Să vorbim acum. Ce i se întâmplă?... Explică-te! 

Judd scoase o ţigară lungă din buzunar. li tăie cu grijă vârful şi o 
aprinse. Cathy detesta mirosul de ţigară şi nu se putu stăpâni să-şi 
încreţească nările. Judd se prefăcu că nu observă, pentru că scoase un 
nor gros de fum înţepător. 

— Ei bine, ce se întâmplă? insistă tânăra femeie. 

— La ce oră iei prânzul? 

— Am foarte puţin timp. 

— Să ne întâlnim la ora unsprezece. Te voi aştepta în hol. 

— Unsprezece şi jumătate. Nu pot mai înainte. 

— Perfect. 

Acum, Judd se îndepărtă. lritată, Cathy îl urmări cu privirea. Ce naiba 
voia să spună în legătură cu prietena sa? Şi de ce oare atâtea precauţii 
pentru a-i vorbi?... 

Sandra se rezemase cu coatele de pian, pentru a fredona unul din 
cântecele sale. Părea fericită. Poate puţin obosită. Dar cine nu ar fi fost? 
Petrecuse un an epuizant şi o zi dintre cele mai trepidante. 

Bob nu reuşea să scape de ciudata sa parteneră. Dar privirea îi 
aluneca deseori spre pianul lângă care cânta Sandra. Cathy îşi muşcă 
buza. Se simţea puţin pierdută şi teribil de neglijată în mijlocul acestei 


mulţimi anonime. 

Se apropie de Bob. Văzând-o venind, acesta făcu astfel încât să se 
elibereze. 

— Dacă am pleca, Bob?... Este târziu şi Sandra pare atât de 
ocupată... 

Acesta aruncă o scurtă privire la ceas. Părea puţin preocupat să 
plece. 

— De-abia i-am putut spune o vorbă, răspunse tânărul bărbat. 

— Sunt în aceeaşi situaţie, să ştii. Dar ai văzut cât este ceasul? 

Tânăra femeie putu în sfârşit să prindă privirea Sandrei, care părăsi 
pianul şi veni lângă ei. 

— Nu mi-am respectat toate îndatoririle de gazdă, nu-i aşa? întrebă 
râzând. Aceste seri sunt mereu la fel. Până la urmă se munceşte mereu. 

— Noi vom pleca, anunţă Cathy. 

— Deja! Dar de-abia aţi venit. 

— Este târziu pentru sărmanii truditori care suntem, replică Bob 
zâmbind. 

— Seara de-abia începe, insistă Sandra. 

— Ştii că încep serviciul la ora opt, aminti Cathy. 

Sandra îşi lăsă ochii mari albaştri să rătăcească. 

— Evident... Cred că devin complet inconştientă. Dar voi avea 
sâmbăta mea liberă. Ne-am putea oare întâlni toţi trei? Ca pe vechile 
timpuri bune... 

— Este o idee bună, recunoscu Bob. Ai vreun plan special? 

— Ştiu exact ce mi-ar plăcea să fac. Şi-i voi vorbi despre asta lui 
Cathy, mâine. Chiar îmi pare rău că sunteţi grăbiţi. 

Îi sărută şi-i însoţi la uşă. Dar de-abia ajunseră în antreu, că deja o 
strigau. Dispăru imediat. 

— Cinci minute! N-am avut nici măcar cinci minute împreună, 
exclamă Cathy. 

— Nu mai are viaţă personală. Dar ăsta este preţul succesului, 
remarcă Bob. 

O luară pe drumul de întoarcere. Bob părea întru totul preocupat de 
conducerea vehiculului. Cathy nu înceta să se gândească la Judd 
Richardson. De ce oare voia să discute despre Sandra? Poate inventase 
această poveste doar pentru a obţine o întâlnire. Era gata să-l întrebe 
pe Bob dacă nu remarcase nimic anormal. Dar îşi schimbă părerea în 
ultima clipă. Tânăra femeie nu dorea deloc să-i vorbească despre 
Sandra. 

Cathy oftă uşor şi-şi rezemă capul de umărul său. 

— Obosită? întrebă Bob. 

— Putin. Dar tu? 

— Nu chiar. 


— Anii trec cu o viteză nebună. Am înţeles asta revăzând-o pe 
Sandra. 

— Evident; la cei douăzeci şi şase de ani ai tăi, ai atins deja o vârstă 
respectabilă! glumi Bob. 

— Şi ce să mai spun despre tine! Vei avea treizeci şi doi. 

— Oare era nevoie să-mi aminteşti? 

Venise timpul pentru ei să se stabilească. Trebuia să se gândească la 
căsătorie. Oare de ce întârzia Bob să se hotărască? spunea mereu că o 
iubea. Şi de fapt, aşa se şi comporta. Dar această aşteptare nu avea 
sens. Doar dacă... 

Nu. Nu se va lăsa tulburată de această idee. Sandra aparţinea 
trecutului. De altfel, nu rămânea decât câteva zile înainte de-a pleca iar 
departe de oraş. 

„.„.Bob o sărută rapid în uşă. 

— Pe mâine, îi şopti. 

— Bob? 

— Da? 

Îl atrase spre ea şi-l sărută cu pasiune. 

— Vei face să se adune oamenii, făcu el râzând. 

Se îndepărtă. Cathy se simţi îngrozitor de singură. O teamă surdă îi 
sfâşia inima. Dacă dorea să caute complicaţii, până la urmă le va găsi... 

A doua zi, la spital, tânăra femeie îşi revăzu cele două stagiare. 
Binecuvântă surplusul de muncă deoarece nu dorea să se gândească la 
nimic înainte de ora unsprezece şi jumătate. În mod inconştient, Cathy 
se temea de întâlnirea cu impresarul. 

— lar este Larkin, oftă tânăra femeie văzând tabloul luminându-se. 
Te duci tu, Thornton? 

— Desigur. 

Cathy îi încredinţă o misiune mai simplă lui Scott. 

Poate trebuia să-i dea mai mult timp să se obişnuiască. 

Puțin după aceea, tânăra femeie îşi acordă o mică pauză. Dar 
răgazul fu de scurtă durată. Deoarece, intrând în camera doamnei 
Donnely, îşi dădu seama imediat că se întâmplă un lucru anormal. 

— Doamnă Donnely! strigă. 

— Oh, eu... domni... 

Doamna Donnely suferea de inimă. Dar de la internare se comporta 
foarte bine. Până la acest atac. Nu era niciun minut de pierdut. 

— Cheam-o pe Fairchild. Şi repede! îi ordonă lui Scott, care o 
însoţise. 

Cathy intră imediat în acţiune. Ridică pernele pentru a ajuta bolnava 
să respire. În acea clipă sosi Fairchild. Scott părea răvăşită de teamă. 

— Are nevoie de oxigen! spuse Cathy. 

Fairchild luă imediat lucrurile în mână. 


— Anunţaţi-l pe doctorul Walker! comandă pe un ton sec. Dacă nu 
este la spital, îl găsiţi la cabinetul său. 

— Auzi? îi strigă tinerei fete întorcându-se spre Scott. La naiba, 
mişcă-te! 

Scott o şterse în fugă. Celelalte două începură să lucreze. Cathy 
instală tubul de oxigen şi dădu drumul robinetului. Apoi puse 
stetoscopul la inima care bătea slab. Fairchild reglă nivelul 
compresorului. 

— Doctorul Walker n-a plecat încă, exclamă Scott gâfâind. Soseşte. 

— Perfect, încuviinţă infirmiera şefă. 

Cathy ridică brusc ochii spre trupul inconştient. 

— Adrenalină! îi trebuie adrenalină! 

— Du-te şi ia, ordonă Fairchild şi fă ceva pentru Larkin. Altfel va agita 
tot spitalul! 

Cum nu se putea ocupa de două probleme în acelaşi timp, Cathy o 
trimise pe Scott la Larkin. 

— Vezi ce vrea şi încearcă să-l calmezi. 

Apoi tânăra femeie se repezi la farmacia de etaj şi se întoarse cu 
adrenalina. Scott o aştepta deja. 

— Domnul Larkin spune că trebuie să se aşeze. Ce mă sfătuiţi, 
domnişoară Corey? 

— Fă ce-ţi cere. Altfel va începe să urle! 

— Cum! Vreţi ca eu?... 

— Desigur! Agită-te puţin Scott. Şi nu-mi sta în picioare! 

Stagiara părea îngrozită, dar Cathy nu avea timp să întârzie pentru 
asemenea motive. Trebuia să acţioneze. Şi repede. Fairchild dezinfecta 
braţul doamnei Donnelly. Cathy umplu seringa şi înfipse acul în venă. 
Efectul fu imediat şi inima începu să bată sacadat. Tânăra femeie făcu 
un semn din cap şi privirea sa o întâlni pe cea a superioarei. 

— Masaj extern! comandă Fairchild. 

Dar Cathy dăduse deja cearşafurile la o parte. Paşi repezi răsunară 
pe hol. Tânăra femeie ridică ochii şi-l descoperi pe doctorul Walker. Ce 
uşurare! Doctorul înţelese imediat ce se petrecea şi se ocupă de 
masajul cardiac. 

In cameră domnea o tensiune extraordinară. Tânăra femeie observa 
mişcările sigure şi precise ale medicului. Apoi luă încheietura mâinii 
bolnavei. Şi brusc, pulsul se acceleră. 

— Îşi revine, doctore! 

— Bine, murmură Walker. Mai lasă-i adrenalină. 

Lupta dura de aproape o oră. Cathy ştia că tocmai salvaseră o viaţă. 
Doamna Donnelly nu era complet în afara pericolului. Trebuia 
supravegheată cu atenţie în zilele ce vor veni. Dar spectrul morţii se 
îndepărtase până la urmă. 


Thornton aştepta la uşă, cu ochii larg deschişi. Scott veni să i se 
alăture, mai palidă decât de obicei. 

— Credeţi că va trăi? întrebă. 

— Are o şansă să-şi revină, răspunse Cathy. 

O mulţime de luminiţe erau pe tablou. Tânăra femeie răspunse 
imediat chemărilor, trimițând ici şi colo stagiarele. Bolnavii puteau 
aştepta puţin. Tocmai avuseseră o urgenţă. 

Dimineaţa trecu foarte repede. Curând fu ora unsprezece şi 
jumătate, ora prânzului şi timpul să-l întâlnească pe Judd Richardson. 
Tânăra femeie nu se putu împiedica să se gândească din nou la Sandra. 
Într-adevăr, trăiau în două lumi opuse! Ascensorul o lăsă la parter şi îşi 
puse puţină ordine în gânduri. Judd aştepta în hol, întors cu spatele. 
Purta haine croite luxos. Părul negru era plin de bucle. Trebuia să aibă 
în jur de treizeci de ani, deşi era greu să-i dai o vârstă. 

— Domnule Richardson? 

Acesta se întoarse. Cathy îşi dădu seama că-l luase pe nepregătite. 
Şi, pentru o clipă, îi oferi o faţă relaxată, aproape senină. Apoi zâmbi. 
Era cu atât mai surprinzător cu cât, în ajun, se arătase glacial. De fapt, 
avea mai mult farmec decât ar fi crezut. 

Ochii cenuşii semănau cu cerul în furtună. Faţa avea ceva clasic. lar 
zâmbetul îi era extrem de seducător. 

— Încântat să te văd, Cathy. 

Oare unde se poate lua un prânz aici? 

— Ai de ales între bar şi cafenea. 

— Să spunem cel mai liniştit loc dintre cele două. 

— Barul. 

— Ei bine, să mergem acolo. 

Avură norocul să găsească un colţ izolat. După ce dădu comanda, 
Judd scoase o tabacheră subţire. Dar văzu probabil mutra lui Cathy, 
deoarece o puse imediat în buzunar, râzând. 

— lartă-mă. Uitasem că nu-ţi place. 

— N-am spus niciodată asta. 

— Dar te trădează nasul. Mi-am dat seama aseară. 

Chelneriţa le aduse cafele. Judd o îndulci copios pe a sa. 

— Domnule Richardson... 

— Judd! în munca mea, toată lumea îmi spune Judd. 

— Dar eu nu aparţin lumii spectacolului. 

— Şi este păcat. Mi s-a spus că ai talent la pian. 

— O bănuiesc pe Sandra ca fiind informatorul. 

— Ai ghicit exact. 

— Sunt infirmieră, Judd. Şi-mi ador meseria. 

— Recunosc că uniforma îţi vine de minune! 

Tânăra femeie înălţă capul şi privirile lor se întâlniră. Cea a lui Judd 


era blândă. Ştia să capteze atenţia celorlalţi. Dar avea ceva prefăcut în 
voce şi o prea mare uşurinţă în exprimare. Cathy, aşadar, nu-l credea. 

— lţi aştept explicaţia în legătură cu Sandra. Am petrecut o noapte 
foarte agitată din cauza a ceea ce mi-ai spus aseară. 

Judd se apropie. Cathy îi remarcă butonii de aur masiv de la manşete 
şi unghiile impecabil tăiate. 

Purta un ceas mare, de asemenea din aur, dar niciun inel. 

— Sandra are posibilităţi enorme, începu Judd. Probabil ai remarcat 
asta aseară. 

— Am găsit-o fantastică. 

— Asta nu este nimic pe lângă ceea ce poate da. Dar trebuie să mai 
muncească. Mai mult decât îşi poate închipui. Numai că şi-a pus în cap 
să renunţe, asta-i problema. 

— Nu-mi vine să cred. Dacă îmi amintesc bine, a vrut întotdeauna să 
facă această meserie şi... 

— Poate îşi făcea iluzii. Trebuie să munceşti cu înverşunare pentru a 
reuşi. Sandrei îi lipseşte ceva. In sfârşit, asta presupun. 

— Ce, de exemplu? 

— Un soţ, un copil, tabloul obişnuit! Dar sincer, asta n-ar merge 
foarte bine cu o carieră de cântăreaţă. 

— Chiar nu văd de ce. Cunosc actriţe care duc o viaţă de familie şi... 

— Am un proiect pentru Sandra, o întrerupse Judd. Un proiect care 
trebuie să ţină trei ani. Dar nu se pune problema să se risipească în 
toate direcţiile. Este imposibil să piardă nouă luni pentru un copil. Un 
soţ mai merge, cu condiţia să stea la distanţă. Dar un copil, nu! Ar fi o 
catastrofă. Trei ani şi fac din Sandra o vedetă internaţională. 

— Ţinteşti sus. 

— Foarte sus. Dar am nevoie de sprijinul tău. Trebuie să vrea să 
reuşească. 

— Poate este obosită, Judd. Cel puţin asta este impresia pe care o 
dă. Acordă-i măcar o lună de odihnă şi se va întoarce în plină glorie. 

— Nu-mi pot permite să pierd o lună. 

— De acord, dar ce vrei să fac eu? 

— O cunoşti bine pe Sandra şi în general te ascultă. Vorbeşte-i. 
Trebuie s-o convingi să mai reziste puţin. Poţi s-o sfătuieşti. Eu am 
încercat totul, Cathy. Nu pot face mai mult. 

— Serios? Eşti impresarul său, nu? Nu mă face să cred că nu ai nicio 
influenţă asupra ei. 

— Fără îndoială, nu sunt bărbatul pe care-l iubeşte, răspunse Judd 
zâmbind. 

— Cum? Crezi că există cineva în viaţa sa? Dar nu mi-a vorbit 
niciodată despre asta! 

Judd bău o înghiţitură de cafea şi-şi aţinti ochii asupra lui Cathy. 


Privirea sa avea ceva captivant. Cu asemenea ochi, nu putea fi întru 
totul rău. 

— Nici mie, Cathy. Dar sunt convins de asta. Ei bine, îi vei vorbi? 

Destinul o împiedică să răspundă. Din difuzor i se auzi numele. 

— „Domnişoara Corey este chemată de urgenţă la etajul patru. 
Domnişoara Corey este...” 

— Trebuie să plec. 

Oare ce se întâmplase sus? Era vorba de Donnelly? 

— O vei face, Cathy? insistă Judd. 

Tânăra femeie nu răspunse. Trebuia să se gândească la problemă. 
Sandra avea dreptul la fericire. Şi în cazul în care cariera nu-i dădea 
satisfacţii, de ce s-o împiedice să renunţe? 

— Contez pe dumneata! adăugă bărbatul când Cathy ajunse la 
ascensor. 

Capitolul 3 


Doctorul Robert Clinton se trezi prost odihnit, după o noapte de 
nesomn. Seratele mondene îl enervaseră întotdeauna. Dar pe cea din 
ajun o apreciase. În acest caz, de unde venea acest sentiment de 
tristeţe, acest gol care era gata să-l copleşească? Oare din faptul că 
putuse doar s-o vadă puţin pe Sandra? Era obligat să admită asta. 
Sandra! Acest nume simplu îl fascinase odinioară. In acea perioadă 
mergea încă la colegiu, avea studiile de medicină în faţa lui. Şi viaţa 
avusese o intensitate pe care n-o mai găsise niciodată de atunci. 

Nu aşteptase nimic de la acea întâlnire cu Sandra. Puţină indiferenţă 
sau chiar plictiseală. Totuşi, simţise un şoc emoţional văzând-o. Oare 
reacţionase şi ea în acelaşi mod? 

Era ora. Bob bău rapid o cafea înainte de a pleca la spital. Trebuia să 
facă o apendectomie cu doctorul Fielding. Bolnavul avea probabil 
aproximativ treizeci de ani şi Bob fu uşurat să vadă că lua lucrurile 
bine. În ciuda calmului său aparent, îşi făcea multe griji pentru pacienţii 
săi. 

Când termină operaţia, se duse să-şi liniştească pacienţii, făcu turul 
serviciului şi se duse în cabinetul său. 

Agenda de consultaţii era completă. Era un succes, deoarece 
practica de-abia de un an. Şi îşi amintea încă primul său client, un 
bărbat bondoc, care avea o traheită gravă. 

În spatele spitalului era un bar mic şi Bob bău o a doua ceaşcă de 
cafea cu câteva felii de pâine prăjită. Patroana, Mertie, îl aştepta. Avea 
şaptezeci de ani, părul foarte alb şi era bună de gură. 

— Bună ziua, Mertie. 

— Ai întârziat în dimineaţa aceasta. Ai avut vreo operaţie? 

— Da. 


— Eşti într-adevăr ciudat. Oare cum poţi tăia oamenii în bucăţi 
înainte de a veni să mănânci liniştit? 

— Asta e viaţa, draga mea! replică Bob strâmbându-se. 

— N-are rost să-mi spui draga mea. Ultima dată ai profitat pentru a 
uita să plăteşti. 

Doctorul izbucni în râs. 

— Ştiu ce-mi vei spune. Cu siguranţă, te gândeai la altceva. N-are 
rost. N-ai să mă mai păcăleşti! reluă Mertie. Aşa că, fără familiarităţi la 
muncă. Ai înţeles? 

— Am înţeles! 

li servi cafeaua şi-i făcu cu ochiul cu maliţiozitate. 

— Găseşte-ţi o soţie, doctore. Se va ocupa de micul dejun al 
dumitale! 

— Este imposibil, pentru că nu eşti liberă, Mertie dragă. 

Aceasta făcu o grimasă şi se retrase bombănind. 

O soţie. In timp ce mânca, se gândi la Cathy. Oare cât timp îl va mai 
aştepta? Nu i-ar putea reproşa dacă se decide să-l părăsească. 

Deoarece îndată ce se punea problema căsătoriei, Bob era mai 
degrabă evaziv. 

In ajun, Cathy vorbise despre aventura lor pe insulă. Despre cea mai 
faimoasă noapte care-i unise pe toţi trei: Cathy, Sandra şi el însuşi. Dar 
în acea perioadă Bob nu avea ochi decât pentru Sandra. Îşi amintea şi 
el de sejurul la Sandstone, de murmurul blând al râului şi de sirenele 
vapoarelor care se întâlneau pe fluviu. Nu uitase nimic. Nici măcar 
conversaţia lor. 

— Intr-un an sau doi vom fi toţi probabil căsătoriţi, oftase Cathy. 
Căsătoriţi, deci despărțiți. Nu reuşesc să mă gândesc în mod serios la 
asta, răspunse Sandra. Nu concep viitorul fără voi doi. 

— Curând, eu mă duc la universitate. Şi cu greu mă pot încurca cu 
două puştoaice! exclamă Bob. 

— Cu două, nu. Dar pe mine mă poţi lua, încheiase Sandra. 

După aceste cuvinte, îl sărutase. Sinceritatea Sandrei îl încurcase la 
fel de mult ca a lui Cathy. De altfel, Cathy întorsese capul în altă parte, 
roşind. Inaintea acestui incident, comportamentul lui Bob o lăsa 
indiferentă. Dar din acea zi, totul se schimbase. lar mai târziu, Cathy îi 
explicase că pe insulă se îndrăgostise de el. 

Dar Bob nu se interesa decât de Sandra, cu părul lung auriu ca 
spicele de grâu şi ochii mari albaştri strălucind de viaţă. Râdea şi se 
zbenguia străbătând insula, fericită ca o copilă. Bob era mai rezervat. 
Oare pentru această deosebire o iubise atât de mult? 

Deoarece o adorase pur şi simplu. Cu disperare chiar. Dar viaţa îi 
despărţise, pe ea lăsând-o carierei muzicale şi pe el ducându-l spre 
studiile de medicină. La început se vedeau cât de des posibil. Mai 


târziu, hotărâseră de bunăvoie să-şi rărească întâlnirile. 

Bob termină de mâncat şi se duse la cabinet. 

Domnişoara Crawford, secretara sa, deschidea corespondenţa. Îi 
întinse câteva scrisori în trecere. 

— Ţineţi, spuse aceasta. Cred că sunt mai mult sau mai puţin 
personale. 

— Mulţumesc. Wilma a sosit? 

— Nu încă. 

— Spuneţi-i să vină în biroul meu îndată ce o veţi vedea. Cabinetul 
mergea bine. Bob era mulţumit. Se gândise chiar să facă apel la Cathy, 
dar se răzgândise. De fapt, o iubea, dar cu rezerve. O considera 
seducătoare, inteligentă şi amabilă. Totuşi, nu se putea hotărî la 
căsătorie. 

Bob puse scrisoarea pe birou şi se apropie de fereastră. El alesese 
acest loc, situat la etajul al cincilea, care dădea spre fluviu. Dincolo de 
rândurile de copaci se ghicea mica insulă Sandstone. De ani de zile nu 
mai pusese piciorul acolo. 

Sună telefonul. Bob răspunse cu regret. 

— Da. 

— Domnişoara Lesley este pe fir. 

— Sandra! exclamă medicul surprins. 

— Este chiar cântăreaţa? întrebă Crawford, foarte agitată. 

— Da, da. Daţi-mi-o. 

Bob se aşeză confortabil în fotoliu. 

— Bob? 

— Bună ziua, Sandra. 

— Ştiu că te deranjez, dar... 

— Deloc. Încă n-am început. Avem câteva minute... 

— Perfect. lată, Bob. Mi-ar plăcea să te văd. N-ai putea oare să mă 
primeşti între două consultaţii? 

Tânărul bărbat îşi luă stiloul şi-l învârtea nervos între degete. 

— Pot să te întreb motivul acestei întrevederi? 

— Eşti medic, nu? replică Sandra cu un râs enervat. Aş vrea să te 
consult într-o mică problemă... 

— Înţeleg. Eşti liberă astăzi? 

— De dimineaţă, da. După-amiază am repetiţii. 

— Ascultă, treci pe la ora unsprezece şi jumătate. Am putea lua 
prânzul împreună? 

— Unsprezece şi jumătate, am notat. Pentru prânz nu-ţi promit 
nimic. Pe curând, Bob. 

Sandra închise. Tânărul bărbat rămase o clipă cu receptorul în mână. 
Venea să-l vadă. Şi încă din punct de vedere al profesiunii! Ziua era 
foarte încărcată, dar va găsi o clipă liberă. Apăsă pe interfonul care 


făcea legătura cu secretara. _ 

— Domnişoara Lesley va trece pe aici de dimineaţă. Incercaţi să 
amânaţi o consultaţie. Nu mai vreau nimic începând cu ora unsprezece 
şi jumătate. 

— Bine, doctore. Sandra Lesley! Este de aici, nu-i aşa?... Spuneţi, îi 
cunoaşteţi cântecele? 

Bob zâmbi în sinea sa. 

— Am auzit vorbindu-se despre ele. 

Sandra! De ani de zile îi cunoştea vocea de aur. O auzise 
pretutindeni în perioada când visa să devină celebră. La şcoală, la 
cafenea, la micile concerte de amatori pe care le dădea deja. Şi vocea 
aceea vibrase în liniştea nopţii. Tremuraseră de frig, condamnaţi să 
aştepte pe mica insulă şi Sandra cântase pentru a le face curaj. 

Wilma tocmai sosise. Făcu cu Bob câteva teste de laborator. Apoi fu 
rândul primului pacient. 

Timpul trecea cu o încetineală exasperantă. Bob îşi privi de câteva 
ori ceasul. Fiecare pacient parcă stătea secole. Dar nu putea grăbi 
întrevederile în mod decent. 

Ultima consultaţie se termină din fericire în câteva momente. Era ora 
unsprezece şi douăzeci. Bob apăsă pe interfon. 

— Trec în birou, Wilma. S-o conduci acolo pe domnişoara Lesley. 

— Bine, doctore. N 

Bob ieşi din cabinet şi traversă culoarul. Inchise cu grijă uşa biroului. 
Va arăta mai bine cu halatul alb. Nu, era ridicol. Sandra venea să-l vadă 
în calitate de medic. Nu ca prieten. În sfârşit, nu numai. 

Trecuse de oră. Sandra tot nu apăruse. Tânărul bărbat se pregătea 
să plece când auzi paşi pe culoar. li recunoscu imediat mersul. Anii nu 
şterseseră nimic. Sandra avea un mers uşor şi languros. Wilma bătu la 
uşă. 

— Intră. 

— Domnişoara Lesley, doctore. 

— Mulţumesc, Wilma. Te voi suna dacă am nevoie de dumneata. 
Intră, te rog, Sandra. 

Aceasta făcu câţiva paşi şi Wilma închise uşa. Rămaseră o clipă 
nemişcaţi, privindu-se. 

— Salut, Bob. 

— la loc, Sandra, spuse Bob, arătându-i fotoliul. Ei bine, ce pot face 
pentru tine? 

Sandra se aşeză şi frământa nervoasă mănuşile. Ştiuse întotdeauna 
să se îmbrace. Bob nu era foarte cunoscător, dar îi aprecie eleganța 
mantoului albastru şi distincţia colierului care-i împodobea gâtul. 

— Mi se pare cu adevărat ciudat să te văd în cabinetul tău, doctore 
Clinton! 


— Secretara mea şi-a ieşit din minţi când a aflat că vii, răspunse 
tânărul bărbat zâmbind. 

— Ştiu, i-am dat un autograf! 

— Ţi-ai croit un drum în viaţă, Sandra. Un drum foarte bun. 

Aceasta se apropie încet de fereastră. 

— Da, răspunse gânditoare. Dar drumul este lung. Tu nu poţi să 
ştii... 

— Asta îţi doreai. Nu? 

— Aşa credeam în acea perioadă. Dar acum... 

— Ce se întâmplă, Sandra? 

Tânăra femeie se întoarse râzând. 

— Sufăr de insomnii. Am încercat totul: plimbări, lapte cald. Dar nu-i 
nimic de făcut. Nu vrei să-mi prescrii nişte somnifere? 

— Da, desigur. Dar mai bine să scoatem răul din rădăcină. Ce te 
împiedică să dormi? 

— Seratele precum cea de vineri, de exemplu. Este fără speranţă, 
Bob. Cânt de fiecare dată cu altă orchestră. Este imposibil să scap de 
muzicieni după spectacol. Sunt pur şi simplu turbaţi. 

— Invită-i în altă parte decât la tine la hotel. Rămâi o clipă cu ei şi te 
întorci discret la tine. A 

— Judd nu înțelege lucrurile aşa. li este teamă să nu-i jignească. S-ar 
putea răzbuna şi... în sfârşit, nu pot face altfel. i 

Bob puse mâinile pe birou şi o privi îndelung. li venea greu să 
realizeze situaţia. Era singur cu Sandra, care-i dezvăluia riscurile 
carierei sale. Şi părea deja teribil de indiferentă. 

— Ei bine, să vorbim deschis, Sandra. Pari plictisită. De ce? 

Tânăra femeie se plimbă o clipă prin încăpere, examinând un tablou, 
răsfoind distrată o revistă medicală. 

— Nu sunt sigură că vreau să continui, Bob. 

Medicul ridică ochii, complet uluit. 

— Sper că glumeşti. 

— Nu. Din nefericire, Judd mă consideră nebună. El se zbate ca un 
diavol şi eu nu ştiu dacă sunt făcută pentru acest gen de viaţă. Mă 
întreb uneori dacă merită. 

— Tu decizi, Sandra. 

— Ştiu. Dar mi-ar plăcea să-ţi cunosc părerea, Bob. Am nevoie să 
vorbesc cu cineva despre asta. Cu Judd, este imposibil. Tu cel puţin nu 
ai interesul să minţi, Bob... 

Acesta se apropie de ea. 

— Dar nu cunosc nimic despre asta, Sandra. Absolut nimic. Poate 
Cathy... 

— Cathy, murmură tânăra femeie. Da. Cu siguranţă, ea ar putea să 
mă ajute. Dar a visat mereu să facă o carieră. Fără îndoială, va căuta să 


mă încurajeze. 

— Sincer, nu cred. 

Sandra îşi adânci privirea în a sa un timp. Acţiona deseori astfel 
odinioară. Putea privi pe cineva ore întregi fără să-i spună o vorbă. ŞI 
asta îl stânjenea şi mai mult. 

— Tu... Cathy mi-a spus că vă vedeţi amândoi. Unde sunteţi exact? 

— Nu ştiu, răspunse Bob. 

— După părerea ta, crede că mă placi încă? 

— Este oare cazul? o întrebă, încruntându-se. 

— Evident! făcu Sandra râzând. Nu ştii? întotdeauna te-am găsit 
frumos. 

— În acea perioadă eram nişte puşti. Toate astea s-au terminat. 

— Există întotdeauna o parte din noi înşine care rămâne în copilărie, 
Bob. Cel puţin aşa sper. Bob... 

Îşi puse mâna pe braţul său. Tânărul bărbat îi simţi parfumul. Un 
parfum care te vrăjea. Nu şi-l schimbase. Şi privirea sa limpede îl 
pătrundea, ştergând pe loc aspectul profesional al vizitei sale, anulând 
toţi acei ani de despărţire. 

Bob se ridică şi se regăsiră unul în braţele celuilalt. Era frumoasă şi 
fragilă. 

— Sandra! Oh, Sandra, eu... 

Puse stăpânire pe buzele ei cu pasiune, ca pentru a compensa 
întârzierea. Şi Sandra gemu. 

— Este atât de mult timp. Am impresia că totul începe iar. Crezi că 
este posibil? 

— Nu ştiu, murmură Bob. Dar putem încerca. 

— Dar Cathy, Bob! Nu poţi s-o părăseşti acum. Ce nebunie să mă 
întorc! N-ar fi trebuit niciodată... 

„Domnişoara Corey este chemată la etajul patru. Repet, domnişoara 
Corey este...” 

Cathy era îngrijorată. Oare ce se întâmplase? Doamna Donnelly 
avusese un nou atac? Larkin? Nu ar fi fost deranjată pentru atât de 
puţin. 

Luând ascensorul, se gândi din nou la Sandra. 

Prietena sa voia să renunţe la o carieră strălucitoare. Nu-i venea să 
creadă... Sandra îşi dăduse atâta osteneală pentru a reuşi... Probabil 
Judd se înşela. Doar dacă nu spusese adevărul... De unde să ştie? 

Uşa se deschise şi Cathy ieşi. Simţi dintr-odată că ceva nu este în 
ordine. Atmosfera era încărcată de electricitate. Avea impresia că toată 
lumea o observa. Stagiarele erau îngrămădite într-un colţ al biroului şi 
şuşoteau cu aere de conspiratoare. Două infirmiere ieşiră din camera 
lui Larkin, cu feţele tensionate. Cathy se apropie de cele două eleve ale 
sale. 


— Ce se întâmplă, Thornton? întrebă. 

— Larkin! replică aceasta pe un ton agitat. 

— Oh, nu! Ar fi trebuit totuşi să bănuiesc. Ce-a mai inventat? 

— A căzut din pat! 

— Ce? 

— A căzut din pat, repetă Thornton. 

— Dar cum a făcut? 

— Nu ştiu nimic. Dar Fairchild clocoteşte de furie. 

— Nu mă îndoiesc, oftă Cathy. Chiar asta ne mai lipsea! 

— Şi vrea să vă vadă. 

— Pe mine? Dar de ce? 

— Să ştiţi că nu mi-a făcut confidenţe. 

Tânăra femeie se îndreptă spre camera lui Larkin. Probabil îşi făcuse 
rău căzând. 

Dar în clipa în care se pregătea să intre, Fairchild ieşi în trombă şi 
erau gata să se ciocnească. 

— Aţi pus să fiu chemată? întrebă tânăra femeie. 

Fairchild o fulgeră cu privirea. 

Avea groază de incidente pe etajul său şi Cathy o văzuse deja 
îndârjindu-se asupra unei infirmiere foarte slabe. Avea neplăcuta 
impresie că-i venise rândul... 

— Cu siguranţă, eşti la curent? o întrebă superioara pe un ton 
strident. 

— Eu... da. S-a rănit căzând? 

— Căderea l-a zdruncinat, evident. Va trebui să facă o radiografie pe 
cheltuiala spitalului. Probabil bănuieşti că direcţiunea va fi furioasă. Te- 
ai gândit la asta? 

— Chiar nu înţeleg ce s-a întâmplat. 

— Cordonul de siguranţă era desfăcut, domnişoară Corey. 

— Cum? exclamă Cathy cu ochii mari de uimire. 

— Mi s-a spus că l-ai văzut dimineaţă. 

— Fireşte. Îl cunoaşteţi. Trebuie să se ocupe mereu cineva de el. 

— Au intrat şi alte infirmiere în camera sa. Dar cred că eşti singura 
care i-ai dat îngrijiri. 

Cathy păli. Citi acuzarea în ochii celeilalte. Se hotărî brusc să 
reacționeze. 

— Unde vreţi să ajungeţi? încercaţi să spuneţi că este vina mea? 

— Sunt convinsă de asta, Corey. Insuşi Larkin mi-a spus că ai uitat să 
pui protecţia. 

— Nu-i adevărat! exclamă tânăra femeie. N-aş fi făcut niciodată un 
asemenea lucru. Vă asigur. Dar ce l-a apucat oare să povestească 
aceste minciuni? 

— Probabil spune adevărul. Nu s-ar fi întâmplat nimic fără 


zbenguielile tale cu acel tânăr medic... 

— Vă rog, Fairchild! Bob n-are nimic de-a face cu această 
problemă... 

Fairchild se îndepărtă şi Cathy o urmă fără să înceteze să se apere. 
Sângele irlandez îi clocotea în vine. Ajungând la birou, tânăra femeie le 
văzu pe celelalte începătoare îndepărtându-se. Dar câteva infirmiere 
rămaseră în apropiere pentru a auzi urmarea. 

— N-am uitat să pun protecţia aceea! protestă Cathy ţipând. 

Fairchild îi aruncă o privire glacială. 

— Cineva a făcut-o. Şi Larkin spune că tu eşti aceea. Asta îmi ajunge. 
Civil, suntem răspunzători, Corey. Te-ai gândit la consecinţele 
neglijenţei tale? Şi la reputaţia spitalului?... 

Capul i se învârtea. Oare cum îndrăznea Larkin s-o acuze? Cathy era 
sigură că-şi făcuse datoria. Era atât de obişnuită cu acel cordon de 
protecţie, încât îl punea aproape în mod reflex. 

— Nu sunt vinovată, Fairchild. Şi dacă trebuie, o voi spune 
administratorului. Nu te baza pe mine pentru a primi sancţiunea alteia! 

Fairchild se îndreptă spre ascensor, probabil pentru a merge la 
direcţiune. Pe tânăra femeie o trecură transpiraţii reci. Avea un nod în 
stomac. O colegă se apropie şi-i spuse, în chip de simpatie: 

— S-ar spune că nu eşti bine cotată astăzi. 

— Ai auzit ce mi-a spus? răspunse Cathy. 

— Era greu de făcut altfel. Dar o cunoşti pe Fairchild. Are mereu 
nevoie de un vinovat şi este rândul tău, Cathy. 

— Nu glumi. De data aceasta este foarte serios. 

— Nu uita că ea răspunde de tot etajul faţă de bolnavi, replică 
cealaltă. 

— lţi jur că n-am fost eu, continuă Cathy. 

— Îţi aminteşti de Morrow şi de povestea aceea cu bătrâna doamnă? 

Spitalul a fost în proces şi Fairchild a făcut totul pentru ca Morrow să 
fie concediată. De atunci n-a mai putut practica. 

Cathy închise ochii. Chiar era la ananghie. Spitalul era toată viaţa sa. 
O viaţă pe care o împărțea cu Bob. 

Bob! îl va suna şi-i va povesti totul. Dar nu, ocupându-se de Larkin, 
probabil era deja la curent. 

— Şi Larkin? insistă tânăra femeie. Cum se simte? 

— Lasă-l baltă, răspunse cealaltă. Altfel chiar îţi vei atrage necazuri. 

Cathy se rezemă de birou. Trebuia să se lămurească, să înţeleagă ce 
se întâmplase. Gândurile îi deveniseră atât de confuze... . 

Oare cine putuse uita să pună protecția? Exista un vinovat. In tot 
cazul, nu ea. Era sigură de asta. Trecu rând pe rând prin minte 
infirmierele care intraseră în camera lui Larkin. De fapt, putea fi oricine, 
asta incluzându-le şi pe stagiare. 


Nu era ea vinovată. Fairchild se înşela. Cel puţin aşa spera. Un 
zgomot de paşi familiari o făcu să ridice capul. Sosea Bob. 

— lată-te, în sfârşit! exclamă Cathy, uşurată să-l vadă. Cu siguranţă 
eşti la curent. 

— Fairchild n-a fost rezervată în explicaţii. Din ceea ce spune ai 
comis o neglijenţă. 

— Sper totuşi că n-o crezi, Bob. Povestea asta nu ţine încă de 
început. 

— Nu, făcu medicul, punându-i mâna pe umăr. Dar Fairchild are o 
mare influenţă pe lângă direcţiune. Aşa că, fii fermă în versiunea ta. Voi 
face tot posibilul să te ajut, dar pregăteşte-te pentru clipe grele. Mă 
tem de asta. 

Bob dispăru în camera lui Larkin. 

Cathy îi aşteptă nervoasă întoarcerea. 

— Ei bine? îl întrebă când ieşi. 

— Multiple contuzii. Pare zdruncinat. Nimic grav, cu siguranţă. Dar 
totuşi îl voi pune să facă o radiografie în această după-amiază sau 
mâine. 

Bob îşi notă recomandările pe fişă înainte de a dispărea. Părea mai 
rezervat decât de obicei. Oare şi el o credea vinovată? 

Povestea făcu înconjurul spitalului. Unii luaseră deja poziţie pentru 
sau împotriva tinerei femei. Ceea ce avu darul s-o enerveze. Se 
întoarse acasă într-o dispoziţie îngrozitoare, dar uşurată să scape de 
bârfe. Când ajunse, telefonul sună. Cathy se grăbi să răspundă. Nu era 
Bob, ci Sandra. 

— Salut, Cathy. Am sunat aşa cum am promis... Spune-mi, ne putem 
vedea? Am câteva ore libere. 

Cathy nu dorea câtuşi de puţin să iasă. Dar dacă Sandra venea, i s-ar 
putea destăinui. Şi avea într-adevăr nevoie de asta. 

— Ascultă, treci pe la mine. Vom ronţăi ceva. 

— De acord. Doar cât sar într-un taxi şi sosesc. 

Acest divertisment o va face să uite de spital. Şi de Larkin. 

Cathy îşi schimbă uniforma cu nişte haine mai confortabile şi pregăti 
o masă improvizată. 

În cele din urmă, Sandra sosi, de nerecunoscut sub fularul şi enormii 
ochelari de soare. 

— Este oare într-adevăr minunata Sandra Lesley? întrebă Cathy, 
străduindu-se să zâmbească. 

— Profit să mă îmbrac mai neglijent când Judd nu este acolo. Cu el, 
este imposibil. Spune că trebuie să fiu atentă la imaginea mea 
importantă şi... M-am săturat de această comedie perpetuă. 

Din când în când îmi doresc să fiu eu însămi. 

Cathy aprecia tonul lipsit de importanţă al conversaţiei. Trebuia să 


uite ziua de coşmar pe care o petrecuse la spital. 

— Vorbeşte-mi despre viaţa ta, Sandra. Avem atâta timp de 
recuperat. 

Sandra îşi începu povestea. Cathy încerca să se concentreze, dar 
imaginea lui Larkin îi venea neîncetat în minte. Sandra îşi continuă 
povestea în tot timpul mesei, relatindu-i numeroasele experienţe. După 
a doua ceaşcă de cafea, îşi privi nervoasă ceasul. 

— Judd o să mă strângă de gât dacă ajung târziu la club. 

— Măcar este un impresar bun? 

— Cel mai bun. Să ştii că am avut un noroc extraordinar întâlnindu-l. 

Cathy îşi aminti conversaţia cu Judd. Sandra nu vorbise niciodată de 
renunţarea la meserie. Păruse doar stânjenită, ca şi când ezita să-i 
spună ceva important. Cathy o găsea doar mai excentrică decât înainte 
şi poate puţin mai nervoasă. 

— De fapt, l-am văzut astăzi pe Bob. 

— Ah, bun, spuse Cathy cu nervii încordaţi. 

— L-am sunat să ne întâlnim şi am fost la cabinetul său. 

— Totuşi, după câte ştiu, nu eşti bolnavă... 

— Nimic serios, linişteşte-te. l-am cerut doar să-mi dea o reţetă 
pentru insomniile mele. 

— Şi ţi-a dat-o? 

— Împotriva voinţei sale. M-a sfătuit să mă odihnesc, mai degrabă. 

— Are dreptate. Este adevărat că pari puţin obosită. 

— Mă simt în plină formă, replică Sandra. 

Şi fericită să revăd Pittsfield. Ştii ce mi-ar plăcea pentru sâmbătă? Să 
ne întâlnim pe insulă. Am putea să închiriem o ambarcaţiune şi să 
petrecem ziua acolo... 

— Şi Judd? Crezi că va slăbi frâul atât de mult timp? 

— Nu-l prea placi. Mărturiseşte. 

— Nu, nu prea mult. 

— Mă gândeam totuşi să-l invit, continuă Sandra. 

— Mă îndoiesc că apreciază picnicurile. 

— Va veni. Ştiu cum să-l conving. 

— Şi Bob? adăugă Cathy. Uneori nu există niciun mijloc de a-l face să 
scoată nasul afară. 

— Este rândul tău să-l ademeneşti, răspunse Sandra izbucnind în râs. 
Sper că va fi cald şi că vom putea lenevi pe malul apei... Bun, trebuie 
să plec. Dar mai înainte îmi poţi face o favoare. 

— Care? răspunse Cathy. 

— Cântă-mi ceva. Un cântecel, orice vrei. Pentru a-mi aminti 
frumoasele timpuri de demult. 

— Ascultă, Sandra, am avut o zi îngrozitoare şi chiar nu sunt în stare 
să... 


— Doar un minut, Cathy. Şi după aceea plec. 

Sandra avea un anumit dar al convingerii şi tânăra femeie se văzu la 
pian. Se concentră o clipă şi atacă o melodie veche pe care amândouă 
o adoraseră. 

Sandra se apropie. Vocea sa caldă şi senzuală umplu curând 
încăperea. Părea mult mai relaxată decât la club. Când ultima notă se 
stinse, Cathy aplaudă şi Sandra se înclină cu veselie. 

— Ai încă mult talent, Cathy. De ce nu vii cu mine? Am face un 
tandem fantastic. 

— Sunt infirmieră. Ştii bine. 

— Dar nu-mi spune că nu mă invidiezi câteodată. 

Cathy făcu să joace micul taburet de la pian. Toată seara încercase 
să-şi strecoare povestea sa, să-i încredinţeze necazurile şi temerile. Dar 
Sandra monopolizase conversaţia. Nu trăi decât pentru cariera sa. 
Oricum, în seara aceasta, Cathy ar fi dat orice să nu fi fost infirmieră. 

— Şi nu se pune problema aptitudinilor. Ai din belşug, reluă Sandra. 

— Nu. Îmi lipseşte exerciţiul. Sincer. 

— Greşeşti! Cânţi în fiecare zi. 

— Doar pentru a mă relaxa. Doar pentru a-mi uita grijile sau a-mi 
începe ziua bine... 

Dar Sandra, cu ochii aţintiţi la ceas, deja n-o mai asculta. 

— Trebuie să pleci? întrebă Cathy. 

— Da. Probabil Judd se învârteşte deja ca un leu. Dacă vrei, cheamă- 
mi un taxi. Trebuie neapărat să-mi aranjez coafura. 

Sandra îşi puse în ordine, cu pricepere, părul blond şi mătăsos, îl 
stropi cu un lac incolor şi ieşi din baie mai seducătoare ca niciodată. 
Apoi îşi adună lucrurile şi se grăbi la uşă. 

— Ei bine, de acord pentru sâmbătă? încearcă să-l convingi pe Bob. 
Pentru picnic, eu... 

— Mă voi ocupa eu de asta, o întrerupse Cathy. 

— Eşti un înger, să ştii. 

Cele două prietene se sărutară. Cathy se întoarse la fereastră şi văzu 
taxiul demarând în trombă. După plecarea Sandrei, apartamentul i se 
păru îngrozitor de gol. Datorită magnetismului său, aceasta menţinuse 
o ambianţă nemaipomenită. 

Nu era de mirare că avea succes. Strălucirea sa nu te putea lăsa 
insensibil. 

Sejurul pe insulă promitea să fie amuzant. Fără îndoială, mai mult 
decât precedentul. Când erau copii se găsiseră izolaţi acolo, fără barcă, 
temându-se de mânia părinţilor. Incercaseră să atragă atenţia. Dar 
noaptea îi împiedicase să fie văzuţi, iar vacarmul motoarelor le 
acoperise strigătele. 

— Două fete pentru tine. Eşti norocos, Bob! exclamase Sandra. 


Acesta râsese, îmbrăţişând-o. Era evident că doar Sandra îl interesa. 
Şi în noaptea aceea, refugiată lângă focul de tabără, în aşteptarea 
ajutorului, Cathy îşi dăduse seama de dragostea sa pentru Bob. Dar 
acesta nu-i lăsa nicio speranţă. Atât de puţine încât frecventase alţi 
băieţi, mai mult de ciudă, decât din convingere. Apoi Bob intrase la 
Universitate, Sandra îşi începuse călătoriile nesfârşite dintr-un oraş în 
altul. Şi treptat, viaţa îi despărţise. 

Cathy nu-l pierduse niciodată din vedere pe Bob. Se întâlniseră 
deseori în timpul vacantelor. În timp ce el îşi urma cursurile de 
medicină, tânăra fată frecventa o şcoală de infirmiere, ceea ce 
contribuia la apropierea lor. Cu un an mai înainte, Bob îşi deschisese 
cabinetul său şi de atunci relaţia lor se stabilizase. Sâmbătă, rolurile se 
vor inversa. Favorita va fi Cathy. 

Tânăra femeie formă numărul lui Bob. Aşteptă un timp până ce 
acesta răspunse: 

— Doctor Clinton. Vă ascult. 

— Eu sunt, Bob. Te deranjez? 

— Tocmai dădeam o raită prin spital. 

— De-abia a plecat Sandra. l-ar plăcea să petreacă o zi pe insulă cu 
noi. Îţi surâde? 

— Ce idee să mergem acolo! 

— Fără îndoială, din cauza laturii sale sentimentale. Are nevoie de 
odihnă şi de soare. N-ai găsit-o ciudată de dimineaţă? încheie cu 
perfidie. 

Bob ezită înainte de a răspunde. 

— Nu reuşeşte să doarmă. Nervii, cu siguranţă... 

Cathy îi povesti întrevederea cu Judd. Bob nu păru surprins să afle că 
Sandra voia să renunţe. 

— Ascultă, n-o să pierdem ore vorbind despre cariera sa, îi replică pe 
un ton iritat. Trebuie neapărat să plec în spital. 

Tânăra femeie fu stupefiată să-l audă exprimându-se atât de brutal. 

— lartă-mă, nu am vrut să te... 

— Bine, concluzionă Bob. Pentru sâmbătă, nu-ţi pot promite nimic. 
Dar dacă vă însoţeşte Judd, se poate ocupa de ambarcaţiune, nu? 

— N-ar fi nostim fără tine, Bob. Totuşi, îţi poţi lua şi tu o zi liberă. 

— Vom vedea. Bună seara, Cathy. 

Aceasta închise descumpănită de atitudinea sa glacială. Evident, îl 
frământa ceva. Dar ce? Larkin? O credea răspunzătoare! Bob avea 
oroare de infirmiere incompetente şi... Oare se putea îndoi... ca ceilalţi? 


Capitolul 4 


A doua zi, spitalul zumzăia ca un stup. Intrând, Cathy simţi drama în 
aer. Unele colege îi aruncau priviri compătimitoare. Cât despre 
Fairchild, părea într-o dispoziţie execrabilă. 

— Bună ziua, exclamă Cathy. 

— Vorbeşti de o zi întreagă! ţipă cealaltă. 

Într-adevăr, promitea. Cu o mişcare nesigură, tânăra femeie 
despături fişa lui Larkin. Nu era nimic nou acolo. După toate aparențele, 
Larkin nu se rănise căzând. 

— Domnişoară Corey! 

Cathy îşi făcu curaj, lăsă fişa şi se întoarse spre superioară sa. 

— Da, domnişoară Fairchild. 

— Sunteţi convocată la ora zece la domnul Morten. 

Morten! Directorul departamentului, cel mai de temut bărbat, după 
cum se spunea. Cathy se înfioră. 

— Nu sunt câtuşi de puţin responsabilă, domnişoară Fairchild. 

Mi-am petrecut noaptea gândindu-mă bine şi vă pot asigura că n-am 
uitat să pun siguranţa la loc. 

— Larkin afirmă contrariul. 

— Minte, asta este. 

— Mă tem că domnul Morten îţi va cere argumente mai 
convingătoare. 

— Vreţi ca eu să fiu vinovată. Recunoaşte-ţi! răspunse Cathy. 

Chipul lui Fairchild se crispă şi buzele i se strânseră. Era înaltă, 
masivă şi cu greu îţi puteai imagina că fusese copil. 

— Crezi că sunt nedreaptă cu dumneata? 

— Mai degrabă, da! replică tânăra femeie. 

— i-am întrebat colegele, domnişoară Corey. Niciuna nu s-a atins de 
cordonul de protecţie. Eşti singura. 

— Şi stagiarele? Ar fi putut foarte bine... 

— Stagiarele sunt în întregime sub responsabilitatea noastră, Corey. 
Ce vrei să insinuezi exact? 

— Nu acuz pe nimeni. Ştiu doar că nu sunt vinovată. 

— Întâlnirea este la ora zece, încheie cealaltă, aruncându-i o privire 
paralizantă. 

După toate aparențele, capitolul era închis. Cathy avea un gust de 
amărăciune şi disperare. Thornton sau Scott putuseră foarte bine să fi 
comis această neglijenţă de care era acuzată. Dar astăzi nu erau pe 
etaj. Aşadar, imposibil să le întâlnească înainte de a-l vedea pe Morten. 
Oricum, tânăra femeie nu le credea vinovate. Dar în acest caz, cine 
era? 

La ora zece, Cathy cobori la primul etaj. Fairchild se afla deja în 


biroul lui John Morten. 

— Intraţi, domnişoară Corey. Luaţi loc. 

Tânăra femeie ezită înainte de a lua un scaun. Apoi Morten îşi puse 
întrebările şi-i răspunse, afirmându-şi completa nevinovăție. 

Fairchild se aşeză fără să spună o vorbă. Directorul îşi întrerupse 
valul de întrebări pentru a-şi aprinde pipa. 

— Povestea aceasta este foarte jenantă pentru spital, spuse 
expirând fumul. Sunt sigur că greşeala dumneavoastră a fost 
involuntară, domnişoară Corey. Dar vă voi cere cea mai mare atenţie 
pe viitor. 

— N-am făcut nimic, domnule Morten. Nu sunt câtuşi pe puţin 
vinovată! exclamă Cathy, sărind în picioare. 

Bărbatul îi aruncă o privire iritată, menită s-o facă să se aşeze din 
nou. Apoi îi răspunse pe un ton vag ameninţător. 

— Sper doar ca Larkin să nu depună plângere. 

Cathy îl observă cu atenţie. Hotărât lucru, Fairchild reuşise: părea 
convins de vinovăția sa. Tânăra femeie îşi muşcă buzele de furie. 

— Asta este tot, deocamdată, exclamă Morten în loc de concluzie. 

Cathy se întoarse pe etajul său. Oare unde era Bob? Să-l vadă, chiar 
şi o clipă, ar fi fost suficient s-o liniştească. 

Ziua fu penibilă. Larkin era sub sedative şi Cathy profită pentru a le 
întreba pe celelalte. Dar puţine binevoiră să-i răspundă. | se părea că 
avea de-a face cu o adevărată conspirație a tăcerii. 

Cu trecerea orelor, teama i se amplifică. Singura rază de soare în 
această descurajare sumbră: rezultatele  radiografiilor erau 
concludente, Larkin nu-şi rupsese nimic. Cathy îl putu vedea o clipă pe 
Bob. Părea foarte ocupat şi de-abia îi vorbi. Acest comportament nu 
avea nimic neobişnuit. Era destinat să prevină orice bârfă. Dar acum 
tânăra femeie suferea pentru această răceală. 

— Poţi să treci, diseară? îl întrebă. Mi-ar plăcea să-ţi vorbesc. Voi 
pregăti picnicul pentru mâine. 

— De acord. 

Nu-i mai spuse nicio vorbă şi se îndepărtă imediat. 

Puțin înainte de plecare, Cathy văzu un necunoscut pătrunzând în 
camera lui Larkin. Purta o servietă din piele. Cu siguranţă, un avocat. 
Simţi un nod în gât. 

Ce uşurare să părăsească spitalul acesta blestemat şi să-şi 
regăsească micul apartament! Cathy îşi scoase uniforma şi încercă să 
se concentreze asupra zilei de mâine. Picnicul o va face să-şi uite 
frământările. Aşa spera cel puţin. 

Dar această perspectivă nu-i aduse liniştea dorită, dimpotrivă. 
Amintiri penibile îi veniră în memorie. Cathy se temea să vadă reînviind 
pasiunea care-i legase pe Bob şi pe Sandra. N-avea deloc încredere în 


prietena sa, deoarece Sandrei îi plăcea enorm să se afirme prin noile 
cuceriri masculine. 

Se făcuse târziu. Sandvişurile erau aproape gata şi Bob încă nu 
venise. Cathy aruncă o privire neliniştită la ceas. Avea atâta nevoie de 
el... 

Şi sună! Tânăra femeie se grăbi să deschidă. 

— Bună seara, făcu Bob. 

Cathy îl trase de mânecă în interior. 

— Bob, începusem să mă neliniştesc, să ştii. Eu... am crezut că nu 
vei veni şi... 

| se prinse de gât şi se lipi de el. După o clipă, bărbatul o luă în braţe 
şi o legănă uşor. 

— Relaxează-te. Ştiu ce ai îndurat azi. Dar acum s-a terminat. Totul 
se va aranja, vei vedea... 

— Eşti sigur? 

— Totul depinde de Larkin, îi răspunse cu o voce sumbră. 

— Bob? 

— Da? 

— Mi-ar plăcea să-mi răspunzi sincer la o întrebare. 

— Te ascult. 

— Oare crezi că sunt vinovată? 

Medicul izbucni în râs desprinzându-se uşor, pentru a o vedea mai 
bine. 

— Bineînţeles că nu! De unde ai scos asemenea lucruri? 

Cathy se simţi imediat uşurată. Părea sincer. Şi privirea lui confirmă 
această impresie. 

— Nu ştiu. Te-am găsit puţin distant, atâta tot. 

Bob luă un scaun şi se aşeză picior peste picior. 

— Îmi pare rău, dar nu era momentul să ne arătăm împreună. Toată 
lumea ne supraveghează şi ştii că detest să fac să circule zvonuri. 

— Să nu mai vorbim despre asta, încheie Cathy. Cred că sunt la 
capătul răbdării. 

— Pur şi simplu ai nevoie să schimbi aerul. De ce să nu ieşim? Ne-am 
putea întoarce s-o vedem pe Sandra la îngerul albastru. 

Tânăra femeie îl privi stupefiată. 

— Dar ai oroare de aceste cabarete şi... 

— Taci şi îmbracă-te! Doctorul este cel care comandă. Voi rezerva o 
masă. 

Cathy păli. Chiar credea ceea ce spunea. 

— Asta îţi va schimba ideile, reluă Bob zâmbind. Puneţi rochia 
albastră. Îţi vine de minune. 

Tânăra femeie trecu în camera ei, în timp ce Bob telefona. Oare cu 
ce scop o ducea la club? Pentru a o distra sau pentru a o vedea pe 


Sandra? 

Această îndoială o tortura şi se hotări să nu se mai gândească la 
asta. Să se distreze, să se relaxeze, să uite de Larkin. lată ce trebuia să 
facă. Nimic altceva. 

Se instalară la masa lor exact la timp pentru spectacol. Sandra 
apăru, ca o adevărată zeiţă a nopţii, luminată de spoturi. Îmbrăcată în 
negru, umplu sala plină de fum cu vocea sa melodioasă şi vibrantă. 

— Este fantastică, murmură Cathy. 

— Da, încuviinţă Bob în şoaptă. 

Nu înceta să privească la cea care cânta. Sandra era acolo, foarte 
aproape, oferindu-se privirilor bărbaţilor. Şi, timp de o secundă, Cathy 
se imagină la pian, pe scenă, acompaniind-o pe Laura şi împărțind cu 
ea acel univers straniu. 

Spectacolul se încheie. Inainte de a dispărea, cântăreaţa adresă un 
sărut publicului încremenit. 

— Ce surpriză! Bună seara! 

Judd Richardson veni lângă ei. Bob se ridică şi-şi strânseră mâinile. 

— Este drăguţ că aţi revenit, continuă impresarul. Este divină, nu-i 
aşa? 

— Da, îmi place mult ceea ce face, răspunse Bob. 

— Ar fi încântată dacă te-ar auzi spunând-o. 

— Cere-i să vină lângă noi, exclamă Cathy. 

— Bună idee. Mă duc s-o anunţ. 

Sandra apăru puţin după aceea, fericită să-i vadă. 

Judd îi întinse un scaun şi-i comandă un ceai. 

— Pentru nervi, explică Sandra. Ceaiul domoleşte  neliniştea. 
Amuzant, nu? 

— Vrei să spui că mai ai uneori trac? întrebă Bob ridicând din 
sprâncene. 

— In fiecare seară, micul meu Bob. Face parte din meserie. Dar 
spuneţi-mi, picnicul?... 

— Totul este gata, răspunse Cathy. Nu va lipsi nimic. Nici măcar 
furnicile! 

— Aşteaptă să-mi vezi insula, Judd, spuse Sandra. Este un adevărat 
paradis. 

Bob se aşeză. Vorbea puţin. Cathy observă că o privea deseori pe 
prietena sa. Il îngrijora oare sănătatea ei? Şi dacă îi ascunde ceva? Nu, 
era absurd. Sandra îl consultase din punct de vedere profesional. 
Numai... 

Orchestra începu să cânte o melodie antrenantă. 

— Acordă-mi acest dans, Cathy, făcu Judd ridicându-se ca un 
automat. 

Tânăra femeie deschise gura pentru a protesta când întâlni privirea 


lui Bob. Acesta îi zâmbea cu amabilitate. 

— Du-te. Ştiu că de-abia aştepţi. 

Dar Cathy nu-şi dorea câtuşi de puţin să se afle în braţele acestui 
necunoscut. Şi Judd aştepta. Cu greu îl putea refuza. O luă de talie şi-i 
zâmbi. Ceea ce o surprinse totuşi. _ 

— Te-ai gândit la discuţia noastră? o întrebă când fură departe. li vei 
vorbi Sandrei? 

— Am discutat puţin împreună. Şi nu mi-a spus niciodată că vrea să 
abandoneze. 

Judd o antrena în mijlocul pistei şi replică scuturând din cap. 

— N-ar mărturisi-o pentru nimic în lume. Şi mai ales în faţa dumitale. 
Se pare că amândouă visaţi să deveniți staruri. Adevărat sau fals? 

— Este adevărat, recunoscu tânăra femeie râzând. Când eram mici 
voiam să ne vedem numele scrise cu litere de foc. 

— Sandra nu trebuie să renunţe. Oricum, nu acum. A ajuns prea 
departe şi ar fi o nebunie să acţioneze în mod necugetat. 

— Nu ţi-ai dorit niciodată să faci altceva, Judd? 

— Nu, niciodată. 

— Te invidiez. Mărturisesc că în această clipă mi-aş schimba cu 
plăcere munca. Viaţa unei infirmiere nu este întotdeauna nostimă, să 
ştii. 

Judd o scrută atent, întrebându-se dacă vorbea serios. 

— Să mergem să văd ce transmiţi la pian. 

— Ce? Cum? Ba nu, Judd. Nici să nu te gândeşti! 

Acesta deja nu o mai asculta. Cathy se afla pe drumul spre culise. 
Aruncă o privire rapidă spre Bob şi Sandra. Judecând după expresia 
gravă a lui Bob, discutau lucruri foarte serioase. Oare despre ce puteau 
vorbi? 

Judd închise uşa încăperii slab luminată. Un uşor miros de mucegai îi 
înţepă mările. Era un contrast frapant cu sala animată pe care tocmai o 
părăsiseră. 

— Vino pe aici, făcu Judd trăgând-o de braţe. 

Cabina Sandrei era deschisă. Probabil se grăbise, deoarece în 
încăperea strâmtă domnea o dezordine înspăimântătoare. 

— Este tot mai rău în fiecare seară, bombăni Judd, făcând puţină 
ordine. Femeile sunt toate la fel. Sau sunt maniace şi trebuie să-ţi pui 
tălpici pentru a intra, sau este un asemenea talmeş-balmeş de nu vei 
mai recunoaşte nimic. De ce se aleg întotdeauna cele două extreme? 
Nu voi înţelege niciodată... 

— Ştii, cea mai mare parte a femeilor sunt totuşi mai ponderate. 
Bărbaţii n-au privilegiul deosebirilor subtile, Judd. 

Acesta zâmbi, scoțând o ţigară pe care n-o aprinse. 

— Şi dumneata, Cathy, unde te plasezi? 


— Am sânge irlandez în vine şi nu sunt înzestrată cu jumătăţi de 
măsură. 

— Mă surprinzi. 

— Acesta este totuşi adevărul. 

— In acest caz, nu eşti banală. 

— Nimeni nu se crede banal. Şi mai ales dumneata, Judd Richardson! 

Impresarul făcu să-i joace cu nervozitate ţigara între degete. 

— Imaginează-ţi că trebuie să ieşi din obişnuit pentru a reuşi în 
meseria asta păcătoasă. Şi pe bună dreptate, nu vreau ca Sandra să 
cadă în mediocritate. 

— Oare ce te îndeamnă s-o încurajezi? Atracția banilor sau... un 
sentiment mai nobil? 

Intrebarea rămase fără răspuns. Judd trase un taburet lângă pian şi-i 
făcu semn să se aşeze. 

— Cântă-mi ceva. Lasă să vorbească sufletul acela irlandez. 

Cathy se simţea jenată. Să cânte pentru un străin o făcea 
întotdeauna nervoasă. Dar îndată ce degetele sale atinseră clapele, uită 
orice reţinere, pentru a se consacra muzicii. Era formidabil să se piardă, 
să devină altcineva. Infirmiera Cathy dispărea în beneficiul unui 
personaj nou, care nu-l cunoştea pe Larkin. 

Melodia se termină. Judd rămase o clipă fără să spună nimic, apoi se 
apropie brusc pentru a-i lua mâna. Privirea îi strălucea. 

— Vino cu noi! exclamă pe un ton insistent. 

— Cum? Vrei să spui că... 

— Sandra are nevoie de cineva ca dumneata. Veţi face amândouă un 
duet extraordinar. 

— Sunt infirmieră. Oare deja ai uitat? 

— Viaţa aceasta nu ţi se potriveşte, remarcă Judd înţelept. 
Dumneata singură mi-ai spus-o. 

— Până la urmă m-am obişnuit. 

— Meseria asta îţi va plăcea. Sunt sigur. Se călătoreşte mult, deseori 
au loc întâlniri interesante... Vei fi fericită cu noi, Cathy. 

Avea un mare talent pentru a convinge, iar viaţa pe care i-o oferea 
părea fascinantă. Judd atinsese un punct sensibil şi ştia asta. O trase 
brusc spre el şi tânăra femeie se află în braţele lui. Imposibil să scape: 
pianul bloca orice ieşire. Mâna îi mângâia lent umărul, aproape cu 
senzualitate. Cathy înţelese că o va săruta. 

Uşa se deschise brusc şi apăru Sandra, puţin surprinsă. Judd cobori 
repede braţul. 

— Ce faceţi voi doi? V-am căutat peste tot. 

Cathy o privi. Părea încă stupefiată. Avea o licărire de mânie în ochi. 


Capitolul 5 


Sâmbătă. Ziua se anunţa minunată. Un soare frumos îşi arunca 
reflexele portocalii pe un cer de azur. În cele din urmă, Bob se hotărâse 
să vină. Poate datorită Sandrei. N-avea importanţă. Cathy voia să 
profite la maximum de această zi fără să se gândească la căderea lui 
Larkin sau la ciudatele proiecte ale lui Judd. 

Muzica. Era o pasiune din care ar fi putut face meserie. Dar Cathy 
preferase să se dedice vocației sale de infirmieră, deoarece o găsea 
mai utilă din punct de vedere social. Dar având în vedere împrejurările, 
propunerea lui Judd avea ceva ispititor. 

Îşi dăduseră întâlnire pe chei. Bob va trece s-o ia dintr-un minut în 
altul. Tânăra femeie îşi netezi părul lung, din care făcuse o coadă, apoi 
îmbrăcă blugii şi un tricou. Pregătirile astea aveau gust de vacanţă, cu 
atât mai mult cu cât luase cu ea costumul de baie, prosoape, ochelari şi 
cremă solară. 

Bob întârzia. Cathy se întrebă dacă nu apăruse un obstacol de ultim 
moment. Îl iubea, trebuia să vină. 

Mai ales după tentativa lui Judd din ajun. 

În sfârşit, sună. Tânăra femeie alergă să deschidă. Bob era îmbrăcat 
sport şi el, iar ochii mari albaştri îi zâmbeau. 

— Am putut să scap. Dar să plecăm repede, înainte să mă cheme la 
spital. 

Cheiul nu era decât la câteva minute cu maşina. Era foarte puţină 
circulaţie pe străzile mici şi liniştite. 

— Sper că vor fi punctuali, făcu Bob. Am închiriat o ambarcaţiune, 
dar n-o vom ţine toată ziua. 3 

Pe chei era o mulțime de lume. In acea perioadă de căldură, fluviul 
devenea un fel de loc privilegiat. Bob parcă şi duse proviziile pe 
ambarcaţiune. Judd şi Sandra apărură puţin după aceea. Sandra era 
îmbrăcată cu deghizarea sa obişnuită, cu fular şi ochelari de soare. Cât 
despre Judd părea puţin deplasat în pantofii de lac şi costum. 

— Nu sunt deloc obişnuit cu picnicurile, făcu acesta ca răspuns la 
privirea curioasă a lui Cathy. 

— Ar fi timpul să te obişnuieşti, replică tânăra femeie râzând. 

— Haideţi, grăbiţi-vă, făcu Sandra. Numai să nu fie multă lume pe 
insulă... M-am săturat de curioşi. 

— Este preţul succesului, pisicuţo. Oamenii adoră să recunoască o 
vedetă, exclamă Judd. 

— Astăzi am nevoie de puţină intimitate. Să ştii că există şi viaţă 
personală. 

Se instalară în mica ambarcaţiune şi Bob porni motorul. Barca plecă 
încet spre larg şi acolo Bob acceleră, făcând să ţâşnească un val de 


spumă. Cathy se aplecă uşor pe spate. Vântul îi biciuia în mod plăcut 
faţa. Judd părea agasat. _ 

Sandra se refugie în tăcere, devorând peisajul din priviri. In sfârşit 
apăru insula scăldată în soare. 

— Am nimerit! exclamă Sandra. 

— De care parte vrei să mergi? întrebă Bob. 

— Vreau să ne întoarcem unde am fost. Acum mult timp. 

— Ar fi trebuit să îmbraci o vestă de salvare, remarcă Judd 
încruntându-se. 

— Dar ştiu să înot, prostule! replică Sandra. Cathy îţi aminteşti 
lecţiile noastre de natatie? 

Tânăra femeie izbucni în râs. 

— Oh, da! Ne imaginam deja la Jocurile Olimpice! 

— Şi infirmiera aceea care ne-a învăţat respiraţia artificială! Ţi-o 
aminteşti? A 

Fireşte. Acesta fusese primul contact cu lumea medicală. In acea 
perioadă, Cathy invidia uniforma infirmierelor, fără să cunoască nimic 
despre profesie. 

— Avem noroc, nu este nimeni, strigă Bob, pentru a acoperi 
vacarmul motorului. 

Insula se schimbase de-a lungul anilor sub efectul creşterii râului. 
Dar în principiu rămăsese aceeaşi şi îşi păstrase forma alungită. 
Ambarcaţiunea se opri în faţa plajei mici cu nisip curat. Totul în jur, 
copaci înalţi şi stânci plate şi calde, invitau la relaxare. 

Bob îşi scoase sandalele şi îşi suflecă pantalonii pentru a trage 
ambarcaţiunea la mal. Apoi o ajută pe Sandra să coboare. 

— Este minunat, remarcă aceasta. Exact cum îmi imaginam. 

Cathy sări în apă şi puse proviziile la adăpost de soare. 

— De data asta, să nu uiţi s-o ancorezi! 

— Nu, nu. Nu-ţi face griji, îi răspunse Bob. 

Sandra voia cu orice preţ să înceapă să facă turul insulei. Asta 
însemna o distanţă destul de mare, dar Cathy era dispusă s-o facă. Cât 
despre Judd, scutură din cap cu un aer hotărât. 

— Duceţi-vă! Eu voi păzi lucrurile... Ştiţi... plimbările... De altfel, mi- 
am adus de citit. 

Sandra plecă râzând în hohote şi-i luă de braţ pe Bob şi pe Cathy. 

— Să-l lăsăm. Este prea plictisitor. 

Sandra se bucura ca un copil. Se minuna de orice: de apa limpede, 
de nisip, de copaci, de cer... Ca şi când n-ar fi văzutt un petic de 
verdeață de ani de zile. De fapt, asta era situaţia. 

Merseră atât de mult cât putură. Dar după un timp, trebuiră să se 
oprească, deoarece solul cobora abrupt în apă. 

— Roasă de fluviu, remarcă Bob. Până la urmă, insula va dispărea 


într-o zi. 

— Nu spune asta! interveni Sandra. Ar fi prea trist. 

— Este plin de insule de-a lungul fluviului, să ştii, remarcă tânărul 
bărbat. 

Sandra îşi aţinţi îndelung privirea asupra sa înainte de a adăuga pe 
un ton copilăresc. 

— Dar asta este unică, Bob. Ne aparţine. 

Cathy simţi un nod în gât. Se simţea exclusă din această conversaţie 
care lua o turnură intimă. lar Sandra evoca amintiri prea dureroase. Se 
întoarseră la barcă. Judd adormise, cu faţa acoperită de un ziar şi o 
țigară pe jumătate consumată în mână. 

— Vă daţi seama? oftă Sandra. Ar merita să fie îngropat în nisip aşa 
îmbrăcat cum este. 

Cu un aer maliţios, aruncă un pumn de nisip peste Judd. Cum nu se 
mişcă, Sandra repetă operaţia. 

— In picioare, leneşule! strigă. 

Judd îndepărtă brusc ziarul şi o fulgeră cu privirea. 

— Încetezi, da? exclamă furios. 

— Mă duc să înot, Judd. Mă însoţeşti? Doar dacă astăzi sunt liberă şi 
nesupravegheată... 

— Ironia ta este complet deplasată. Serios. 

— Ne amuzăm, Judd. Oare nu te poţi stăpâni şi să te comporţi ca 
toată lumea? 

— Am oroare să mă agit la o oră atât de ridicolă, făcu impresarul 
strâmbându-se. Ar trebui totuşi s-o ştii. 

Bob deschise răcitorul şi scoase de acolo o sticlă cu suc de portocale. 

— Tine, făcu întinzându-i-o lui Judd. Poate asta te va trezi. 

— Mulţumesc, Bob. 

— Să mergem să ne schimbăm în tufişuri, Cathy. Pun pariu că ajung 
prima. 

Cu aceste cuvinte, Sandra porni în fugă, urmată de prietena sa. 
După ce se schimbară, se întoarseră pe plajă. Şi bărbaţii îşi puseseră 
costumele de baie. Bob părea plăpând prin comparaţie cu Judd, care 
avea tendinţă de îngrăşare. 

— Ultimul sosit se va ocupa de picnic! strigă Cathy, aruncându-se în 
apă. 

Râul era prea puţin adânc în acea perioadă a anului. Dar tânăra 
femeie cunoştea un loc unde era mai multă apă şi se îndreptă spre el. 
Înota bine, braţele erau în perfectă armonie cu bătăile picioarelor şi 
respiraţia regulată. Când obosi, făcu pluta şi fu surprinsă să dea peste 
Judd, care o observa cu ochi glumeţi. 

— Este o veşnicie de când n-am mai înotat, îi mărturisi Cathy. 

Dar este ca mersul pe bicicletă, nu se uită niciodată. 


Cathy întoarse privirea. Bob şi Sandra înotau foarte aproape de mal. 

— Nu ştiu ce-a apucat-o, reluă Judd. Brusc, Sandrei i-a fost teamă să 
se îndepărteze. 

— Dar Sandra a înotat întotdeauna mai bine decât mine. 

— Ştiu, replică impresarul. Mi-a vorbit destul despre asta!... Ce 
reprezintă Bob pentru ea?... 

Cathy îşi lăsă privirea să rătăcească. Bob vorbea cu un aer grav şi 
Sandra îl asculta cu atenţie. Îndată ce erau împreună, întotdeauna 
terminau prin a se izola. 

— Un prieten vechi, răspunse Cathy. 

— Asta o ştiu şi eu. 

— Pari bine informat, domnule Stie-tot! 

— Obligaţi să călătorim împreună, până la urmă cunosc totul. Sandra 
mi-a povestit deseori copilăria sa, între două pahare de gin. lar Bob şi 
cu tine reveneaţi mereu. Pe cuvânt, oraşul ăsta chiar a marcat-o. 
Auzind-o, este un adevărat paradis. 

— S-ar spune că te deranjează. 

— Nu. Dar nu trebuie să te întorci niciodată în trecut. Cel puţin asta 
am învăţat în viaţă. Să mergi drept înainte este singura soluţie pentru a 
reuşi! 

— Şi asta este deviza ta, nu? 

— O consideri greşită? întrebă Judd. 

— Nu ştiu. Poate ai dreptate. 

— Cred că da. Şi mi-ar plăcea să împărtăşeşti punctul meu de 
vedere. Cu cât mă gândesc mai mult, cu atât mai mult îmi doresc să te 
văd lucrând cu Sandra. 

Cathy izbucni în râs şi-l stropi uşor. 

— Astăzi este interzis să vorbeşti despre muncă. Suntem aici pentru 
a ne amuza. Nu uita. 

Se întoarse şi se alătură celorlalţi doi înotând. 

— Cred că am făcut o insolaţie afurisită, făcu Sandra. 

— Am adus o cremă, răspunse Cathy. Vino, să mergem s-o folosim, 
dacă vrei. 

leşiră din apă şi Cathy îi acoperi spatele şi picioarele cu lapte solar. 
Judd ajunsese pe plajă şi se aşezase pe o stâncă. Privea trecând 
ambarcaţiunile şi Cathy înţelese că se simţea puţin singur. 

Se întoarseră în apă, se zbenguiră şi se stropiră ca nişte copii. Era 
mult timp de când tânăra femeie nu fusese atât de relaxată. Chiar şi 
Bob părea că-şi pierduse puţin din seriozitate. Judd rămase singur şi nu 
interveni. A 

Cathy şi Sandra scoaseră proviziile. Inotul le făcuse foame şi 
mâncară cât şapte. După terminarea mesei, fiecare se întinse pe 
prosop să lenevească. 


Tânăra femeie putea auzi murmurul vedetelor care se întâlneau în 
depărtare, foşnetul frunzelor puţin îngălbenite din copaci. Soarele torid 
crea un halou luminos în jurul pleoapelor închise. Căldura îi relaxa 
foarte plăcut muşchii şi nervii. Şi Cathy sfârşi prin a adormi. 

Se trezi brusc. Deschizând ochii, văzu cerul de plumb deasupra 
capului. Nu se auzea niciun zgomot. Întorcându-se, descoperi că Bob nu 
mai era acolo. Nici Sandra, de altfel. Un miros de ţigară o făcu să 
strâmbe din nas. Judd stătea pe o stâncă, de cealaltă parte, cu spatele 
la soare şi o privea. Cathy nu-i putea vedea expresia feţei, fiind 
împotriva luminii. Şi asta o stânjenea. 

— Ei, ai dormit bine, regina nisipurilor? 

Cathy se îndreptă şi întrebă: 

— Dar unde au dispărut toţi? 

— Dar eu sunt aici. Nu mă vezi? 

— Vorbeam de Bob şi de Sandra. 

Judd ridică din umeri cu un aer agasat. 

— Cred că au vrut să se plimbe. Şi cum dormeai, au plecat fără să te 
trezească. 

— Şi tu ai rămas? 

— Preferam să te privesc. Spectacolul merita toate baladele. Dar 
fereşte-te de insolaţie! 

Tânăra femeie parcurse insula cu privirea. Nu se vedea nimeni. Oare 
de cât timp erau împreună? Şi de ce n-o aşteptaseră?... 

— Eşti cu adevărat îndrăgostită de el, nu-i aşa? 

Cathy îşi aţinti privirea asupra lui. Avea mizerabilul obicei să pună 
întrebări foarte indiscrete. Se hotări să nu răspundă şi se ridică încet. 
Era cald. Apa părea atât de îmbietoare... 

— Mă duc să mă ud. Vii cu mine? 

— lată întrebarea pe care o aşteptam! 

Aruncă ţigara şi o privi făcând o grimasă. 

— Fumez şi pipă. Pe viitor voi încerca să nu te mai deranjez cu 
fumul. 

— Mulţumesc. 

Cathy trecu prima. Tresări simţindu-i mâinile pe umerii săi. O atinse 
cu delicateţe ca şi cum se temea să n-o sperie. La club o tratase de 
asemenea cu menajamente. Poate îl intimida?... 

Intrară încet în apă şi începură să înoate. Apa îi păru un balsam 
pentru pielea sa arsă. Tânăra femeie înota încet, cu nesfârşită graţie. 

Judd o urma de aproape. Se întâlniră cu o ambarcaţiune, care formă 
un val mare. Incidentul îi făcu să râdă ca nişte copii şi ajunseră uşor la 
mal. 

Bob şi Sandra încă nu se întorseseră. Judd deschise o sticlă şi 
împărţiră băutura de la gheaţă în tăcere, aşezaţi la umbră. 


— Acum, s-a făcut un timp de când au plecat. Sper că nu s-a 
întâmplat nimic. 

Cathy zâmbi nervoasă. 

— Linişteşte-te. Nu mai există vampiri şi vârcolaci pe insulă! _ 

— Glumeşti, dar nu se ştie niciodată ce se poate întâmpla. In oraş, 
cunosc orice primejdie. Dar aici... 

— Eşti un personaj ciudat, Judd. Schimbările de decor te neliniştesc. 
lar chipurile noi te stânjenesc. Mă înşel? 

— Totuşi am umblat în cele patru colţuri ale lumii, să ştii. Tu nu poţi 
spune la fel. 

— Dar în sinea ta ai rămas un timid. 

De altfel, asta explica poate ţigările tale groase şi atitudinea puţin 
brutală. 

— Şi te consider la fel de seducătoare ca o zeiţă şi aurie ca un spic 
de grâu. Ştii ce simt acum? 

— Nu. 

— Am impresia că sunt un fluture fără apărare, atras de lumină. 

Cathy îl observă cu atenţie. Părea sincer. Era suficient să-i privească 
ochii întunecaţi şi adânci pentru a-şi da seama de asta. Întinse mâna şi 
tânăra femeie se află brusc în braţele lui, fără să înţeleagă cum. 

— Cathy! Oh, Cathy... 

Acesta îi simţea trupul puternic strâns lângă al său şi sub mână, un 
păr negru şi moale. Judd puse stăpânire pe buzele sale, cu blândeţe. 
Apoi sărutul deveni mai pasionat şi mai lacom. Tânăra femeie îl 
respinse. 

— Nu, Judd! Nu trebuie... 

— Pentru că fluturii se ard atingând lumina? Lasă-mă cel puţin să-mi 
asum riscul, Cathy. Te rog... 

Cerul se întunecase. La propriu, ca şi la figurat, de altfel. Judd o 
sărutase, se simţea stânjenită şi bătea un vânt rece. 

Cathy se mişcă şi ieşi de sub copaci. Oare de unde veniseră norii 
aceia groşi, care se adunaseră atât de repede? Judd o urmă, cu un 
zâmbet amuzat pe buze. 

— Ce spun oare norii, mare şef indian? 

— Că ar fi mai bine să ne întoarcem, răspunse tânăra femeie. Ştii în 
ce direcţie au plecat? 

— Pe aici, făcu Judd, indicând nordul. 

— Ar fi mai prudent să mergem să-i găsim. 

— Chiar ţii la asta? 

Tonul o făcu să roşească. Cathy aproape regreta că veniseră pe 
insulă. Un sărut n-o angaja cu nimic. Asta cel puţin îşi repeta. 

— Dacă nu plecăm curând, vom fi izolaţi aici. Şi crede-mă, o furtună 
pe râu nu are nimic pasionant. 


— Te cred pe cuvânt. De acord, să mergem. 

Porniră la drum în pas rapid. Puțin după aceea, îi descoperiră pe Bob 
şi pe Sandra care hoinăreau râzând. Oare ce-şi putuseră spune atât de 
nostim? Şi ce făcuseră în timpul acesta oare? Cathy respinse valul de 
gelozie care o cuprindea. 

— Hei! strigă. 

Bob şi Sandra se opriră, căutând de unde venea vocea. Apoi se 
apropiară în fugă. 

— lată-te, făcu Sandra. Cathy, am avut o zi minunată! 

— Dar este timpul să ne întoarcem. Priviţi cerul. 

— Va ploua, murmură Bob. S-o ştergem. Nu este niciun minut de 
pierdut. 

— Apropo, te-ai văzut? exclamă Judd spre Sandra. Mâine vei fi 
frumoasă cu arsurile astea. Şi totuşi te-am sfătuit să fii atentă! 

— Ascultă, Judd. Am petrecut o zi extraordinară, aşa că nu încerca să 
strici totul. Ai înţeles? 

— Bine, bine, n-am spus nimic. Haide, du-te şi ia-ţi lucrurile. Furtuna 
nu este departe. 

Strânseră coşul şi prosoapele pe care le puseră la adăpost în 
ambarcaţiune. Apoi Bob scoase parâma, împinse barca şi sări înăuntru. 
Motorul zbârnâi. Pe măsură ce înaintau, cerul se întuneca. Judd părea 
îngrijorat şi Sandra era pierdută în gândurile sale. Cathy, ameţită de 
soare, se întreba dacă Judd o sărutase într-adevăr sau visase. 
Îndrăznind o privire, îl văzu trăgând neliniştit din ţigară, cu ochii aţintiţi 
asupra cerului ameninţător. 

Apropiindu-se de chei, ploaia începu să cadă în rafale. 

— Ne-am întors exact la timp, remarcă Bob râzând. 

Barca opri de-a lungul malului. Judd puse piciorul pe pământ şi-i 
întinse o mână de ajutor Sandrei. 

— Du-te, Cathy. Adăposteşte-te. De rest ne vom ocupa eu şi Bob. 

Tânăra femeie se supuse şi îşi urmă prietena care se refugiase într- 
un depozit în care plutea încă un miros de peşte proaspăt. 

— Furtuna ne-a aşteptat. Mulţumesc pentru tot, Cathy dragă. A fost 
într-adevăr formidabil. 

— Mulţumeşte-i mai degrabă lui Dumnezeu. El este cel care ne-a dat 
această zi. 

— Mi-aş fi dorit să nu se termine niciodată, oftă Sandra, pe un ton 
melancolic. 

Bob şi Judd se agitau în râul devenit glacial. Aranjară lucrurile în 
maşină şi, complet uzi, veniră lângă tinerele femei. Nimeni nu avusese 
timp să se schimbe. 

— Dacă am merge să bem ceva cald? sugeră Sandra. Sunt 
îngheţată. 


— Cu greu te poţi plimba în costum de baie, răspunse Bob. Oricum, 
eu trebuie să dau o fugă la spital. Sărbătoarea s-a terminat, Sandra... 

Aceasta îi aruncă o privire nostalgică, înainte de a adăuga: 

— Fără îndoială, ai dreptate... 

— Să mergem! spuse Judd cu o voce nervoasă. Am o mulţime de 
telefoane de dat. 

Cathy privea ploaia căzând. Această zi de vacanţă ajunsese la sfârşit 
şi tocmai regăsise atmosfera şi grijile de fiecare zi. 

— Grăbeşte-te, Sandra. 

— Da, da. Sosesc. 

Se întoarse spre Bob. 

— Ne-am distrat bine. Nu-i aşa, Bob? 

— La fel consider şi eu. 

— Ascultaţi, va trebui să ne vedem înainte de plecarea mea la 
Chicago. 

Judd încercă în zadar să capteze privirea Sandrei, care se prefăcu că 
nu-l vede. 

— Îmi menţin totuşi propunerea, Cathy, exclamă acesta cu voce 
joasă. 

Cathy îi zâmbi. Nici nu se punea problema. Viaţa să se rezuma la 
meseria de infirmieră. Şi era foarte bine aşa. Şi apoi, chiar dacă s-ar 
gândi să îmbrăţişeze o carieră de pianistă, ar alege un alt impresar. 

Judd o trase pe Sandra de braţ şi alergară până la maşina sa. Bob îi 
privi îndepărtându-se, apoi se întoarse spre Cathy. 

— Ar fi mai bine să plecăm, nu? 

— Da. Desigur. 

Ajunseră la maşină în fugă. 

— Ce potop! făcu tânăra femeie aşezându-se înăuntru. 

— Despre ce vorbea exact? 

— Cine? 

— Haide, Judd. Ţi-a făcut o propunere, nu? 

— l-ar plăcea să cânt cu Sandra. 

Bob o privi cu un aer neîncrezător. 

— Cum poate crede măcar o clipă că vei accepta? Este ridicol! 

Ce zi ciudată petrecuse. Bob practic n-o părăsise pe Sandra. Oare 
reînnodaseră vechea lor pasiune? De ce dispăruseră atât de mult timp? 

— De ce? Te deranjează? îl întrebă. 

— Dar, în sfârşit, eşti infirmieră! replică Bob pe un ton scandalizat. 

— Într-adevăr. N-am farmecul său şi sunt lipsită de personalitate 
pentru a apărea în public pe o scenă. 

— Ce înseamnă asta? 

— Că nu sunt Sandra Lesley şi că nu voi fi niciodată. Ea este 
frumoasă şi seducătoare. Nu? 


— că... Găseşti? 

— O ştii mai bine decât mine. N-ai părăsit-o nicio clipă! 

— Aşadar, asta era, făcu Bob oftând. A 

Tânăra femeie contemplă cu tristețe ploaia torențială. Işi jurase să 
nu mai vină aici. Dar era prea târziu să se întoarcă în trecut. Făcând 
această remarcă, ştia că declanşase un mecanism care se va întoarce 
împotriva ei. 

— Am presupus că mă însoţeşti, exclamă Cathy. 

— Am făcut-o. 

— Nu! Te-ai ocupat doar de Sandra! 

— Şi-a dorit să se plimbe, să revadă insula. Tu dormeai, Cathy. lar 
Judd nu voia să ne însoţească. Crezi că aveam de ales? Oare ce voiai să 
fac? 

— Nu mai ştiu. 

— În acest caz, de ce dai atâta importanţă? întrebă pe un ton 
enervat. 

— Pentru că am văzut foarte bine ce priviri vă aruncaţi. Nu sunt uşor 
de păcălit, să ştii! 

— Incetează să strigi, Cathy! 

— Nu! Imaginează-ţi că o cunosc pe Sandra. Nu s-a schimbat. Adoră 
să distrugă cuplurile. Este foarte tare la acest mic joc! 

— Dacă este vorba de un joc, fii inteligentă şi uită-l. 

— Nu pot! 

Ajunseră acasă la tânăra femeie. Bob parcă şi opri motorul. Ploua 
torențial. Tânărul bărbat rămase o clipă tăcut. Foarte calm. Apoi se 
întoarse spre însoţitoarea sa. 

— Îţi voi vorbi foarte sincer, Cathy. Sandra este încă îndrăgostită de 
mine. 

Tânăra femeie ameţi. 

— Bobl!... 

— Nu! Lasă-mă să vorbesc. Nu vreau să-ţi ascund nimic, Cathy. Am 
fost întotdeauna cinstiţi unul faţă de celălalt. Şi vreau să păstrăm 
aceleaşi raporturi. N-am încetat niciodată să mă gândesc la ea. Evident, 
am încercat să mă conving de contrariu. Dar de când s-a întors, eu... 

Cathy se retrase în colţul său, plângând. 

— Încă o iubeşti, Bob. Cum poţi să mă săruţi într-o zi pe mine şi a 
doua zi pe Sandra? Cum îndrăzneşti? 

— Nu. Ascultă, lasă-mă să-ţi explic. Eu... 

— Nu-i nimic de explicat. Nimic! 

Ploaia răpăia pe acoperiş. Dar Cathy deschise cu brutalitate portiera. 
Nu mai putea rămâne cu el. O trădase. Şi Sandra, pentru că-l iubea. 

— Este... este nedemn. Absolut nedemn! 

Şi se grăbi până la uşa imobilului. Bob îi strigă ceva ce nu luă în 


seamă. Ajunsă înăuntru, urcă în mare grabă scara până la apartament. 
Intră şi încuie cu zăvorul. O clipă după aceea, Bob era acolo, bătând ca 
un nebun. 

— Lasă-mă să intru, Cathy. Mă auzi? 

Aceasta era incapabilă să facă cea mai mică mişcare. Şi mai ales să 
deschidă uşa. 

— Te rog, Cathy. Nu m-ai lăsat să termin... 

Ce mai voia să adauge? Atitudinea sa pe insulă fusese destul de 
grăitoare. Sandra îşi arătase ispitele şi căzuse în capcană. Ce putea fi 
mai simplu decât asta? 

Bob mai tună şi mai fulgeră un timp lângă uşă, strigând, apoi 
renunţă. 

— Perfect! făcu acesta de partea cealaltă a peretelui. Las resturile 
picnicului la intrare. Noapte bună. 

Încă năucită, tânăra femeie aşteptă să vadă maşina plecând înainte 
de a ieşi să ia coşul şi să-l pună în bucătărie. Resturile unei zile 
frumoase... O petrecere organizată, chiar reuşită! Acum înţelegea 
nerăbdarea Sandrei. Prietena sa îl voia pe Bob. Ei bine, îl avea! Sandra 
nu se schimbase. işi ascundea bine jocul sub o aparenţă de blândeţe. 
Întotdeauna voise să domine bărbaţii. 

Cathy nu putea nici măcar să plângă pentru a se uşura. Durerea era 
deasupra lacrimilor. Bob îi vorbise sincer. Asta era. Acum se explica 
totul. Tânăra femeie înţelese motivul permanentelor lui eschivări îndată 
ce era vorba de căsătorie. Deoarece avea o fire categorică şi nu făcea 
niciodată lucrurile pe jumătate. Va fi ea sau Sandra. Nu amândouă... 

A doua zi dimineaţă, Cathy plecă la serviciu. Incă ploua torențial. Nu- 
şi dorea deloc să ajungă la postul său, pentru că problema Larkin nu se 
rezolvase. 

Spitalul avea un aer sinistru sub vijelie şi fluviul de-abia se ghicea. 
Ce contrast între timpul umed, vântul glacial şi căldura plăcută din ajun. 
Şi cum se schimbase viaţa tinerei femei în douăzeci şi patru de ore!... 

Oare Sandra chiar îl iubea pe Bob? 

Lui Cathy îi venea greu s-o creadă. Şi totuşi, ştia că acesta era 
adevărul. Îşi mărturisi de asemenea că tânărul bărbat nu se dăruise 
niciodată complet. Elanul venise întotdeauna de la ea; niciodată de la 
el. De fapt, Bob îşi petrecuse toţi aceşti ani în aşteptarea celei pe care o 
iubea: Sandra. 

Cathy ajunse la etajul patru. Se strădui să adopte un mers sigur şi 
mândru. Fairchild o întâmpină cu o privire glacială şi-i vorbi puţin 
politicos: 

— Astăzi, stagiarele sunt pe etaj. 

— Perfect, răspunse tânăra femeie pe un ton neutru. 

N-avea importanţă această treabă suplimentară. Ziua petrecută la 


spital nu putea fi mai rea decât cea din ajun. 

Elevele ajunseră la ora nouă. Cathy se surprinse invidiind tinereţea şi 
lipsa lor de griji. 

— Bună ziua, domnişoară Corey. 

Cathy înălţă capul spre faţa plină de pistrui a lui Thornton. 

— Bună ziua, Thornton. Ce faci? 

Cealaltă se încruntă. 

— Se pare că aveţi necazuri din cauza lui Larkin. Este adevărat? 

— Tocmai voiam să-ţi vorbesc despre asta. leri erai în camera sa, cu 
Scott. N-ai observat nimic? încearcă să-ţi aminteşti. 

— Nu. Ne-a cerut un pahar cu apă. Voia de asemenea să i se 
deschidă fereastra... Dar asta este tot. Vă jur că n-am atins protecţia. 
Nici Scott! 

Thornton părea speriată şi în acelaşi timp stânjenită. Cathy inspiră 
adânc. Nu se îndoia de buna credinţă a elevei. Dar în acest caz, poate 
comisese neglijenţa de care era acuzată. Dimineaţa fusese atât de 
agitată din cauza doamnei Donnelly... 

Capul îi era gata să explodeze. Nu mai voia să se gândească la toată 
această poveste. O rosese destul îndoiala. 

— Mă credeţi, domnişoară Corey? Nu vă gândiţi că... 

— Desigur, linişteşte-te, răspunse tânăra femeie, străduindu-se să 
zâmbească. Unde este Scott? Avem mult de lucru în această dimineaţă. 

Spre mijlocul dimineţii, Cathy fu chemată la biroul lui Morten. Se 
îndreptă cu paşi şovăitori spre ascensor. Se simţea uşor neliniştită şi 
mai ales nu se simţea în stare să înfrunte un om atât de dur. 

Morten nu era singur. Bob se afla şi el în birou. Îndrăzni o privire în 
direcţia sa, dar acesta se prefăcu că nu observă. 

— Luaţi loc, domnişoară Corey, făcu Morten. 

Vorbea cu o voce fermă, mai puţin tăioasă ca data precedentă. 

— lată. La sfaturile avocatului său, domnul Larkin a hotărât să 
înceapă o procedură împotriva spitalului. Şi se va pune problema să fiţi 
citată ca singura răspunzătoare. Date fiind împrejurările, direcţiunea a 
hotărât să fiţi dată afară. Măsura se aplică încă din această seară. Îmi 
pare rău. 

Cathy se înfioră. Simţi un nod în gât. ŞI-I privi cu disperare pe 
Morten, apoi pe Bob. 

— Nu sunt vinovată. Sunt sigură de asta. Mă auziţi? 

Morten nu era bărbatul care să se lase impresionat. Tânăra femeie 
întoarse ochii plini de lacrimi spre Bob, care stătea impasibil. 

Apoi se ridică şi deschise furioasă uşa. Bob alergă după ea, gâfâind. 
Şi când o ajunse, îi puse o mână pe braţ. 

— Am făcut tot ce-am putut, Cathy. Să nu te îndoieşti de asta. Darn- 
a fost suficient. 


Tânăra femeie se eliberă rapid. Nu credea o vorbă din ce-i spunea. 
Puțin îi păsa de ceea ce i se putea întâmpla, iată adevărul! 

— Cathy. Întoarce-te! Ascultă-mă, eu... 

Nu, doctorul Robert Clinton nu mai avea ce să-i comunice. 

Primul reflex al lui Cathy fu să părăsească spitalul imediat. De ce să 
aştepte patru ore? Până la urmă, orgoliul o îndemnă să se întoarcă pe 
etaj şi să-şi reia postul ca şi când nimic nu se întâmplase. Fairchild fu 
absolut stupefiată s-o revadă. Şi Cathy o ignoră total. 

Thornton şi Scott o aşteptau. Tânăra femeie inspiră profund pentru a 
căpăta siguranţă. 

— Haide, veniţi! Trebuie să terminăm ce am început. 

Cathy le făcu să lucreze fără odihnă până seara. Dacă voiau să 
devină infirmiere bune trebuia să înveţe înainte de toate stoicismul şi 
abnegaţia. 

Brusc, tânăra femeie îl zări pe Bob, care venea să-şi facă vizita. Se 
refugie repede într-o cameră neocupată şi aşteptă clipa potrivită pentru 
a fi sigură că nu-l întâlneşte. 

— V-a căutat doctorul Clinton, îi spuse Thornton. 

— Serios? 

— Da. Vă va suna diseară. 

Cathy înghiţi în sec. Chiar era prea bun! Oare Bob nu înţelegea că 
totul se terminase între ei? Cine ştie, poate n-o iubise niciodată... 

În sfârşit, trebuia să reziste până seara, să meargă dintr-o cameră în 
alta, să vegheze la fel de conştiincios ca de obicei asupra fiecărui 
bolnav. 

Încă ploua. Vara se termina, anunțând începutul toamnei. Curând va 
fi iarnă. Şi Cathy simţea deja bruma îngheţându-i inima. 

După-amiaza trecu de bine de rău, într-o stare de inconştienţă. 
Observă brusc un număr impresionant de priviri aţintite asupra ei. 
Fiecare părea să spună: priviţi, este concediată din spital! 

Tinerei femei îi era greu să realizeze consecinţele. Pentru cineva 
care se străduia întotdeauna ca o infirmieră perfectă, această soluţie 
avea ceva umilitor. 

Sună ora de plecare. 

— Domnişoară Corey! 

Cathy se întoarse. Thornton şi Scott îi veneau în întâmpinare. 

— Da, fetelor. Ce este? 

Acestea se priviră cu un aer încurcat. Thornton vorbi prima: 

— N-aţi avut noroc, domnişoară. Şi voiam să vă spunem că suntem 
cu tot sufletul alături de dumneavoastră. 

— Îmi... îmi pare într-adevăr rău, murmură Scott. 

— Mulţumesc. Sunt mişcată. Dar nu este vina voastră. 

— Dar ce veţi face acum? 

Cathy se gândi la propunerea lui Judd. Să devină pianistă, să uite toţi 
aceşti ani petrecuţi în spital. De fapt, nu ştia şi se străduia să 


zâmbească. 

— N-am nicio idee. Dar nu vă neliniştiţi pentru mine. Nu-mi uitaţi 
sfaturile. Să fiţi mereu atente şi devotate! Este nevoie de voi aici. 

Emoţia o copleşi. Simţi un nod în gât. Tânăra femeie se simţi pe 
punctul să izbucnească în plâns. Se întoarse repede şi se îndreptă spre 
ieşire. 

Cu inima bătând să-i spargă pieptul, parcurse culoarele şi sălile. Era 
ultima dată. Maşina o duse până la apartamentul său. Intrând, Cathy se 
încuie de două ori. În încăpere era o atmosferă apăsătoare şi primul său 
reflex fu să deschidă fereastra. Se duse să o facă în clipa în care sună 
telefonul. 

Bob! Nu putea fi decât el. Fu tentată să răspundă, dar orgoliul îi şopti 
să nu se mişte. Încă nu uitase ce se întâmplase între ei. Până la urmă 
soneria se opri. 

Îşi pregăti o cafea. Poate băutura neagră şi tare o va destinde puţin. 
Oricum, era incapabilă să înghită altceva. Câteva clipe după aceea i se 
bătu la uşă. 

— Cine este acolo? 

— Bob. Lasă-mă să intru. 

Inima îi tresări. O clipă îşi imagină că tocmai venea să-i spună că 
avusese un coşmar, că nu fusese concediată. 

— N-are rost, Bob. Pleacă! 

— Trebuie să-ţi vorbesc, Cathy. Deschide uşa. 

începu să bată cu degetele şi să zgâlţâie cu putere clanţa uşii. 

— Ajunge! strigă Cathy. 

— Nu, n-am intenţia să mă opresc. Lasă-mă să intru sau sparg uşa! 
Deschide, Cathy! Deschide! 

Nu era genul lui să strige astfel şi să se îndârjească pe o uşă. Cathy 
înţelese că vorbea serios. Se apropie încet, răsuci cheia şi deschise cu 
un aer obosit. Bob intră, cu părul şi hainele ude. Işi scoase 
impermeabilul şi se duse să-l pună în bucătărie. 

— Trebuie să-ţi explic, Cathy. 

— N-am câtuşi de puţin dorinţa să-ţi vorbesc, replică aceasta. 

— Vei tăcea! spuse Bob scuturând-o. Oare ce te-a apucat să fugi ca 
o hoaţă. Măcar dacă m-ai fi ascultat în loc să... 

— În biroul lui Morten erai mai puţin vorbăreţ. 

— Am făcut ce-am putut. De ce nu mă crezi. 

— M-ai trădat deja, Bob. Am crezut că mă iubeşti. Dar ţi-ai ascuns 
bine jocul. De fapt, ai face orice pentru a fi cu Sandra. 

Bob îşi trecu mâna prin păr. O licărire intensă îi trecu prin privire. 

— Tu întrebi şi tu răspunzi. Nu ţi-am spus niciodată un asemenea 
lucru. 

— Jură-mi că nu te atrage! 


— Nu, nu pot, îi răspunse oftând. 

Cathy îşi simţi inima lovindu-i pieptul. Oare de ce venise? S-o mai 
chinuie încă puţin?... 

— Ştii bine că Sandra ar seduce pe oricine, adăugă Bob. Dar, uneori, 
memoria ne joacă feste. Infrumuseţează trecutul. 

— Unde vrei să ajungi exact? _ 

— Nu sunt foarte sigur de sentimentele mele pentru ea. Intoarcerea 
sa mi-a făcut plăcere, evident, dar... Să ştii că este îngrozitor să fii 
obsedat de cineva. 

Vocea i se frânse. Părea teribil de nefericit. Cathy fu impresionată, 
dar raţiunea învinse. 

— De fapt, ce aştepţi de la mine? 

Bob înalţă capul şi o privi drept în ochi. 

— Pur şi simplu am nevoie de puţin timp. Până atunci, să rămânem 
toţi trei prieteni, ca mai înainte. 

— Ei bine, ceri prea mult! exclamă tânăra femeie. Drept cine mă iei? 
Imaginează-ţi că am o inimă şi sentimente! 

— Eu... mi-e greu să-ţi explic, Cathy. Nu ştiu ce-i cu mine, acum. Mi- 
ar plăcea să înţelegi. Ai răbdare, te rog... 

— Cum! Ai vrea să stau aici liniştită în timp ce tu îi faci curte 
Sandrei? Nu mă interesează aşa ceva, Bob. De ce să nu terminăm 
imediat? 

Tânărul bărbat se ridică şi stătură faţă în faţă. Cathy ridică bărbia cu 
mândrie. 

— Îmi pare rău, Cathy. Dar încearcă să mă crezi. Nu voiam să te 
rănesc. Mă simt complet dezorientat acum şi... 

Se îndreptă spre uşă şi ieşi fără să mai spună un cuvânt. După două 
minute, tânăra femeie observă că-şi uitase impermeabilul. Ce nebun! 
Pe un asemenea timp, va contracta o pneumonie. . 

Cathy cobori scările în grabă, cu haina în mână. Il găsi în hol. Bob îşi 
dăduse seama că-şi uitase haina şi se pregătea să urce. Părea într- 
adevăr buimac. Cathy i-o întinse. 

— Mulţumesc, făcu pe un ton reflex. 

Apoi făcu câţiva paşi înainte, ca pentru a o lua în braţe. Tânăra 
femeie se încordă. Până la urmă, Bob se întoarse şi se îndepărtă fără o 
vorbă. 

Cathy urcă din nou acasă. Terminase să încuie, când auzi telefonul 
sunând. Dar de această dată nu putea fi Bob. 

— Cathy? Judd la telefon. 

— Bună seara, Judd. 

— Mi-ar plăcea să-ţi vorbesc. Nu, este serios... Propunerea mea de 
data trecută, ştii... Ascultă, diseară nu merg la club. Ne întâlnim în oraş 
sau trec să te iau? Cum vrei... 


— Nu în seara asta, Judd. Oricum, oferta ta nu mă interesează. Nu ţin 
s-o acompaniez pe Sandra. 

Judd tăcu un timp înainte de a o întreba: 

— Ce nu merge, Cathy? 

— Nimic, absolut nimic. 

— Cred că ştiu. Ai dori să faci meseria asta, dar nu cu Sandra. Nu 
vrei să lucrezi cu ea. Mă înşel? 

Cathy nu l-ar fi crezut niciodată atât de perspicace. Dar Judd era 
prea guraliv şi se temea să nu-i vorbească prietenei sale. Cu atât mai 
mult cu cât probabil Bob nu-i spusese încă de înţelegerea lor. În frumos 
bucluc intrase! 

— Ascultă-mă, am de rezolvat câteva mici detalii referitoare la 
viitorul turneu. Nu va dura mult. Ne întâlnim în oraş să bem ceva 
împreună? 

— Nu, prefer altceva... 

— Perfect. Voi trece pe la tine. 

— Judd! 

Închisese deja fără să-şi dea măcar osteneala să-i spună la revedere. 
Probabil era ceva obişnuit în meseria sa! Cathy nu dorea câtuşi de puţin 
să-l vadă. Dar cum să facă? Să iasă pe stradă, în ploaie? Să-l lase să 
sune fără să răspundă?... Tânăra femeie trebuia să se gândească la 
viitorul său, acum când rămăsese fără slujbă. Vestea concedierii sale va 
face înconjurul oraşului. Şi va fi greu să găsească ceva. Să plece, să 
părăsească Pittsfield? Ştia că zvonurile o vor urmări. Morrow se aflase 
în aceeaşi situaţie. Şi, până la urmă, abandonase meseria de infirmieră. 
Se spunea că găsise un loc de secretară... 

Judd sosi rapid, de altfel prea rapid după gustul lui Cathy. 

Era gata să nu răspundă, dar până la urmă îi deschise. A 

Impresarul purta un pardesiu luxos, dar nu pălărie. În gură - 
obişnuita ţigară pe care o strivi cu regret în scrumieră. In locul ei, 
scoase din buzunar o pipă. 

— O preferi? 

— Evident. 

Îşi umplu pipa, apoi o aprinse. Şi se întoarse spre tânăra femeie pe 
care o studie cu atenţie. 

— Te-ai certat cu Sandra. De ce? 

— Pentru nimic. Te înşeli. 

— Ei bine, este din cauza medicului. 

Cathy plecă privirea. Judd îşi aranjă o aşa-zisă cută a pantalonilor şi 
trase un fum lung, albicios. 

— Ce se întâmplă, Cathy? Nu te mai recunosc? Ce s-a întâmplat cu 
fata entuziasmată pe care am cunoscut-o? 

— Mă tem că a dispărut... 


Brusc, izbucni în plâns, uitând orice reţinere. Larkin, ziua îngrozitoare 
pe care o petrecuse la spital, înfruntarea cu Bob... Toată tensiunea pe 
care şi-o stăpânise, izbucni la lumina zilei. Speriat, Judd îşi lăsă pipa şi 
se apropie. 

O luă în braţe. Ce plăcut era să se simtă astfel încurajată, să pună 
capul pe umărul său solid şi să se lase alintată... Judd îi mângâie blând 
părul. Suspinele se răriră, apoi încetară. Bărbatul îi ridică bărbia şi-i 
spuse: 

— Ar fi mai bine să începi cu începutul. Povesteşte-mi ce s-a 
întâmplat, Cathy. 

Tânăra femeie se supuse. Cuvintele îi scăpară de pe buze mai 
puternice decât voinţa sa de a nu se destăinui. 

— Acolo mi-am făcut instruirea, Judd. Tot acolo am rămas. Spitalul 
este pentru mine un fel de a doua mamă... Sunt o infirmieră bună. |i 
jur! Dar m-au alungat! Am încercat totuşi să le explic că nu sunt 
răspunzătoare, că n-am făcut eu greşeala... Nimeni nu m-a ascultat. 
Nimeni, Judd. 

— Într-adevăr, dăm pe afară de recunoştinţă! făcu impresarul 
strâmbându-se. 

— Este nedrept, suspină Cathy. Chiar foarte nedrept. 

— la-ţi un avocat. Atacă-i. În definitiv, n-au nicio dovadă în ceea ce 
lansează. 

— Larkin m-a acuzat personal. Asta va fi suficient pentru orice 
judecător. 

— Este bolnav. Cum poţi avea încredere într-un bătrân arţăgos? Nu 
ceda, Cathy. Arată-le cum reacţionează o adevărată irlandeză. 

— Nici măcar nu mai doresc să mă lupt, acum. 

— Din cauza lui Bob, nu-i aşa?... Te înţeleg. De fapt, nu sunt atât de 
surprins. Am ştiut întotdeauna că Sandra iubea pe altcineva, un bărbat 
de neuitat pentru ea. Şi aveam o vagă bănuială că era vorba despre el. 

— lată de ce n-aş putea lucra niciodată cu Sandra. lubesc muzica, să 
ştii. Dar să cânt cu ea este imposibil. 

— Ce idee! Nu fi ridicolă, Cathy. Părăsim Pittsfield la sfârşitul 
săptămânii. Sandra nu-l va mai vedea deloc pe Bob. Poate de două sau 
trei ori pe an. Să nu-mi spui că este prea mult. Eşti derutată Cathy. Cu 
mine vei avea o şansă să-ţi revii. Şi cred chiar că sunt bărbatul care-ţi 
trebuie. Ce spui? 

— Nu pot lua o decizie atât de repede, Judd. Ar trebui să înţelegi. 

Impresarul se apropie şi o sărută delicat pe frunte, pe obraji şi pe 
ochii umezi încă de la lacrimi. Tânăra femeie nu se împotrivi, fără să 
ştie măcar de ce. Totuşi, ar fi trebuit să-l împiedice. Dar nu mai avea 
putere să se apere. 

— Vino cu noi, Cathy. Fă măcar o încercare. Oare ce ai de pierdut, te 


întreb? 

— N-am destul talent, Judd. 

— lar eu cred că da. Ai nevoie doar de exerciţiu... Vor fi de-ajuns 
câteva săptămâni. Sandra va da în curând un recital la Philadelphia. Vei 
fi pregătită, Cathy. Şi ştiu ce vorbesc! 

— Faci întotdeauna în aşa fel încât zugrăveşti viitorul în roz, Judd. 
Înţeleg de ce te consideră Sandra cel mai bun impresar. 

— Ţi-a spus ea asta? o întrebă Judd schiţând un zâmbet. 

— Crede că nu este altul mai bun. 

— Mă uimeşti. Sandra nu face atât de uşor complimente, te asigur. Şi 
în cea mai mare parte a timpului ar dori mai degrabă să mă mănânce! 

Soneria telefonului îl întrerupse. 

— Cu siguranţă, este Sandra, explică Judd. l-am spus că vin la tine. 

Îşi consultă rapid ceasul. 

— Trebuie să fie la club. Văzând ora, în zece minute începe. 

Cathy se duse să răspundă. 

— Cathy! 

— Bob, făcu aceasta, surprinsă să recunoască vocea familiară. 

Oare ce mai voia? îşi spuseseră totul. Şi-i făcuse destul rău în seara 
asta. 

— Trebuie neapărat să-l găsesc pe Judd Richardson. 

Este urgent. Foarte urgent. Nu ştii unde... 

— Judd este aici, îl întrerupse. Ce s-a întâmplat? 

— Veniţi imediat la spital. Tocmai a sosit ambulanţa. Sandra a avut 
un accident! 

Cathy închise automat. Rămase o clipă nemişcată, stupefiată, fără să 
creadă ce auzise. Apoi se întoarse spre Judd: 

— Sandra tocmai a avut un accident. Trebuie să plecăm imediat la 
spital. 

Lui Judd îi trebui o clipă să realizeze. Brusc, se ridică şi faţa îi era 
albă ca varul. 

— La naiba. Este imposibil! Cu siguranţă, blestematul ăsta de polei. 
Şi i-am spus totuşi să fie atentă. 

Îşi luă mantoul şi se îndreptă rapid spre ieşire. Cathy făcu la fel, fără 
să uite umbrela. Judd venise cu taxiul, lăsându-i maşina închiriată 
Sandrei. Coborâră scările în mare grabă. Maşina mică a lui Cathy se afla 
în faţa imobilului şi dispărură grăbiţi înăuntru. 

— Porneşte! exclamă Judd cu o voce răguşită. Şi grăbeşte-te! 

Dar timpul urât încetinise circulaţia. Se aflau blocaţi într-un 
ambuteiaj îngrozitor. Cathy conducea cu o mână crispată, în timp ce 
Judd trăgea nervos din pipă. 

Luminile spitalului apărură în sfârşit în ceaţă. Cathy lăsă maşina în 
parcaj şi se grăbiră spre serviciul de urgenţe. 


încă gâfâind, tânăra femeie îşi lăsă umbrela în hol. Judd scăpă de 
mantoul deja ud şi porniră în căutarea lui Bob. 

ÎI găsiră lângă blocul de reanimare, aplecat peste o brancardă. 

— Bob! Bob, îl strigă Cathy. 

Acesta înălţă capul şi-i spuse o vorbă medicului care îl însoțea, 
înainte de a veni să-i întâmpine. 

Expresia sa, extrem de gravă, lăsa să se anticipeze ce era mai rău. 

— Cum se simte? întrebă Judd. In sfârşit, spune ceva! 

— Este prea devreme pentru a ne pronunţa. Sandra nu şi-a recăpătat 
cunoştinţa. Are amândouă picioarele rupte, poate leziuni la coloana 
vertebrală. Încă nu ştim. Dar a suferit un şoc puternic. 

Cathy se prăbuşi pe un scaun şi-şi prinse capul în mâini. Hotărât 
lucru, viaţa părea să fie o rezervă inepuizabilă de catastrofe. Picioarele 
rupte se vindecau uşor. Dar spatele... 

— A suferit de asemenea contuzii multiple, reluă Bob. Cred că 
maşina este o grămadă de tablă. A făcut un derapaj... 

Judd părea pe punctul de a se prăbuşi. 

— Şi faţa? Distrusă? 

— Nu. Este extraordinar, dar n-are nimic. Nicio urmă. 

Judd închise încet pleoapele. Era palid ca un mort. Dar se scutură 
repede. 

— Va trebui să dau un telefon. În cât timp va fi în camera ei? Când 
voi putea s-o văd? 

— Peste puţin timp, Judd. Chirurgii sunt încă în acţiune, să ştii. 

— Da, evident, murmură impresarul. 

Apoi se apropie de o cabină. Cathy îl observă, întrebându-se cum 
putea să telefoneze în împrejurări atât de dramatice. Anunţa probabil 
clubul că Sandra nu va veni. Şi va avertiza şi Chicago. Turneul era 
anulat. Dar toate acestea puteau totuşi aştepta... _ 

Bob se aşeză lângă ea şi-i luă mâinile în ale sale. Il simţea rece şi 
distant. 

— În zilele următoare va avea cu siguranţă nevoie de tine, Cathy. A 
suferit un traumatism grav, să ştii. Aşa că fă ca totul să meargă bine 
între noi. Nu-ţi cer decât un mic efort. Te simţi în stare? 

— Nu ştiu, răspunse tânăra femeie cu sinceritate. Deocamdată te 
detest, Bob. 

Acesta îşi retrase mâna surprins. Apoi se strădui să zâmbească, dar 
părea mai degrabă o strâmbătură. 

— Caracterul tău afurisit îţi joacă încă feste. Dar te cunosc. Te vei 
schimba. 

— Nu te baza pe asta! 

— Să uităm micile noastre certuri, făcu pe un ton insistent. Să ne 
gândim la Sandra. Va trebui să veghem asupra ei. 


— Noi?... 

— Sandra va vrea, cu siguranţă, să rămâi lângă ea. Eşti singura sa 
prietenă. 

Căruţul ieşi în clipa în care revenea Judd. Cathy se apropie de 
prietena sa. Îşi recăpătase cunoştinţa, dar morfina o împiedica să se 
exprime normal. 

— Ca... Cathy... Nu pleca... Te rog... 

Era mai mult decât trebuia pentru a o convinge. Cathy n-o putuse 
refuza niciodată. 

— Rămân cu tine, draga mea. Acum, relaxează-te. 

— Judd. Unde este Judd? 

— Aici! făcu acesta, aplecându-se. 

Părul îi era ud de ploaie, cravata pe jumătate desfăcută, 
încălţămintea murdară de noroi. Nu mai avea nimic din personajul 
elegant şi îngrijit pe care-l întâlnise Cathy în holul spitalului, pentru 
prânz. 

— Sunt aici, îngerul meu. Nu-ţi face griji. Bătrânul Judd se va ocupa 
de toate. Trebuie să te odihneşti. Să te odihneşti, înţelegi? 

— Am făcut o teribilă brambureală? Nu? 

— Ca de obicei. Dar te pricepi să ieşi din impas. 

— Ca la Los Angeles? îl întrebă zâmbind slab. 

— De exemplu. Odată restabilită, vei avea un succes formidabil. O 
cunosc pe mica mea Sandra! 

Asistentele luară căruciorul. 

— Despre ce vorbeaţi? întrebă Cathy. Vă duceţi la Los Angeles? 

— N-ai să poţi înţelege, Cathy. Aş bea cu plăcere o cafea. Voi nu? 

Bob scutură din cap. 

— Mulţumesc. Mă duc în camera sa. 

— Cine te-a anunţat? întrebă Judd. Ţi s-a dat telefon? 

— În niciun caz. Întâmplător. Îmi făceam vizita în spital, când m-a 
anunţat o infirmieră. Ştia că o cunoşteam şi... Ascultă, vom vorbi mai 
târziu despre asta. 

Medicul se îndepărtă sub privirea neîncrezătoare a lui Judd. 

— Spune, măcar este competent? Răspunde-mi sincer. Vreau ce este 
mai bun pentru Sandra. 

— Este un medic excelent. Dacă este necesar, nu ezită niciodată să 
ceară părerea unui specialist sau a unui coleg. 

Judd trase pipa din buzunar şi-i muşcă nervos vârful. Apoi o luă pe 
tânăra femeie de braţ. 

— Îţi ofer o cafea. Vii? 

Cafeneaua era pe punctul de a închide. Sala pustie avea ceva stil. 
Cafeaua avea un gust amar, foarte tare. Dar impresarul nici măcar nu 
remarcă. Mintea îi era în altă parte. 


— Dar de ce? De ce acest accident absurd? Totul mergea atât de 
bine. Obţinuserăm contracte pentru cel puţin şase luni. Şi acum trebuie 
luat totul de la zero. În meseria asta eşti foarte repede uitat, Cathy. 

— Nu te poţi gândi la altceva decât la bani? făcu aceasta pe un ton 
tăios. Nu există pe lume decât contractele tale! 

— Nu mă cunoşti bine, Cathy. Banii n-au fost niciodată singura mea 
preocupare. 

— Eşti sigur? 

— Micuța mă interesează. Are talent. Şi cred asta de la început. Crezi 
că mă amuză s-o văd întinsă pe o targă? 

Ridicase vocea. Îşi goli ceaşca dintr-o înghiţitură şi-şi trecu nervos o 
mână peste frunte. 

— Se face bine, nu, Cathy? Acum nu mai este în pericol? 

Acelaşi gând îi veni şi ei. În cazul în care era atinsă coloana 
vertebrală se intra în domeniul imprevizibilului... Dar nu i-o putea spune 
cinstit. La ce bun să fie crudă. Şi apoi, medicii nu ştiau nimic precis. Aşa 
că mai bine să se arate optimistă. 

— Trebuie să aşteptăm, Judd. Puţină răbdare! Lasă-l pe Bob să-şi 
termine treaba. 

— Unde este ea? Vreau s-o văd, să-i fiu alături în cazul în care are 
nevoie de ceva. 

Sandra fusese instalată într-o rezervă. Bob se afla deja acolo, asistat 
de o infirmieră. În clipa când sosiră, Sandra scoase un geamăt lung. 
Judd se cramponă de braţul tinerei femei. 

— Cum? Nu i-au dat nimic? Totuşi n-o vor lăsa să sufere? 

— Calmează-te, Judd. 

— Mă duc să-i spun o vorbă lui Bob. Trebuie să intervină! Medicul era 
în plină activitate şi Cathy îl împiedică pe Judd să intre. Acesta măsura 
culoarul ca un leu în cuşcă. Şi când Bob ieşi, se grăbi în întâmpinarea 
sa. 

— Vei face ceva, nu-i aşa? Nu vreau să sufere. Înţelege! 

Bob îl privi cu un aer năucit şi se îndreptă încet spre hol. Impresarul 
îl urmă fără să înceteze să-i vorbească. Era într-adevăr obositor. În cele 
din urmă, Bob se opri. Îi aruncă o privire enervată lui Cathy. 

— Vrei să-l duci acasă? Fă-l să dispară. Altfel o va obosi pe Sandra. 

— Ascultă, Bob. Îmi trebuie un răspuns precis, acum. Vreau să ştiu în 
ce stare este, făcu Judd. 

— N-am încă rezultatele. Dar vei fi primul informat. Deocamdată nu 
poţi face nimic. Mâine dimineaţă voi pune să i se facă nişte radiografii. 
Până atunci are nevoie de foarte multă odihnă. 

— Are dreptate, ştii asta, adăugă tânăra femeie. 

Judd părea complet descumpănit. li aruncă o privire imploratoare. 

— Veghează asupra ei, Cathy. Mă bizui pe tine. 


— Bineînţeles, linişteşte-te. 

Simţi privirea lui Bob studiind-o. După câteva cuvinte de încurajare, 
Judd acceptă să plece. 

— Aş putea s-o văd înainte? 

— Ştii, este practic inconştientă. Mă îndoiesc că poate să-ţi 
vorbească. În sfârşit, dacă ţii, du-te. Dar nu mai mult de un minut. 

Cathy îl însoţi. Sandra avea ochii închişi. Dar când Judd îi murmură 
numele, deschise uşor pleoapele. 

— Eu sunt, îngerul meu. Cum te simţi? 

— Sunt... într-un fel de ceaţă... 

— i-au dat un somnifer, îi explică impresarul. Cathy va rămâne cu 
tine. Dacă ai vreodată nevoie de ceva, îi ceri. Ai înţeles? 

— De acord, şopti Sandra. 

Judd se aplecă uşor şi o sărută delicat pe frunte. 

Dar Sandra adormise deja. 

Cathy se instala pe un scaun, pentru noapte. Măcar dacă şi-ar fi adus 
uniforma. Se hotări să se ducă să se schimbe a doua zi, în timp ce 
Sandra va face radiografiile. 

Bob veni în cameră înainte de a se întoarce acasă. Aruncă o privire 
melancolică spre chipul frumos şi imobil şi spre părul blond care se 
răspândise pe pernă. 

— Ce păcat! făcu scuturând din cap. Sună-mă dacă apare ceva nou. 

— Poţi conta pe mine, răspunse Cathy. 

Tânăra femeie rămase singură cu bolnava. Bob avea dreptate. Atâta 
timp cât Sandra nu-şi va reveni, trebuia să uite micul lor diferend. 
Cathy ştia că va reuşi. În interesul prietenei sale. 

Sandra petrecu o noapte foarte agitată. Bob se întoarse încă din zori 
şi o duse la radiografii. Cum prevăzuse, Cathy profită de asta pentru a 
merge acasă să facă un duş şi să-şi îmbrace uniforma. 

La întoarcerea în spital, tânăra femeie o găsi pe Sandra din nou 
adormită. Îi fuseseră puse ambele picioare în ghips. In apropierea 
biroului, Bob discuta energic cu Morten. Indată ce Cathy apăru, 
administratorul îi veni în întâmpinare. Părea absolut furios. 

— Domnişoară Corey? 

— Da?... 

— Ne puneţi într-o situaţie foarte dificilă. 

— Chiar nu văd de ce. 

— Ascultaţi, l-am informat pe avocatul lui Larkin de concedierea 
dumneavoastră. Nu mă faceţi să mint. 

— Nu lucrez pentru spital, domnule Morten. Mă ocup de clienta mea, 
atâta tot. 

— Nu văd diferenţa. 

— Domnişoara Lesley este cea mai bună prietenă a mea. Şi-i fac o 


vizită personală. Să nu-mi spuneţi că regulamentul o interzice! 

Faţa lui Morten se îmbujoră. De la birou, Bob îi făcu complice cu 
ochiul. 

— În acest caz, vă voi cere să scoateţi această uniformă, replică 
administratorul. ; 

— Şi eu refuz! Am încă dreptul să port ce vreau. Nu? Ador albul. În 
consecinţă, îmi păstrez uniforma, domnule Morten. 

Acesta o fulgeră cu privirea. Cathy ştia că avea dreptate. Ştia şi 
Morten. Trebuia să se mulţumească şi să plece furios. 

Bob se întoarse în timpul dimineţii, aducând radiografiile. Cathy era 
incapabilă să le citească. Aşa că medicul le comentă: 

— Acolo, vezi pata întunecată de pe coloană? Semn rău. Cred că se 
va resorbi. Dar va rămâne cu sechele. Mă gândesc că o aşteaptă o 
lungă convalescenţă. 

— Adică, Bob? 

— Este prea curând pentru a mă hazarda. Foarte mulţi factori intră în 
joc. Am văzut deja alte cazuri asemănătoare. Chiar şi până i se va 
scoate ghipsul are nevoie de săptămâni. 

— L-ai anunţat pe Judd? 

— Nu, nu încă. Este prea nervos. Prefer să-l las să se calmeze. 

— Ai dreptate, recunoscu Cathy. 

— Dar ce făcea la tine aseară? o întrebă brusc. 

Cathy îşi aţinti privirea asupra lui. Se prefăcea interesat de 
radiografie, dar tânăra femeie ştia că îi pândea răspunsul. 

— Mi-a propus un angajament. Să cânt la pian. Cred că voi accepta. 

Bob făcu ochii mari. 

— Glumeşti! 

— Deloc. Nu voi mai putea munci în spital. Morten s-a făcut bine 
înţeles. Mi-am dat trei ani din viaţă aici. Şi pentru ce? Uite unde am 
ajuns acum. Am fost destul de prost plătită. Şi Fairchild! N-o mai 
suportam. La ce bun să regret un trecut fără glorie? 

— Dar, în sfârşit, ai o meserie. Eşti infirmieră! 

— Eram. Dar pot foarte bine să mă aşez la pian. De altfel, ar fi 
trebuit s-o fac încă de la început. 

— Eşti dură, Cathy. Dar nu te condamn. Doar să te gândeşti bine de 
data asta. Fereşte-te de fapte necugetate... 

— Ce importanţă are pentru tine? Asta nu te priveşte. 

Universul lui Cathy se dezechilibra brusc. Spitalul îi apărea sub un 
unghi nou. În zadar o îngrijea pe Sandra folosindu-şi toată priceperea, 
nimic nu va mai fi vreodată la fel... Se simţea străină de marea familie 
a infirmierelor. O umiliseră, o concediaseră. Morten o acuzase de o 
greşeală gravă şi prezenţa sa între aceşti pereţi familiari însemna o 
sfidare. 

Tânăra femeie îşi alungă gândurile negre cu o urmă de amărăciune. 
Sandra conta mai mult decât orice. Bob credea că leziunile dorsale vor 
fi lipsite de gravitate. Dar nu avea nicio certitudine. 

Judd îşi petrecea cea mai mare parte a timpului la spital. Accidentul 
Sandrei se afla pe prima pagină a ziarelor din oraş şi trebuia să facă de 
gardă pentru a respinge curioşii şi ziariştii. Sandra refuza să fie 
fotografiată cu picioarele în ghips, iar Judd avea arta de a-i îndepărta 
fără să-i jignească. 

— Peste un anumit timp veţi avea un articol, este o promisiune. 

Vă voi anunţa imediat ce îmi va da mână liberă. 

Fotografii bombăneau, discutau, dar Judd îşi atingea întotdeauna 
scopurile. 

Sandra reacţionase destul de rău la accident. 

— Totul mergea atât de bine... Ce se va întâmpla cu mine, Cathy? 
Este o catastrofă. lţi dai seama... 

— Trebuie să te odihneşti, Sandra. Credeam că ai devenit mai 
rezonabilă. 

— vorbeşti de odihnă! Ai văzut acest echipament? 

— Este adevărat. Nu este foarte plăcut, răspunse tânăra femeie 
zâmbind. 

— Cariera mea s-a încheiat, Cathy. Toţi aceşti ani degeaba... 

— Ba nu, prostuţo! îţi vei reface forţele. Câteva săptămâni şi vei fi iar 
în cele patru colţuri ale lumii. 

— Am dorit să abandonez această meserie. Ştiai? 

— Este absurd, Sandra. Nu văd ce te-ar fi îndemnat s-o faci, 
răspunse Cathy, prefăcându-se surprinsă. 

— Am motive întemeiate. Uite ce mi s-a întâmplat. Poate este un 
semn. Cine ştie dacă... n-ar trebui să mă sperie? 

— Şi talentul tău? Ai prea mult pentru a-l sacrifica dintr-o faptă 
necugetată. Şi Judd? Dacă ai şti cum crede în tine... 

Sandra închise ochii şi inspiră cu greutate. 

— Spune orice. Este mult timp de când nu-l mai ascult. Ambiţia îi 
este întru totul nemăsurată... 

— Nu şi-ar da atâta osteneală dacă n-ai merita, răspunse Cathy. Poţi 
să devii un star, Sandra. Are dreptate. 


— Acum, chiar nu mai ştiu. 

În sfârşit, adormi. Era un lucru bun. 

Cu siguranţă, viitorul o va pune la încercare. Puțin mai târziu, Judd se 
strecură în cameră, în vârful picioarelor. 

— Ei bine? o întrebă. 

— Este puţin deprimată. Dar trebuia să ne aşteptăm. 

— M-am gândit toată noaptea. Nu există niciun mijloc s-o ducem 
departe de aici? 

— Dar unde, Judd? N-are rude în regiune. O ştii la fel de bine ca şi 
mine. 

— Aş putea închiria un apartament în oraş. Ce crezi? 

— Găsesc ideea excelentă. Dar ar trebui totuşi să-i vorbeşti Sandrei 
despre asta. Nu? 

— Va face ce-i voi spune eu, replică Judd. 

Tânăra femeie se încruntă, privindu-l drept în ochi. 

— Pari foarte sigur de tine. 

Impresarul izbucni în râs. 

— Am ştiut mereu ce-i trebuie. Crezi că ea nu ştie asta? 
Deocamdată, primul lucru de făcut este să se pună pe picioare. Sandra 
adoră efectiv acest oraş. Din punct de vedere psihologic, asta o va 
ajuta. In plus, tu eşti aici. In rest, o voi susţine cum pot mai bine. ŞI 
curând va putea merge înainte. 

— Aşteaptă. Am o idee, spuse Cathy. Dacă s-ar instala în 
apartamentul meu? Va sta în camera mea. Eu mă voi mulţumi şi cu un 
sac de dormit. Nu-ţi va mai rămâne decât să-ţi găseşti un hotel. Ştiu 
unul foarte aproape. Sheridan. 

Judd o privi îndelung. 

— Vorbeşti serios, Cathy? 

Absolut. 

Inaintă pentru a o săruta pe obraz. 

Tânăra femeie trebui să reziste tentaţiei de a-l respinge. 

— Eşti într-adevăr adorabilă. Ţineam să ţi-o spun. 

— In acest caz, afacerea este încheiată! termină Cathy. Evident, 
dacă Sandra acceptă. Dar va trebui să aşteptăm un timp înainte de a 
putea fi transportată. 

— Mai puţin decât crezi, replică Judd, dând din cap. Am vorbit cu 
Bob. Şi el crede că trebuie s-o scoatem cât mai repede din spital. Ştii, 
Sandra îşi pierde răbdarea. Şi o înţeleg. Nu este nostim să rămâi țintuit 
în pat în această cameră. La tine, va putea cel puţin să repete. Aşa va 
evita să anchilozeze. 

Judd plecă discret. Bolnava dormea încă. Tânăra femeie profită să 
coboare la cafenea să mănânce. 

Se instală într-un mic colţ liniştit, apoi comandă sandvişuri şi cafea. 


Se lăsă epuizată pe spate. Curând va părăsi definitiv spitalul. Acum, 
această idee o liniştea. Toate infirmierele ştiau de concedierea ei şi de 
altercaţia cu Morten. Fostele sale colege îi aruncaseră priviri suspecte şi 
Cathy le surprinse de mai multe ori vorbind despre cazul său. Unele 
făceau haz pe socoteala ei... 

Oare ce se întâmplase? Tânăra femeie se întreba încă. Larkin o 
acuzase. Dar de ce dădea dovadă de o asemenea înverşunare? Din 
antipatie, sau pentru că era realmente răspunzătoare?... îndoiala o 
chinuia, pentru că nimeni nu era ferit de o greşeală. Şi ea, la fel ca 
ceilalţi. 

— Domnişoară Corey! Bună ziua. 

Cathy ridică ochii asupra celor două stagiare ale sale. 

— Bună ziua, le răspunse zâmbind. Luaţi loc un minut. 

Scott făcu mina de a refuza, dar Thornton îi dădu un cot şi cele două 
eleve se aşezară în faţa lui Cathy. 

— Am aflat că v-aţi întors, exclamă Thornton. Vă ocupați de 
domnişoara Lesley, cântăreaţa, nu-i aşa? 

— Este exact. Văd că vorbele umblă repede. 

— Şi când te gândeşti... începu Thornton cu un aer stânjenit. 

— Am impresia că-mi ascunzi ceva, exclamă. 

Cele două fete se priviră roşind. 

— Haideţi. Nu ţineţi secret. In punctul în care mă aflu, nu mă mai 
poate surprinde nimic, să ştiţi. 

— Se pare că Larkin a început o procedură împotriva 
dumneavoastră. Şi veţi fi citată. 

Cathy se cramponă de banchetă. Sperase întotdeauna că spitalul va 
evita procesul şi că va fi suficientă concedierea sa pentru a-l calma pe 
Larkin. 

— Consider această poveste absolut îngrozitoare! exclamă Thornton. 
Ştiu că nu sunteţi vinovată domnişoară Corey! 

— Mulţumesc. Măcar tu eşti de partea mea. 

— Pur şi simplu mă întreb cine este într-adevăr răspunzător, reluă 
eleva. 

— Nu ştiu, spuse Cathy pe un ton obosit. Am crezut că înnebunesc 
gândindu-mă mereu la asta. Acum ştiu că vinovatul nu se va denunța şi 
că va trebui să plătesc pentru greşeala altuia. Stagiarele o părăsiră 
repede. Cathy se strădui să termine sandvişul şi urcă la Sandra. 
Prietena să se trezise, pentru că-l auzi pe Bob vorbindu-i. Tânăra femeie 
ezită să intre, deoarece putea întrerupe o conversaţie intimă. Şi brusc, 
inima i se strânse. 

Uşa era întredeschisă. Bob o zări pe culoar şi sări în picioare. 

— Intră, Cathy. li ţineam doar companie Sandrei, aşteptând să te 
întorci. 


— N-aş vrea să vă deranjez! spuse tânăra femeie. 

Ochii albaştri ai lui Bob lansară fulgere. Sesizase perfect aluzia. 
Cathy ridică bărbia cu mândrie. Îi era foarte greu să nu fie nesuferită cu 
el. lar prezenţa Sandrei nu aranja deloc lucrurile. 

— Eu plec, exclamă Bob. Pe curând, Sandra. 

— Deja? Mi-aş fi dorit atât de mult să rămâi. 

Bob îi zâmbi cu tandreţe şi adăugă: _ 

— Mai am o mulţime de fete frumoase de examinat, inima mea. li 
adresă un ultim zâmbet, apoi dispăru evitând cu grijă privirea lui Cathy. 
Îndată ce ieşi, Sandra ceru un pahar cu apă. 

— Ţine, spuse Cathy dându-i-l. 

— M-am săturat să nu pot face niciun gest. 

— Nu mai durează mult. Ştii, curând îţi vor scoate ghipsul. 

— Probabil îţi par îngrozitoare, făcu cealaltă suspinând. 

Cathy izbucni în râs şi-i aranjă pernele. 

— Ba nu! Ai suferit un şoc, atâta tot. Ai răbdare. Este doar un 
moment greu de trecut. 

Sandra îi prinse mâna şi i-o strânse cu putere. 

— Chiar nu ştiu ce-aş fi făcut fără tine. _ 

Cathy simţi emoția copleşind-o. Ştia că prietena sa vorbea sincer. li 
vorbi cu amabilitate. 

— Nu ştii totul, Sandra. N-ar trebui să-ţi spun, deoarece este încă un 
secret. Judd va fi nebun de furie... Cu atât mai rău, nu pot să rezist. 

— Dar... despre ce este vorba? 

— Vei veni cu mine acasă. Aştept doar undă verde de la medici. 

— La... tine? Chiar vrei să... Şi munca ta?... 

— Am nişte probleme. Oficial, nu mai fac parte din spital. 

Dar nu te simţi obligată. Dacă vrei o altă infirmieră, spune-o! 

Sandra izbucni în râs. 

— Glumeşti sau ce? 

— Deloc. Şi ştiam că vei fi de acord. Judd va fi încântat. 

— Între noi, cum a reacţionat? 

— Pe moment, accidentul tău l-a distrus. Rareori am văzut un bărbat 
atât de tulburat. 

Sandra se strâmbă. 

— Probabil socotea toţi dolarii preţioşi pe care-i va pierde. 

Judd Richardson, un aventurier fără scrupule? Cathy fusese uneori 
tentată să creadă asta. Dar în alte clipe părea atât de uman, atât de 
preocupat de viitorul Sandrei... Era greu de catalogat un astfel de om. 

Sandra se afla în spital de o săptămână. Bob consideră că era 
transportabilă. lar Judd se oferi s-o ajute pe Cathy la pregătirea 
apartamentului pentru sosirea bolnavei. 

— Şi dacă aş închiria un pat de la spital? o întrebă. 


— Ar fi categoric mai comod. 

— Perfect, mă voi ocupa de asta chiar astăzi. Doresc să trec diseară 
pe la tine. Vom pune totul la punct. Eşti de acord? 

— De acord, Judd. 

Cathy nu dorea să se gândească prea mult la viitor. Bob va veni la 
ea în fiecare zi s-o vadă pe Sandra. Tânăra femeie se temea de aceste 
vizite zilnice, deoarece îi venea greu să rămână indiferentă, ca la spital. 
Totuşi, trebuia, dacă voia să-şi ţină promisiunea. 

Judd sosi pe la ora opt. Se aşezară la masa din bucătărie şi 
impresarul puse pe ea un blocnotes şi îşi scoase stiloul din buzunar 

— Ţine, îi spuse strâmbându-se. Fă o listă cu tot ce-ţi trebuie. 

Şi nu te uita la cheltuieli. Mă ocup eu de tot. După părerea ta, să 
închiriez un fotoliu rulant? 

— Desigur. Bob ţine să se ridice cât mai repede. Dar cred că Sandra 
nu este deloc entuziasmată. 

Discutară tot felul de lucruri. Cathy făcu cafea. Judd trăgea nervos 
din pipă. Practic, nu mai fuma ţigări. Şi tânăra femeie nu se putu 
stăpâni să zâmbească gândindu-se la asta. 

Judd deschise o valijoară care conţinea o mulţime de partituri. 

— Asta este pentru tine, îi explică. Aruncă o privire. Sunt exerciţii 
uşoare. Destul de uşoare pentru început. Vei vedea... Ştii ce am în 
minte? O vei face pe Sandra să repete cu tine. Formidabil, nu? 

Cathy schimbă tactica. 

— Nu ţi-am spus niciodată da, Judd. Ştii foarte bine ce mi se întâmplă 
acum. Nu ţin să lucrez cu Sandra. Pe de altă parte, încă nu ţi-am 
acceptat oferta. Nu uita. 

— Exagerez. Recunosc. Încă îi porţi pică lui Bob, iar Sandra te irită. 
De altfel, ştii să-ţi ascunzi sentimentele. Dar crede-mă, în curând totul 
se va aranja. Sandra îşi vâră în cap idei complet absurde, ca aceea de 
a-şi lăsa baltă meseria sau de a avea copii. Dar fii sigură că-i va trece. 

Tânăra femeie oftă. Spera ca impresarul să nu se înşele. Dar Sandra 
era îndrăgostită de Bob. Şi obținea întotdeauna ceea ce-şi dorea. 

— Ascultă-mă bine, Cathy. Sandra aparţine categoriei starurilor. Are 
asta în sânge. Nu va renunţa niciodată la glorie. 

— Să admitem că ai dreptate, Judd. Eu nu am aceeaşi baftă ca ea. 
Meseria m-a marcat de-a lungul anilor. Se pare că uiţi acest mic detaliu. 

Judd îşi îndreptă degetul spre ea. Ochii întunecaţi străluceau de 
entuziasm: 

— Eşti pe calea cea bună, Cathy. Şi voi face totul pentru a te 
convinge. 

— Nu sunt prea docilă, să ştii. 

Impresarul se apropie şi-i prinse uşor capul în mâini. 

— Ştiu că nu este uşor pentru tine, frumuseţe. Acele necazuri de la 


spital, Sandra pe care va trebui s-o suporţi douăzeci şi patru de ore din 
douăzeci şi patru... Dar trebuie să ştii să-ţi aranjezi viaţa. De altfel, n-ai 
de ales. 

— Te consider puţin prea degajat, Judd! replică tânăra femeie 
ridicând tonul. Oare îţi imaginezi ce se poate simţi când pierzi bărbatul 
pe care-l iubeşti? 

Întrebarea îşi produse efectul. Judd o privi cu compasiune. 

— Cunosc un leac foarte simplu la acest gen de boală: este suficient 
să te îndrăgosteşti de un altul! 

— Serios? Şi de cine oare? 

— De mine, de exemplu. 

În clipa următoare, o săruta cu pasiune. Cathy nu făcu nimic pentru 
a-l respinge şi se abandonă complet acelei îmbrăţişări violente. 
Singurătatea din acele ultime zile o făcea să-şi dorească să fie iubită. 

Când îi dădu drumul, tânăra femeie se îndepărtă. 

— Să nu mai faci asta, Judd. Te rog... 

— Şi de ce? 

— N-ar fi cinstit. Nu simt nimic pentru tine. În sfârşit, nimic serios. Şi 
nu vreau să te înşeli. 

— Ştiu, Cathy. Dar dă-mi o şansă. Nu-ţi cer mai mult. 

Vru s-o îmbrăţişeze din nou, dar de această dată tânăra femeie îl 
evită. Apoi luă lista cu o mână puţin sigură. 

— Mă bazez pe tine, Judd, spuse ea schimbând intenţionat subiectul. 
Te vei ocupa de asta mâine? 

Judd încuviinţă. Se indispusese deja. Se aşeză şi scoase câteva 
partituri. 

— Cântă-mi astea, îi ceru. Mi-ar plăcea să văd ce poţi. 

De la accidentul Sandrei, Cathy nu mai atinsese pianul. Instalându-se 
pe micul taburet, se concentră o clipă înainte de a începe. 

„„„Notele se înşiruiră grațios sub degetele sale. Judd stătea în spate, 
răsturnat într-un fotoliu, cu pipa între buze, ascultând cu atenţie în 
întuneric. 

Cathy cântă până se sătură. Mâinile o dureau şi se întoarse spre el. 
Rămaseră o clipă, observându-se în tăcere. 

— Când ai talentul tău, n-ai dreptul să faci altceva decât pian. 

— Aveam vocaţia de infirmieră, Judd. 

— Şi acum? făcu acesta apropiindu-se. Eşti născută pentru muzică. 
Nu simţi, Cathy? 

încercă s-o facă să recunoască, folosindu-și talentele de convingere. 
Avea darul să trezească speranţe şi să fie optimist pentru viitor. Dar 
Sandra avea dreptate: când îi convenea, devenea puţin megaloman. 

— Nu ştiu, Judd. Nu sunt sigură pe mine. Inţelegi? 

Se auzi soneria. Cathy deschise uşa şi se dădu instinctiv înapoi, 


văzând bărbatul în uniformă care se afla în faţa ei. 

— Domnişoara Cathy Corey? 

— Eu sunt. 

— Ţineţi. Trebuia să vă înmânez această convocare personal. Tânăra 
femeie luă documentul în mână. Ştia ce conţinea: o citaţie pentru 
tribunal. Zvonul se confirmase. 

Inchise uşa şi se rezemă de perete. Picioarele îi tremurau şi capul i 
se goli brusc. Viaţa sa îi părea o bandă îngustă de pământ, înconjurată 
de prăpăstii adânci. lar căderea părea inevitabilă. Doar dacă... Se afla 
la o răscruce a vieţii. Dar cine-i va arăta oare direcţia bună? 

Sosi toamna. | se spune de asemenea vara indiană. Era cald. Cerul 
de azur acoperea oraşul care era toropit într-o dulce somnolenţă. 
Oamenii rulau mai puţin repede şi copiii se jucau pe străzi pe jumătate 
goi. Fiecare părea să aprecieze această blândeţe a naturii. 

Cathy adora această perioadă a anului. Dar pentru ea nu mai avea 
importanţă dacă soarele strălucea sau nu. Cum să iasă din impas, cum 
să scape de teama care o chinuia? întotdeauna acţionase cu 
conştiinciozitate, onestitatea o situa deasupra oricărei bănuieli şi totuşi 
se afla pe banca acuzaților. Tânăra femeie contactase un avocat, 
aşteptând ziua procesului. 

In faţa Sandrei se străduia să pară mereu lipsită de griji şi veselă. 
Dar singură, Cathy cădea din nou în disperare totală. Avea chiar 
impresia că ajunsese la fund şi uneori se întreba dacă va putea depăşi 
într-o zi această depresie. Ce să facă? Pe ce drum avea s-o ia? 

Avea oare într-adevăr de ales? De fapt, totul depindea de rezultatul 
procesului. Dar lucrurile nu vor mai fi niciodată la fel. În ochii celorlalţi 
va părea mereu suspectă. 

După două săptămâni, Sandrei i se permise să părăsească spitalul. 
Direcţiunea, cu Morten în frunte, era probabil uşurată. Deoarece cel 
puţin n-o vor mai vedea pe Cathy. 

„.„.Bob o ajută pe Sandra să se instaleze în fotoliul rulant. 

— Voi trece diseară, îi împărtăşi medicul. Ştiu că nu rişti nimic cu 
Cathy. 

— Mai ales să nu uiţi să vii, îl rugă Sandra, agăţându-se de braţul 
său. 

— Bineînţeles că nu, replică Bob zâmbind. Haide, Judd! Scapă-ne de 
acest colet care ne încurcă! 

Judd izbucni în râs şi îndreptă fotoliul spre ieşire. Cathy întârzie o 
clipă. 

— Ai nişte dispoziţii speciale, doctore? îl întrebă pe un ton iritat. 

Bob păru surprins. 

— N-am cum să-ţi dau niciun sfat. Eşti o infirmieră excelentă. 

— In locul tău, n-aş fi atât de sigură! 


— „Totuşi, nu-l vei asculta pe Judd. Nu poţi abandona această 
meserie, Cathy. Ar fi absurd. 

Tânăra femeie strânse ultimele lucruri ale Sandrei, apoi aruncă o 
privire în jurul camerei. Nu dorea câtuşi de puţin să discute cu Bob. De 
altfel, el n-o mai iubea. Cathy se întreba chiar dacă nu jucase teatru de 
la început. De fapt, ea trebuia să-i servească de înlocuitoare pentru 
Sandra. 

— Pe diseară, doctore. 

— Încetează să-mi mai spui doctore! făcu Bob furios. 

— Consideră-te fericit. Aş fi putut să folosesc un calificativ mai puţin 
măgulitor. Am avut un unchi care excela în jocurile de cuvinte. Şi am 
reţinut perfect lecţiile sale! 

Bob roşi. Cathy regretă imediat amărăciunea cuvintelor sale. Dar 
răul fusese făcut. Nu se putea stăpâni să se înfrunte îndată ce 
rămâneau o clipă împreună. De ce oare n-o lăsa complet baltă. Oare îl 
chinuia conştiinţa chiar atât de mult?... 

Cathy plecă. Medicul nu făcu nimic s-o reţină. Ajunsă în faţa 
ascensorului, tânăra femeie se întoarse discret: Bob ajunsese deja la 
cabinetul său. 

Uşile se deschiseră şi apăru Scott. 

— Eu!... Bună ziua, domnişoară Corey, făcu aceasta, pălind. 

— Ce se întâmplă? S-ar spune că ţi-e teamă?... 

— Eu... Totul este în ordine. Am întârziat. Atâta tot. 

Cathy o privi îndepărtându-se. Scott era chiar ciudată. Atât de palidă 
şi complet speriată... Nu va fi o bună infirmieră. Tânăra femeie alungă 
acest gând. Acum, toate acestea n-o mai priveau. 

„.„„Ambulanţa aştepta. Judd, mereu la fel de îngrijorat, o ajută pe 
Sandra să se instaleze înăuntru, apoi urcă în faţă. Cathy îi urmă cu 
maşina. 

Drumul le luă o jumătate de oră. Sandra fu întinsă pe patul special 
închiriat de Judd. Transportul o obosise. 

— Dormi puţin, o sfătui Cathy. Te vei simţi mai bine. Vrei să-ţi cânt 
ceva? 

— Mulţumesc. Nu. 

Cathy închise uşa camerei. Judd se plimba ca un leu în cuşcă, 
mestecând nervos o ţigară. 

— Cred că am pierdut-o Cathy. Sunt chiar sigur de asta. 

— Vei găsi o alta, răspunse tânăra femeie. Lumea mişună de fete 
care visează să ajungă celebre. 

— Nu ca Sandra. Ea este excepţională. Am avut noroc s-o întâlnesc. 
Şi ştiu că nu voi mai avea această ocazie. 

Părea atât de vrednic de milă, încât Cathy nu-şi putu stăpâni un râs 
nervos. 


— Nu te mai recunosc. Unde este Judd din zilele bune? Cel care nu se 
lasă niciodată doborât, bărbatul care descoperă staruri? 

— Oare chiar despre mine vorbeşti? făcu acesta, adresându-i un 
zâmbet. S-ar spune că am oarecare talent de-a face pe Pigmalion... în 
sfârşit, mulţumesc că mi-ai amintit-o!... 

Puțin după aceea, plecă. Bob sosi la ora opt. Cu trusa în mână, avea 
un aer foarte profesional. Evită orice contact personal cu Cathy, care fu 
uşurată. Cel puţin, nu mai riscau să se certe. 

Bob o examină cu grijă pe Sandra. Călătoria n-o obosise prea mult. 
Era perfect. leşind din cameră, avu grijă să închidă uşa. 

— Pentru mai multă siguranţă, îi vei da un sedativ într-un pahar cu 
lapte, îi recomandă. Nu trebuie să-şi piardă forţele. 

— Am înţeles. 

Bob îşi consultă rapid ceasul. 

— N-am mâncat nimic astăzi. Mi-ar conveni un sandviş bun sau nişte 
ouă. Casa îmi mai acordă credit încă? 

Ţinea să rămână. Cathy era conştientă de asta. Dar ea nu voia. La ce 
bun să se întoarcă în trecut? Va veni în fiecare zi s-o vadă pe Sandra, 
fără să-şi ascundă sentimentele pe care le avea pentru ea. Şi era 
absolut suficient. 

— Există o cafenea deschisă, jos. La doi paşi de aici, replică pe un 
ton tăios. 

Bob închise încet ochii. Apoi, animat de o furie neaşteptată se 
apropie şi o prinse cu violenţă de umeri. 

— Încetează acest joc, Cathy. Te implor, încetează! 

Apoi o luă în braţe. Tânăra femeie se încordă, neştiind dacă-i va 
putea rezista. 

— N-o lua aşa, o rugă. Să ştii că nu te mai recunosc. Nu vreau ca 
legăturile noastre să se degradeze. 

— Te aşteptai oare la altceva, acţionând aşa cum ai făcut-o? 

Bob îi dădu drumul. O licărire de disperare îi strălucea în adâncul 
ochilor. 

— Nu ştiu, Cathy. Realitatea... îmi scapă. În viaţă trebuie să alegi. lar 
eu nu reuşesc. 

— Nu eşti singurul, exclamă tânăra femeie râzând. 

— Ei bine, mă inviţi sau mă concediezi? 

Cathy îl privi îndelung înainte de a răspunde. 

— De acord! îţi fac nişte ouă cu bacon. Te ocupi tu de cafea? 

— Asta-i bună! făcu Bob relaxându-se. lată ce aşteptam. Respectau 
un fel de pace. Bob puse la încălzit apa pentru cafea şi aranjă masa. 
Cathy scoase prăjitorul de pâine şi pregăti ouăle. 

Tânărul bărbat avea o poftă de lup şi devoră ce-i pregătise. Tânăra 
femeie se mulţumi cu o ceaşcă de cafea. După ce termină de mâncat, 


Bob împinse farfuria şi-i zâmbi. 

— A fost delicios, Cathy. Mulţumesc. 

— Întotdeauna ţi-a plăcut cum gătesc, replică aceasta forţându-şi 
accentul. 

Bob izbucni în râs. Brusc, din cameră se auzi un geamăt. Medicul sări 
în picioare şi se repezi acolo, urmat de Cathy. 

Sandra plângea, aşezată pe pat. 

Bob îi puse un braţ în jurul gâtului şi o întrebă: 

— Ce se întâmplă? Ţi-e rău? Răspunde-mi, Sandra! 

— Bob! Eu... Este îngrozitor... Am visat că nu mai puteam să merg... 
Devenisem infirmă. 

Tânărul bărbat o îmbrăţişă mai intim şi-i mângâie părul. 

— Du-te şi adu-mi trusa, Cathy. Bolnava noastră a avut un coşmar. 

Bob îi făcu o injecție şi Sandra se calmă imediat. Aşteptă să adoarmă 
profund, înainte de a părăsi încăperea. Cathy privi părul mătăsos şi 
blond, chipul care fusese atât de răvăşit, corpul acela seducător, dar 
inert... Sandra fusese mai zdruncinată decât crezuse şi tânăra femeie 
se simţi uşor vinovată. Acorda prea multă importanţă problemelor sale 
personale. Şi se hotărî ca pe viitor să se ocupe mai bine de prietena sa. 

— Plec, o anunţă Bob. La cea mai mică problemă, nu ezita să mă 
suni. 

— Contează pe mine. Bună seara. 

ÎI însoţi până la uşă. Acolo, medicul se opri şi-i aruncă o privire lungă. 

— Cathy, eu... 

— Noapte bună, Bob! 

Practic, trebui să-l împingă afară. O clipă, fusese gata s-o sărute. 
Tânăra femeie îl simţise. Dar nu avea rost să facă un gest care nu mai 
avea nicio semnificaţie. 

Sandra dormi buştean. Şi a doua zi dimineaţă, se trezi într-o 
dispoziţie mai bună. Cathy o ajută să-şi facă toaleta, apoi îi servi un mic 
dejun copios. În sfârşit, luă fotoliul pe rotile şi o împinse în camera de 
zi. 

— Când te vei simţi în stare, vom ieşi. Aerul liber îţi va face foarte 
bine. 

Sandra încuviinţă. Părea mai destinsă ca în ajun. Judd va fi 
mulţumit... Acesta sosi pe la ora două, aducând un buchet de trandafiri 
şi mai multe cărţi... 

— Pentru starul meu preferat, făcu sărutând-o pe păr pe Sandra. 

— Eşti foarte amabil, murmură aceasta. 

— Ştiu. Când vrei să primeşti ziariştii? Am reuşit să-i ţin la distanţă, 
dar îi cunoşti... Vor începe să se enerveze. Cu atât mai mult cu cât le- 
am promis un interviu şi fotografii... 

— Glumeşti, sper?... Ai văzut în ce stare sunt? Nu, nici nu se pune 


problema! 

— Vanitate! Lasă micul tău orgoliu feminin de-o parte! Publicul vrea 
să ştie totul despre tine. Şi poţi să scoţi de aici o frumoasă operaţiune 
publicitară. Nu ţi-a venit ideea? 

— Nu! Şi nu doresc câtuşi de puţin să mă gândesc la ea. 

Judd se pregăti să răspundă, dar închise gura. 

— Mă duc să pun florile în apă, se mulţumi să răspundă. 

Cathy îl urmă în bucătărie pentru a căuta o vază. Impresarul trase un 
fum lung din ţigară şi-i întinse trandafirii cu un aer stângaci. 

— Te las pe tine s-o faci. Nu sunt prea talentat la buchete. Apoi, mi- 
ar plăcea să-mi faci un mic serviciu. 

— În ce fel? 

— Aşază-te la pian şi cântă ceva. 

Ce-ţi trece prin minte, orice, dar rămâi acolo un timp. Sunt sigur că 
nu va întârzia să reacționeze. 

— Dar Sandra nu voia muzică, Judd! 

— Exact. Acum trebuie să revină la tabieturile sale. După aceea, mă 
tem să nu fie prea târziu. Ei bine, pot conta pe tine? 

— La drept vorbind... ezit. Chiar mă pui în încurcătură. 

— O cunosc mai bine decât tine. Crede-mă. Du-te, te rog. 

— De acord, încheie Cathy oftând. E 

Judd luă florile şi o urmă pe Cathy care se aşeză la pian. In timp ce 
cânta, îi adresă un zâmbet scurt prietenei sale. 

— Dacă nu cânt, voi anchiloza, îi explică. Dar numai dacă nu te 
plictisesc. 

Sandra îşi întoarse fotoliul. Ochii albaştri aruncau fulgere. 

— Ba da. Evident. Nu doresc să aud aceste cântece zgomotoase. Aşa 
că încetează, te rog! 

Cathy îi ignoră obiecțiile. Continuă să cânte melodiile preferate ale 
prietenei sale. Sandra rămase nemişcată, palidă şi încordată. După un 
timp, Cathy făcu o pauză pentru a-şi dezmorţi degetele. 

— Şi dacă te-ai include şi tu acum? Nu vrei să cânţi ceva? 

Tânăra femeie începu să fredoneze un clasic din repertoriul prietenei 
sale. Judd se rezemă cu coatele de pian, bătând nervos cu degetele. 

Ascultând, Sandra îi observa. Apoi făcu brusc stânga-împrejur şi luă 
direcţia camerei sale. 

— N-are rost să vă obosiţi! exclamă. Vă pierdeţi timpul. 

— Dar, în sfârşit, Sandra, fii rezonabilă! interveni Judd. Nu-ţi poţi 
permite asemenea capricii. Acum trebuie să te gândeşti să repeţi. 
Cathy este aici. 

Ai o acompaniatoare minunată. Ce ceri mai mult? Haide, vino să 
cânţi, îngerul meu. 

Sandra opri fotoliul în faţa lor. Se îndreptă cu mânarie înainte de a 


replica: 
— Nu voi mai cânta niciodată, Judd. Vâră-ţi bine asta în cap! 


Capitolul 8 


Judd deveni livid. Şi un timp, rămase cu respiraţia tăiată. Cathy 
aruncă o privire critică spre prietena sa. Sandrei îi plăcea enorm să 
atragă atenţie şi să ocupe partea din faţă a scenei. Asta explica poate 
această izbucnire. 

— Eşti liberă să nu mai cânţi, spuse Cathy. Dar eu am dorinţa de a 
cânta. Şi Judd mă va lansa în meserie. 

Acesta o privi puţin surprins, apoi, înțelegând unde voia să ajungă, 
îşi vâri mâna în buzunar pentru a scoate o ţigară. 

— Se va începe aici, în oraş, exclamă cu un aer complice. Sandra a 
dat complet peste cap programul de la îngerul albastru. Vei putea intra 
săptămâna viitoare, Cathy. Ce crezi despre asta? 

— La drept vorbind... Nu voi fi niciodată pregătită. 

— Depinde. Nu uita că ai cel mai bun impresar din lume, spuse Judd 
făcându-i cu ochiul. Ar trebui să găseşti o antologie de vechi cântece 
irlandeze. În principiu, oamenii le adoră. Şi acest repertoriu va fi perfect 
pentru tine. 

O ignorară cu hotărâre pe Sandra. Judd îşi aprinse ţigara şi zâmbi. 
Bolnava îi observă liniştită, apoi se îndreptă brusc spre cameră. 

— Aş vrea să dorm puţin, exclamă pe un ton strident. Să mă ajutaţi 
să mă aşez în pat! Sunt obosită. Obosită! înţelegeţi?... 

— Alteța Sa ne vorbeşte, spuse Cathy, strâmbându-se. 

Judd începu să râdă. 

— Aud. Las-o puţin în colţul său. Se va crede abandonată. Şi am o 
oarecare intuiţie a reacției sale!... 

— De acord, răspunse Cathy, începând alt cântec. 

Judd o întrerupse pentru a o sfătui. Era plin de idei. 

— Vii, Cathy? exclamă Sandra cu o voce nerăbdătoare. 

— Sosesc, răspunse aceasta, continuând să cânte. 

Când termină, Judd se ridică şi aplaudă. 

— Foarte bine, tânără fată. Bravo!... Nu, nu glumesc. Eşti perfectă. 

— Oare va veni cineva, până la urmă, să mă ajute? 

Înainte de a se duce lângă prietena sa, Cathy îi făcu maliţios cu 
ochiul lui Judd. Sandra era roşie de mânie. 

— Ar fi trebuit să rămân la spital. Cel puţin asta voi crede în cele din 
urmă! 

— Îmi pare rău, iubita mea. Dar am mizat totul pe noua mea carieră. 
Chiar vrei să dormi? Eşti sigură?... Aşteaptă, mi-ar plăcea să-mi spui 
părerea ta despre... 

— Consultă-l pe Judd! o întrerupse Sandra. El este cel care hotărăşte. 

Cathy o aşeză pe pat, trase perdelele şi-i puse un pahar cu apă pe 
noptieră. 


— Eşti sigură că Judd este un impresar bun? 

Altfel mi-ar plăcea să-l schimb mai bine. Trebuie să reuşesc, înţelegi? 

— Ce spui? exclamă Sandra pe un ton enervat. Eşti infirmieră, nu? 
Mi-ai spus întotdeauna că nu vrei să cânţi ca profesionistă. 

— Poate, răspunse Cathy, ridicând din umeri. Dar am fost concediată 
de la spital şi nu mai sper să mă întorc acolo. Trebuie neapărat să 
muncesc. Aşa că, de ce nu în industria spectacolelor? Nu vrei să faci un 
duet cu mine? Cu atât mai rău. Voi monta propriul meu spectacol. 

Sandra o privi cu stupoare. Apoi se întoarse pentru a nu o mai 
vedea. După toate aparențele, discuţia era terminată. 

— Să te odihneşti bine, exclamă Cathy înainte de a ieşi. 

Cu părul zburlit şi cravata pe jumătate desfăcută, Judd se plimba ca 
un leu în cuşcă prin salon, fumând cu sârguinţă. Tânăra femeie nu se 
putu stăpâni să nu strâmbe din nas. Impresarul strivi ţigara oftând şi 
deschise fereastra. 

— Vitasem. lartă-mă. Probabil m-am născut cu o ţigară în mână. 
Cum se simte? Mai calmă? 

— Cu ceea ce i-am spus, are la ce să se gândească. 

Judd ridică sprâncenele. 

— Mă simt vinovat. Este îngrozitor s-o fac să creadă că am lăsat-o 
baltă. 

— Vrei să cânte, da sau nu? O cunosc, Judd Nu va suporta să fie 
trecută pe planul doi. Acest sentiment o va stimula mai mult decât 
orice. 

— Sper. Vorbeam serios adineaori, să ştii. Poţi începe la îngerul 
albastru. 

— Nu, Judd! Nu în locul cel mai elegant din oraş!... 

N-am nicio experienţă Nimeni nu mă cunoaşte. Cum vrei că eu... 

— Vei începe cu un număr, Cathy. Maximum câteva minute. Doar 
pentru a vedea ce poţi în public. Patronul îmi datorează o mică favoare. 
Îi voi forţa puţin mâna... De altfel, mă voi duce imediat acolo, în timp ce 
Sandra doarme încă. 

Judd se întoarse seara târziu. Nu aducea nicio veste precisă şi 
Sandra părea uşurată. Cathy continua să acţioneze ca şi cum 
acceptarea sa la club era un fapt împlinit. Fie că Sandra voia sau nu, 
dorea să cânte şi nu renunţa la asta. Muzica o destinsese întotdeauna, 
permițându-i să-şi uite problemele. 

Avocatul. Procesul... Simţea un fior pe şira spinării gândindu-se. De 
fapt, spitalul îi lipsea. Şi lucru uimitor, chiar şi Fairchild. Dar nu voia să 
arate. Sandra progresa văzând cu ochii. Contuziile nu mai erau decât o 
amintire urâtă şi deplasa fotoliul cu o oarecare uşurinţă. 

Judd îşi petrecea cea mai mare parte a timpului cu Cathy, la pian. O 
sfătuia de minune, îi alegea melodiile înlăturându-le pe cele care nu i se 


potriveau, cronometrând fiecare piesă. În cele din urmă, puseră la 
punct un mic număr atrăgător şi echilibrat. 

— Le vei interpreta împreună, Cathy. Voi cronometra. 

Tânăra femeie execută programul în douăzeci şi şapte de minute. 

— Perfect. Mai adăugăm două piese şi eşti gata pentru audiție. 

Sandra se prefăcea că ignoră aceste pregătiri. In general se refugia 
într-un jurnal, îşi făcea unghiile sau încerca nişte coafuri noi. Totul cu o 
superbă indiferenţă pentru ceea ce o înconjura. 

Dar Cathy îi întâlnea uneori privirea. De fapt, Sandra nu scăpa nimic 
din ce se întâmpla. 

Judd continua s-o ignore şi părea profund agasată. 

Cathy repeta fără odihnă. Viaţa îi devenea o melodie permanentă şi 
muzica o urmărea chiar şi în vis. Era o impresie stranie. Pianul nu mai 
era doar un divertisment, va deveni meseria sa. Judd n-o menaja, 
dorind să atingă perfecțiunea. 

Când tânăra femeie puse la punct un recital de o jumătate de oră, 
păru mulţumit. Luând-o de mâini, o făcu să valseze frumos. 

— Fantastic. Pur şi simplu fantastic, Cathy! 

In entuziasmul său, merse până la a o săruta. Un zgomot de sticlă 
spartă îl făcu să ridice ochii. Sandra făcea iar trăsnăi. 

— Nu, dar... ce înseamnă asta? întrebă impresarul. 

— Judd... 

— Ce? 

— M-am gândit bine. Poate ar trebui să convocăm fotografii. Probabil 
aşteaptă. Nu? 

Judd îi aruncă o scurtă privire lui Cathy şi-i răspunse pe un ton 
intenţionat indiferent: 

— Faci cum vrei. Oricum, vei renunţa. Aşa că ştii, un interviu în plus 
sau în minus... 

— Le-ai promis un articol, îi aminti Sandra. Va fi suficient să-mi 
ascund picioarele... Voi purta ceva decoltat... în sfârşit, ştii tu ce trebuie 
să fac. 

Judd oftă şi păru să-şi cântărească răspunsul. 

— Bun. Dacă insişti, poate aş putea aranja. Dar deocamdată, n-am 
timp. Vezi bine că sunt complet ocupat cu Cathy. 

Sandra ar fi sărit în picioare, dacă ar fi putut. 

— Vei organiza un interviu. Şi repede, mă auzi! Mâine la ora zece. Ai 
înţeles? 

Judd rămase nepăsător înainte de a-i arunca o privire glacială. 

— De acord pentru mâine. 

Mai târziu, Sandra se duse în cameră pentru siesta de fiecare zi. 
Cathy se afla în bucătărie. Judd veni şi i se alătură. 

— Ai văzut, adineaori. Am impresia că prietena noastră se 


enervează. Tu nu? 

— Este perfect, răspunse tânăra femeie. Sandrei îi este groază să fie 
a doua. Mai ales când eu ocup primul loc. Sărutul tău a aprins butoiul 
cu pulbere. 

Judd o privi cu atenţie. 

— Nu te-am sărutat doar ca s-o provoc, Cathy. Doream realmente 
asta. Şi simt că o voi mai face... E 

O luă în braţe. Tânăra femeie nu încercă să fugă. Indrăgostindu-se 
de un alt bărbat, poate va reuşi să-l uite pe Bob. Judd avea farmec. ŞI 
sărutările sale erau voluptuoase. Dar în sinea sa, Cathy rămase de 
gheaţă. Numai Bob care o putea emoţiona cu adevărat... lar Judd avea 
prea multă intuiţie pentru a nu observa asta. 

— De ce rezişti? Este din cauza Sandrei? 

— Să nu schimbăm nimic din raporturile noastre, Judd. Sunt pianistă. 
Îmi foloseşti drept impresar. Nu cer nimic altceva. 

Pianistă! îi era greu să se obişnuiască acum cu această idee, după 
toţi acei ani petrecuţi în spital. Vocaţia de infirmieră păruse că-i va 
conduce toată viaţa. 

„„.A doua zi dimineaţă, totul era pregătit pentru interviu. Judd nu-şi 
găsea locul. Cathy nu-l văzuse niciodată atât de agitat. Sandra voia să 
abandoneze, ceea ce explica fără îndoială această bruscă agitaţie. 

Sandra conducea partida cu o mână de maestru. li interzisese lui 
Cathy să atingă fotoliul în faţa ziariştilor. Işi coafase părul spre spate; o 
bluză verde accentua cu intenţie paloarea trăsăturilor şi omisese cu 
bună ştiinţă orice machiaj. 

Le adresă un zâmbet nesigur, dar fermecător, înainte de a răspunde, 
accentuând gravitatea vocii. După un timp, întrebarea care le ardea 
buzele, fu pusă: 

— Când credeţi că veţi relua activitatea? 

Sandra adoptă o poză teatrală şi răspunse, prefăcându-se gata să 
plângă: 

— Nu ştiu. Este evident ceea ce mă nelinişteşte... Totul, absolut totul 
depinde de medici. 

Apoi le aruncă un zâmbet cât mai îngrijorat, studiat cu pricepere 
pentru a trezi simpatia şi celor mai duri dintre ei. Apoi anunţă că 
întrebările o obosiseră. Întrevederea se terminase. 

Reporterii îşi aranjau însemnările. Se mai aprinseră nişte flashuri. 
Judd ridică brusc mâna pentru a atrage atenţia. 

— Voiam să vă dau o informaţie, băieţi. Vă prezint un nou talent. O 
pianistă formidabilă. Va debuta la îngerul albastru lunea care vine. Şi 
contez pe voi pentru a fi la întâlnire. 

Toate privirile se îndreptară spre Cathy, care schiţă o expresie 
uimită. Judd îi făcu cu ochiul complice: 


— Voiam să-ţi fac o surpriză, îi mărturisi la ureche. 

Tânăra femeie se trezi asaltată de întrebări. Flashurile străluciră şi 
Sandra tuna şi fulgera că era astfel uitată. 

Judd încheie prin a-i concedia pe fotografi. Cathy descoperi brusc 
prezenţa lui Bob. Probabil asistase la scenă, pentru că un zâmbet ironic 
îi flutura pe buze. 

— Ce circ! Presupun că glumeşti. 

— Şi de ce? întrebă Cathy... Judd, vino aici. Chiar debutez la îngerul 
albastru sau era o glumă? 

Judd izbucni în râs. 

— Să ştii că nu anunţ orice presei. Să sărbătorim vestea, inima mea! 

Şi o luă în braţe, făcând-o să danseze prin salon. Bob îi observă 
ţinându-şi trusa cu un aer crispat. 

— Vrei să mă împingi în cameră, Bob? întrebă Sandra cu o voce 
răguşită. Nu suport să văd nişte adulţi comportându-se într-un mod atât 
de stupid. 

— Cum aşa? făcu Judd oprindu-se din învârtit. Vrei să-ţi spun 
adevărul, Sandra?... Eşti geloasă, pur şi simplu geloasă. 

— Nu-i adevărat! strigă aceasta ca răspuns. 

— În acest caz, explică-te, continuă Judd. Cathy este prietena ta cea 
mai bună. Este foarte talentată şi ştii ca şi mine că poate umple o sală. 
Nu-i reproşa entuziasmul. 

Sandra îşi aruncă violent cuvertura care-i căzu la picioare. 

— Nu este cu putinţă! Du-mă în camera mea, Bob. Imi va exploda 
capul. 

Judd îi bară trecerea. 

— Nu mai vrei să cânţi? Tu ai spus-o... este limpede... 

Sandra nu-şi reveni. 

— Trebuie să găsesc pe altcineva. Imaginează-ţi că nu doresc să fac 
pe impresarul fără vedete! 

Cântăreaţa se înfurie brusc. 

— Asta este! Ai tras linie! Şi munca mea?... Unde ai fi fost fără mine, 
sărmanul meu prieten? Am fost unica ta şansă! 

Fără mine nu exişti. Eşti terminat! 

— Cathy are talent. Aşa că nu mă îngropa atât de repede, replică 
Judd strângând maxilarele. 

— Perfect. Fă-ţi valizele şi cale bătută! Eu mă întorc la spital. Bob va 
avea grijă de mine... Sunt bolnavă, nu mai pot să merg, dar puţin îţi 
pasă. Banii, iată tot ce te interesează!... 

— În sfârşit, spui ce gândeşti în sinea ta, făcu impresarul cu o voce 
răguşită. Am trăit cu sandvişuri, am dormit în hoteluri slinoase. Şi totul 
pentru bani, nu-i aşa? 

Sătul, Judd îşi luă pălăria şi trânti uşa atât de puternic, încât o 


gravură căzu de pe perete. 

Sandra făcu o criză de nervi. Bob pregăti imediat seringa. Cathy 
redeveni o clipă infirmieră, dezinfectă braţul şi acul se înfipse... 

O duseră pe bolnava care suspina încă până la pat. Aceasta mai 
continuă un timp să debiteze un val de inepţii. Apoi, tranchilizantul îşi 
făcu efectul. Bob reveni în salon însoţit de Cathy. 

— Poate îţi par prost, dar sensul acestei comedii îmi scapă complet. 

— Să spunem că se află la o cotitură a vieţii lor, răspunse încet 
tânăra femeie. 

— Nu-i înţeleg. Serios! oftă Bob. Judd a depus toate eforturile pentru 
Sandra. Şi nu cred că a făcut-o doar din interes. De fapt, mai ştii... 

Cathy se simţi vinovată. N-ar fi trebuit să se potrivească niciodată 
maşinaţiunilor incredibile ale lui Judd. 

— Sandra este teribil de geloasă, Bob. Voi cânta la îngerul albastru... 
Are impresia că-i fur locul. 

— Dar n-a mai cântat nici măcar o dată de la accident? 

— Într-adevăr... Nu crezi că trebuie să consulte un psihiatru? La 
început mă gândeam că acţionează astfel din capriciu, dar acum... 

Bob se gândi, apoi scutură din cap. 

— Nu. Să-i mai dăm puţin timp. 

Cathy se apropie de fereastră. Strada mişuna de maşini. Oare unde 
se dusese Judd? După ce se va calma, se va întoarce... măcar de-ar 
telefona. 

Dacă voia să-i reuşească debutul la club, tânăra femeie nu avea 
nicio secundă de pierdut. Trebuia să-şi găsească o ţinută potrivită şi, de 
asemenea, bijuterii. Se temea să nu exagereze sau să fie prea puţin. 
Doar Judd o va putea sfătui în mod eficace. 

— Cathy... 

Bob se pregătea să se apropie. 

— Doctore? 

Acest cuvânt îl făcu să o privească neîncrezător. Mâna i se crispă pe 
trusă şi o măsură gânditor. 

— Să nu-mi spui că-ţi pierzi şi tu capul. 

— N-am ajuns încă acolo, răspunse Cathy râzând. 

— Anulează-ţi numărul de la club. Nu aparţii lumii lor şi vei regreta. 

Tânăra femeie ridică bărbia. De ce oare se amesteca? Efectiv, nu 
avea niciun cuvânt de spus. 

— Îţi voi rezerva o masă bună, Bob. Şi dacă îmi vei trimite flori, alege 
trandafiri. Acum sunt încântători! 

Bob bâigui ceva şi, furios, dispăru trântind uşa. 


Capitolul 9 


Judd nu se întoarse. Telefonă. 

— Să ne întâlnim mâine pentru a găsi o rochie potrivită, spuse pe un 
ton obosit. Dar Sandra? Nu poate fi lăsată singură... 

— Voi aranja eu, Judd, detest să vă văd certându-vă astfel. 

— Nu te nelinişti. Fă ca mine: nu te mai gândi la asta. 

Părea atât de rece, atât de dur, încât tânăra femeie se înfioră. 
Sandra spunea uneori că nu avea suflet. Şi poate avea dreptate. 
Văzându-l la început, Cathy simţise acelaşi lucru. lar prima impresie 
este deseori cea bună. p 

— Ne întâlnim la ora două, continuă Judd. In regulă? 

— Foarte bine. 

— Perfect, încheie impresarul, închizând. 

A doua zi dimineață, Sandra se refugie într-o tăcere aproape totală. 
Cathy îi explică faptul că trebuia să-şi petreacă după-amiaza în oraş. Nu 
puse nicio întrebare şi nici măcar nu se informă despre Judd. 

Tânăra femeie cunoştea o bătrână doamnă în imobil. Aceasta 
acceptă să-i ţină companie Sandrei. leşind din apartament, Cathy avu 
impresia că scapă dintr-o închisoare. Atmosfera devenise realmente 
sufocantă. 

Afară era timp frumos. Soarele strălucea pe un cer fără nori. Razele 
sale încălzeau mai puţin decât vara. Şi încă de la ora patru se simţea 
venind frigul. 

Judd o aştepta în faţa celui mai elegant magazin din Pittsfield. 

— Dar Judd, n-am mijloacele de a intra aici! 

— Nu te îngrijora, frumuseţe. Trebuie să cauţi să impresionezi cu 
orice preţ la club! 

Impresarul ştia exact ce voia să cumpere. Vânzătoarea scoase, una 
câte una, toate rochiile în faţa lui Judd, care trăgea tot mai des din 
ţigară iritat. 

— Nu, nu. Asta nu merge! Vreau ceva elegant, dar simplu. Eleganţă 
şi distincţie. Micuța n-are nimic dintr-o vampă. Găsiţi-mi ceva drăguţ, 
dar nu prea sexy. De acord? 

— Mulţumesc pentru compliment! exclamă Cathy. 

— Ştiu că am dreptate, replică Judd, strâmbându-se. Genul sobru te 
face mult mai seducătoare. 

— Dar... 

— Nu insista. Bărbaţilor le place misterul. O fată care-şi descoperă 
farmecele nu-i atrage. Cel puţin nu la îngerul albastru!... 

Vânzătoarea le arătă o rochie neagră, pe care impresarul o examină 
amănunţit. 

— Încearcă asta, îi comandă tinerei femei. 


Cathy intră în cabină şi o îmbrăcă. Judd îşi cunoştea într-adevăr 
meseria, deoarece rochia îi venea de minune. 

Văzând-o apărând, acesta scoase un fluierat apreciativ. Cu un gest al 
mâinii, îi ceru să meargă. Tânăra femeie se simţea puţin stângace, dar 
mândră ca o regină. . ? 

Haina face pe om. Işi dădu repede seama. In uniformă, gândea şi 
acționa ca o infirmieră: eficace, blândă şi răbdătoare. Acum, devenea 
altă persoană. 

— Asta va fi perfectă, exclamă Judd. Trebuie să mai găsim două. Vei 
cânta trei seri la rând. Poate mai mult. Cine ştie?... 

Zilele următoare trecură cu o rapiditate uimitoare. Sandra cerea 
foarte multă grijă. Plângea deseori. De fiecare dată când suna telefonul 
sau se bătea la uşă, ciulea urechile cu un aer atent. Dar redevenea 
ursuză, deoarece nu era niciodată Judd. 

— Telefonează-i, o sfătui Cathy. 

Despre cine vorbeşti? 

— Nu fi ridicolă, Sandra. Dacă vrei să faci pace cu Judd, scutură-te şi 
fă primul pas. Chipul prietenei sale se întunecă. 

— Totul s-a terminat între noi. Şi nu regret. Este atât de dur, atât de 
lacom... Fii atentă! îţi va strica viaţa, cum a făcut cu mine. 

Cathy se încruntă. _ 

— Nu te înţeleg, Sandra. În ce fel ţi-a ruinat viaţa, de fapt? 

Sandra ignoră întrebarea şi scutură uşor din cap înainte de a se 
îndepărta. Lui Cathy i se păru că-i curgeau lacrimi pe obraji. Tânăra 
femeie oftă. Prietena sa nu voia să audă nimic, nici Judd. Amândoi erau 
la fel de încăpăţânaţi. Ce să facă? Uneori avea impresia că o vor lăsa 
nervii. 

Avocatul, Bob, Sandra, totul i se amesteca în cap. Şi îngerul 
albastru?... Se temea să nu rateze totul. Poate Judd o supraapreciase... 

Vizitele lui Bob deveniseră tot mai scurte. O trata pe Cathy ca pe o 
infirmieră, nimic mai mult. Şi uneori de-abia dacă găsea de cuviinţă să 
o privească. 

Sâmbătă. Ziua cea mare se apropia. Bob întârzie mai mult timp 
decât de obicei. Când termină cu Sandra, îşi puse trusa pe unul din 
fotoliile din salon. 

— Trebuie... să-ţi vorbesc, Cathy. 

— Te ascult, răspunse aceasta pe un ton glacial. 

— Se pare că procesul are loc săptămâna viitoare? 

— Într-adevăr. De ce? 

— Ai luat un avocat? 

— Evident. 

— Mi-ar plăcea să te ajut, dar... 

Ar fi putut să-i răspundă ironic, dar sinceritatea lui Bob o convinse 


să-şi schimbe intenţia. Medicul făcu câţiva paşi spre fereastră şi-şi lăsă 
privirea să rătăcească în depărtare. Frunzele căpătaseră o frumoasă 
nuanţă arămie, punând în evidenţă albastrul cerului. 

— AŞ dori să ne întoarcem în trecut, în perioada când eram trei puşti 
pe insulă, murmură Bob. 

— Trecutul este mort, Bob. 

— Eram fericiţi, atunci. 

— Eu nu. 

— Pentru că mă iubeai, iar eu îţi ignoram existenţa? 

— Fără îndoială. lar situația a mai evoluat de atunci... Vei veni să mă 
vezi la premieră? 

— Nu! 

— De ce?... 

— Dar îţi urez mult noroc. După părerea mea, faci o greşeală. Numai 
că eşti prea încăpăţânată pentru a accepta asta. Vei merge până la 
capăt. Greşesc? 

— Nu. Ce vrei, ăsta este temperamentul meu irlandez, exclamă 
tânăra femeie. 

Dar de această dată, Bob nu zâmbi şi-şi luă trusa. 

— Cu siguranţă, voi fi citat la audiere. Te poţi baza pe mine. Voiam s- 
o ştii. 

— Serios? De ce atâta osteneală? 

Chipul medicului deveni stacojiu. Niciodată nu-l văzuse atât de 
furios. 

— Pentru că nu suntem nişte străini unul pentru celălalt. Imaginează- 
ţi că te cred nevinovată. Dar poate puţin îţi pasă de asta, ca şi de 
restul?... 

Cathy ameţi. Prăbuşindu-se pe un scaun îşi luă capul în mâini şi nu 
se mai putu stăpâni să plângă. Se controlase atât de mult timp... Un 
infern, trăise un adevărat infern săptămânile trecute. Mereu cu acea 
impresie că nu este crezută. Bob se apropie şi rămase o clipă 
neputincios, ascultând-o. Apoi îi scutură braţul. 

— Te rog, Cathy. Nu plânge. Nu suport să te văd aşa. O ştii. Tânăra 
femeie îşi spori lacrimile şi începu să suspine ca o copilă. 

Era bine să se lase pradă lor. Plângând, se elibera. După ce trecu 
criza, reuşi chiar să zâmbească, spre marea uimire a lui Bob. 

— Mă vei surprinde întotdeauna, să ştii. Veselă ca un cintezoi sau 
tristă ca o madonă. Dar niciodată doar la mijloc. Ai deruta orice bărbat, 
Cathy. 

— Voi fi o soţie rea. Ai noroc că ai scăpat de mine, Bob. 

— Chiar mă crezi scăpat? Sincer? 

Plecă, lăsând-o în cea mai completă îndoială. Dar tânăra femeie era 
prea obosită pentru a medita asupra a ceea ce-i spusese. 


Sună telefonul. Judd, evident. Cathy se grăbi să răspundă. 

— Da? 

— Domnişoara Corey? făcu o voce feminină. 

— Eu sunt. 

— Ascultaţi... 

Se întrerupse. Cathy insistă, dar apelurile îi rămaseră fără răspuns. 
Persoana nu greşise totuşi numărul, pentru că-i spusese pe nume. 
Vocea i se păruse vag cunoscută. Dar era imposibil s-o asocieze exact 
cu un nume. 

Cathy simţi o profundă indispoziţie, care persistă până seara. Se 
gândi din nou la asta chiar şi în pat, după ce o culcase pe Sandra. Oare 
cine sunase? Un maniac, desigur. 

Duminică, Sandra acceptă în sfârşit să fie dusă afară. Cathy 
căpătase siguranţă în mânuirea fotoliului şi ajunseră pe strada luminată 
de un soare strălucitor. Pentru a nu fi recunoscută, Sandra îşi puse nişte 
enormi ochelari de soare. 

— După părerea ta, mai am mult timp? o întrebă pe un ton plictisit. 

— Trebuie să-l întrebi pe Bob. Aproximativ două săptămâni. Totul 
depinde de evoluţia ta. 

— Ştii, timpul trece atât de greu. 

— Apucă-te de cântat. Va trece mai repede. 

— Niciodată. 

— Nu fi proastă, Sandra. 

— La ce bun să cânt? Bob are nevoie de linişte pentru a lucra. Nu 
cred că viaţa unui medic se va armoniza cu vocalizele mele. 

Cathy se crispă. 

— Aşadar, asta este? V-aţi hotărât? întrebă tânăra femeie cu o voce 
răguşită. 

— Aproape. 

Din fericire, Sandra n-o putea vedea. Chipul i se întunecase. Îi venea 
să plângă. Universul său se prăbuşise definitiv. Şi, totuşi, ar fi trebuit să 
se aştepte. 

— Îţi urez mult noroc. 

— Mulţumesc, răspunse Sandra. Viaţa este ciudată, nu găseşti? 

— Nu ştiu. Am trăit mereu aparte, din cauza profesiei mele. Şi nu 
doresc să mă schimb. 

Până a doua zi, depresia se accentuă. Seara trebuia să cânte la 
îngerul albastru. Nu va avea niciodată puterea... Judd telefonă pentru a 
pune la punct ultimele detalii. Şi înţelese că era la pământ. 

— Trebuie să pleci în câştigătoare, draga mea. Am o idee. Să 
închiriem o ambarcaţiune şi să faci o plimbare pe râu. Chiar un tur al 
insulei, dacă vrei. Odihneşte-te, Cathy. Trebuie să fii în formă diseară. 

— Judd! Dacă ai şti... Mi-e teamă să nu fiu la înălţime. Nu vrei să 


treci pe aici? Asta mi-ar ridica moralul. 

Impresarul ezită. De la izbucnirea cu Sandra, nu se mai întorsese. 

— Nu, este imposibil, inima mea. Să ne întâlnim în oraş, dacă ţii. 
Vom bea o cafea undeva. 

— Mulţumesc, Judd. Prefer să rămân aici. 

Înţeleg, dar calmează-te. Totul se va desfăşura bine. Vei vedea. 

Dispoziţia sa sumbră n-o părăsi toată ziua. Cathy se hotărî să se 
îmbrace acasă. Cabinele de la club nu-i spuneau mare lucru. Îmbrăcă 
rochia şi îşi puse un şirag de perle. In sfârşit, apropiindu-se de oglindă, 
adăugă nişte cercei din strasuri. 

— Te găsesc încântătoare, Cathy. 

Tânăra femeie se întoarse, descoperind-o pe Sandra care o urmărea 
de un timp. 

— Crezi, într-adevăr? 

— Judd se pricepe să îmbrace o femeie, spuse Sandra, cu o notă de 
regret în voce. N-am fost drăguță în ultimul timp. Sunt de acord. Dar... 
sunt cu toată inima alături de tine, Cathy. Ţineam să ţi-o spun. 

— Mulţumesc, Sandra. Ştii ce mult mă impresionează asta. 

Bolnava îşi trase prietena de braţ, pentru a o săruta pe obraz. 

— Mult noroc, îi şopti. Sunt sigură că vei avea un succes nebun la 
club. 

— Să sperăm, răspunse Cathy râzând. 

„„.Trebuia să plece. Prea nervoasă pentru a conduce, tânăra femeie 
chemă un taxi. Avea mâinile umede de teamă şi impresia că uitase tot 
ce repetase. 

Judd o aştepta în faţa clubului. Văzându-l, Cathy realiză brusc în ce 
aventură surprinzătoare intrase. Impresarul o sărută uşor pe buze, apoi 
îi zâmbi: 

— Vei face furori, inima mea. Este suficient să te privesc. 

— Mulţumesc. 

— lată, de fapt o fată a insistat să te vadă. Te aşteaptă. 

Intrară. Cathy îşi consultă nervoasă ceasul. 

— Nu este momentul să-i vorbeşti, exclamă Judd. Vei începe în cinci 
minute. Să vedem machiajul... 

Puțin după aceea, Cathy îşi descoperi vizitatoarea. Era Thornton, 
stagiara. Spitalul îi apăru fulgerător în minte. Oare ce voia? 

„„„Spoturile luminau scena. Tânăra femeie se aşeză la pian, în timp 
ce o voce o anunţa publicului. Înainte de a începe, aruncă o privire 
scurtă sălii. Luminile o orbiseră, dar oricum ştia că Bob nu era acolo. 

De altfel, de ce ar fi fost? Locul nu i se potrivea deloc unui medic. 
Oare această lume de noapte era într-adevăr făcută pentru ea? 

Acum, spoturile erau aţintite asupra ei. Sala era plină de fum şi de 
particule minuscule de praf, care se ridicau în lumină ca nişte fire de 
argint. Tânăra femeie putea auzi murmurul conversaţiilor, câteva 
hohote de râs. Dar nicio voce nu semăna cu cea a lui Bob. Păcat... 

Mâinile îi îngheţară în contact cu claviatura. Judd o observa din 
culise, aşteptând neliniştit. Cathy avea o dorinţă nebună să fugă. Dar 
nu-l putea lăsa baltă, mai ales acum. 

Orchestra se întrerupse. Era timpul să se lase în voia sorții. Cu un 
nod în gât din cauza tracului, tânăra femeie începu prima piesă, apoi pe 
următoarea. Muzica o ducea departe. Muşchii i se încălzeau. În sală, 
zgomotul se diminua, dovadă a atenţiei publicului. Cu siguranţă, o 
găseau bună. 

Se putu în sfârşit destinde. Muzica învingea orice, inclusiv cele mai 
mari necazuri. Ultimele note se estompară încet. Cathy se ridică şi se 
înclină pentru a saluta publicul, înainte de a se alătura lui Judd. Acesta 
o aplauda din toate puterile, cu veşnica sa ţigară între buze. 

— Magnific, Cathy! într-adevăr. Dă-le un mic supliment. 

Tânăra femeie se supuse şi cântă o mică melodie pe care o 
repetaseră conştiincios. Dar publicul ceru alta şi Cathy simţi că avea 
sala în mână. 

După ce-şi efectuă numărul, tânăra femeie salută pentru ultima dată 
şi ieşi într-un concert de aplauze. 

Când îl întâlni pe Judd, genunchii îi tremurau. 

— Am reuşit, Judd. Am reuşit!... N-aş fi crezut niciodată... 

Acesta o luă cu amabilitate în braţe şi o legănă ca pe un copil. 

— Le-ai plăcut. Eram sigur... 

Se duseră în cabina pe care o ocupase Sandra. Tânăra femeie se 
prăbuşi într-un fotoliu şi se privi în oglindă. 

— Nu sunt făcută pentru acest gen de viaţă, Judd. Mi-ai văzut mutra? 
Şi tremur ca o frunză. 

— Te vei obişnui. 

— Mă întreb. 

Se bătu la uşă. Cathy sări în picioare. 

— Probabil, fata aceea, mormăi Judd. 

— Ah, da! O uitasem complet. Să intre, Judd. Sunt curioasă ce vrea. 

Impresarul deschise uşa. Thornton părea teribil de jenată. 

— Intră, spuse Cathy. Nu mă aşteptam să te văd. 

— V-am găsit minunată, sincer. 

— Mulţumesc. Dar cine ţi-a vorbit despre spectacolul meu? 

— Tot spitalul ştie. 

— Ar fi trebuit să bănuiesc. Mereu aceleaşi limbi ascuţite... 


— Mi-ar... plăcea să vă vorbesc în particular, domnişoară Corey. Este 
foarte important. 

Judd ridică sprâncenele. Cathy îi făcu un semn şi el dispăru, lăsându- 
le singure. 

— la loc, Thornton. Ce te frământă? 

Stagiara ezită, dar până la urmă îşi făcu curaj şi vorbi: 

— Se spune că aţi fost convocată de curând la tribunal. Este 
adevărat? 

— Întru totul. Exact în două zile. Dar de ce? Ştii ceva, Thornton?... 
Vorbeşte! te rog... 

Stagiara îşi răsucea mâinile. Devenise foarte palidă. 

— Altfel n-aş fi venit... 

Cathy aşteptă. Tânăra fată îşi căuta cuvintele. 

— Nu... mai căutaţi vinovatul. Din cauza mea a căzut Larkin. Veţi 
plăti în locul meu, domnişoară Corey. 

Cathy o privi complet stupefiată. li trebui un timp să înţeleagă. 

— Tu! exclamă. Dar de ce n-ai spus-o mai devreme? 

— Mi-a fost teamă. Nu mi s-a întâmplat niciodată ceva de acest gen. 
Şi mă temeam să nu fiu dată afară din stagiu. 

Thornton se întrerupse, cu capul plecat. Cathy închise ochii. Camera 
parcă se clătina cu ea. 

— Thornton! oftă tânăra femeie. Ce idee să... 

— Le voi mărturisi adevărul. Nu este drept ca dumneavoastră... 
Telefonul o întrerupse. Erau atât de încordate încât soneria le făcu să 
tresară. Oare cine mai suna? Sandra, pentru a şti dacă totul s-a 
desfăşurat bine?... Sau mai degrabă o relaţie a lui Judd. 

— Da? 

— Cathy? 

— Tu eşti, Bob, făcu Cathy cu inima palpitând. 

— Sunt la spital. 

Thornton, ştii, stagiara, cred că a plecat să te vadă. N-ai întâlnit-o din 
întâmplare? 

— Ba da. Este chiar în cabină. Dar ce s-a întâmplat, Bob? 

— Scott, colega sa, a înghiţit un tub de somnifere. Thornton o 
cunoaşte bine şi voiam s-o anunţ. 

— Crezi... că-şi va reveni? 

— Sper. Dar este prea curând să ne pronunţăm. O anunţi tu? Contez 
pe tine. 

— Am înţeles, Bob. Vom veni. 

Cathy închise şi se întoarse spre tânăra fată care devenise albă ca 
varul. 

— Plecăm la spital, spuse cu amabilitate Cathy. Din cauza lui Scott. 

Thornton sări în picioare. 


— I s-a întâmplat ceva? Explicaţi-vă, vă rog! 

Cathy îi povesti, adunându-şi lucrurile. Apoi o luă de braţ şi ieşiră din 
cabină. Judd le aştepta. 

— Du-ne la spital, Judd. Tocmai m-a sunat Bob. 

— Dar plănuisem un mic supeu intim, pentru a-ţi sărbători succesul. 

— Îmi pare rău, Judd. Dar este într-adevăr important. 

Impresarul îi aruncă o privire critică. Detesta să-şi schimbe planurile. 
Judd semăna cu o pasăre de noapte. Scos din atmosfera plină de fum a 
cluburilor, nu mai era el însuşi. 

— De acord, oftă. Oricum, este imposibil să discut cu tine. Mă duc să 
iau maşina. 

Thornton se refugie brusc într-un colţ şi izbucni în plâns. Scott îi era 
foarte dragă, după toate aparențele, şi eleva părea în pragul unei crize 
de nervi. 

Judd le întâlni la ieşire. 

— Plecăm acum? 

— Da. Te deranjează să treci pe la apartament pentru a o anunţa pe 
Sandra? Să-i ceri doamnei Jackson să rămână. Dacă nu va putea să 
rămână, rămâi tu... 

— Ce, eu? exclamă impresarul. 

— Să ştii că Sandra nu are o boală contagioasă. De fapt, de-abia 
aştepţi s-o vezi. Crezi că mă păcăleşti, Judd? 

Acesta trase îndelung din ţigară. 

— Te poţi înşela. 

— Nu cred. Ipocritule! Haide, la drum acum. Şi repede. Eşti un 
amor... 

ÎI sărută îndatoritoare pe buze, înainte de a o împinge pe Thornton în 
maşină. Judd conduse ca un nebun. Pe durata drumului, Cathy îşi lăsă 
mâna pe umărul elevei deprimate. 

Găsiră repede camera lui Scott, după agitația infirmierelor. Cât de 
nobil şi grav părea aici, în mediul său... Cathy fu aproape surprinsă, 
atât de mult îi ieşise spitalul din minte. 

— Bob... 

Acesta înălţă capul. 

— Cathy! Bună seara. 

Ochii i se plimbară pe rochia de scenă. Apoi i se adresă lui Thornton. 

— Am nevoie de lămuririle dumitale. Şi repede! 

— Da? făcu eleva smiorcăindu-se. 

— Prietena dumitale s-a otrăvit. De unde şi-a procurat somniferele? 
Din spital? 

— Eu... nu ştiu nimic. Nu ştiam că are aşa ceva. 

Mi-a spus doar că... 

— Vorbeşte! ordonă Bob. 


— Lui Scott îi era greu să se acomodeze. Aici este mult de muncă, 
destule responsabilităţi... O găseam foarte nervoasă în ultimul timp. 
Vorbea deseori de renunțare. Dar cred că îi era teamă... 

— Dar de ce? întrebă Cathy neîncrezătoare. Există şi alte meserii 
decât cea de infirmieră. Putea face altceva, fără să se considere o 
ratată. 

— Da. Dar părinţii săi au îndrumat-o pe această cale. De ani de zile i- 
au vârât această idee în cap. Acum nu-i mai poate dezamăgi. 

Bob îşi trecu mâna prin păr. 

— Cred că a luat somniferele din infirmerie. l-am făcut o spălare 
stomacală. Dar dacă aş şti exact ce a înghiţit, tratamentul ar fi mai 
eficace. 

— Pot s-o văd? întrebă Thornton. Vă rog, doctore Clinton, trebuie 
neapărat să-i vorbesc. 

Bob începuse deja să dea din cap, când interveni Cathy. 

— Las-o, Bob. Există lucruri pe care nu le ştim. 

Bob o privi o clipă cu atenţie, apoi îşi dădu acordul. 

— Un minut. Nu mai mult. De-abia şi-a recăpătat cunoştinţa. 

Thornton dispăru şi Bob o trase pe tânăra femeie de mânecă. 

— Nu pare să se simtă bine astăzi. 

— In locul meu, ai înţelege. Ştii ce mi-a spus? 

— Cine? Thornton? Nu. Cum vrei să ştiu... 

— Tocmai mi-a mărturisit vinovăția sa. 

Bob părea căzut din nori. 

— Dar de ce a aşteptat atât de mult timp înainte să... 

— Cu siguranţă, spera că afacerea se va clasa, îl întrerupse Cathy. 

Şi că justiţia nu se va amesteca. 

— Aşadar, vei fi complet dezvinovăţită, Cathy! 

— Am certitudinea că minte, Bob. 

— Stai, nu te mai pricep. 

— Cine a încercat să se sinucidă? Scott, nu Thornton. Nu găseşti 
coincidenţa bizară? A înghiţit un tub de somnifere chiar în seara în care 
prietena sa a venit să mă caute... Este curios, nu? 

— Aşteaptă. Crezi că a vrut s-o acopere pe Scott? 

— Exact. Sunt foarte legate, să ştii. Thornton are un caracter foarte 
solid. Îşi pierde rareori sângele-rece. Dar cealaltă a crezut probabil că 
pleca s-o denunțe. 

— Sunt simple supoziţii. 

— Da. Dar nu voi întârzia să aflu sfârşitul acestei poveşti. 

Thornton ieşi din cameră cu capul plecat şi plângând. Cathy îi bară 
trecerea. 

— Să mergem să bem o cafea, îi propuse. Ai nevoie. 

— Credeţi că va muri, domnişoară Corey? 


— Nu, nu cred. | s-au făcut analize pentru a se determina ce a folosit. 
Totul va fi bine. Vei vedea. 

Tânăra fată se rezemă cu spatele de perete. Părea gata să se 
prăbuşească. 

— Nu-i ştiam întru totul planurile. N-aş fi crezut-o niciodată capabilă 
să facă un asemenea lucru. N-aş fi lăsat-o singură, altfel. Vă jur!... 

Cathy o luă de braţ: 

— Ai face mai bine să spui adevărul, Thornton. Este greu, foarte 
greu. N-am dreptul să te las să plăteşti pentru prietena ta. 

— Cum? Nu... înţeleg... 

Observându-i reacţia, Cathy înţelese că nu se înşela. 

— Scott este cea care a uitat să pună la loc protecţia, nu-i aşa? O ştii 
de mult timp? 

Cealaltă încercă să nege, dar o privire a lui Cathy fu suficientă 
pentru a o face să renunţe la orice intenţie. 

— Am înţeles asta săptămâna trecută. Dar, evident, nu ştiam cum s- 
o spun. Pe de altă parte, dumneavoastră vă riscaţi cariera. Nu puteam 
să accept. Şi am hotărât să-mi asum vina în locul său. Cunoaşteţi 
urmarea. 

— Te-ai gândit măcar la consecinţele actului tău? întrebă Cathy. 
Puteai să fii condamnată în locul lui Scott. 

— Ştiu. Dar suntem prietene. Trebuia s-o ajut. 

Prietene. Cuvântul îi răsună în minte, trezind ecouri cunoscute. 
Odinioară, Sandra îi fusese prietenă. Ar fi făcut orice pentru a se ajuta 
reciproc. Acea perioadă părea trecută pentru totdeauna... 

— Ce se va întâmpla, oare, domnişoară Corey? 

— Va trebui să-l vedem pe domnul Morten chiar mâine dimineaţă. 

Eleva nu-şi putu stăpâni lacrimile. 

— Sărmana Scott!... 

Apăru un laborant, îl căuta pe Bob. Discutară o clipă cu voce joasă. 
Apoi medicul chemă o infirmieră şi o trimise la Scott. 

— Laborantul tocmai ne-a comunicat rezultatele, exclamă cu un aer 
radios, apropiindu-se. Acum totul va fi foarte repede în ordine. Prietena 
dumitale este salvată, Thornton! 

— Mulţumesc. Slavă Domnului! 

— Dacă ai duce-o la ea acasă, Cathy? 

— Nu, prefer să rămân, interveni Thornton. 

Tânăra femeie zâmbi. Cât de bine îi înţelegea reacţia. Ar fi făcut la 
fel dacă Sandra ar fi fost în cauză. Cathy mai aşteptă două ore. Puțin 
după miezul nopţii, Bob confirmă că Scott era în afară de pericol. În 
ciuda acestui lucru, îi fu imposibil s-o convingă pe Thornton să se ducă 
să se culce. 

Bob văzu cât era ora şi căscă. 


— Te las acasă, Cathy? 

— Nu spun nu. Mulţumesc. 

leşiră împreună din spital. La acea oră, erau puţine maşini pe străzi. 
Nenumărate stele străluceau pe cerul fără nori. Atmosfera era 
răcoroasă, dând o senzaţie de iarnă. 

Bob vorbi puţin. Cathy stătea tristă în colţul său. Pierduseră orice 
legătură. Oare cum se putuse schimba Bob atât de brusc? Cum? Pur şi 
simplu din cauza Sandrei. O iubea. Şi Sandra de asemenea. Trebuia să 
se obişnuiască. 

Seara i se păruse lungă şi complicată. Un amestec de izbucniri 
entuziasmate şi de clipe de disperare. 

Bob parcă în faţa imobilului şi se întoarse spre ea. 

— Eu... 

— Vrei să urci? îi propuse Cathy imediat. Judd este încă acolo. 
Tocmai i-am văzut maşina. O cafea bună ne va face bine. Altfel mă voi 
prăbuşi pe loc. 

— Ei bine, de acord pentru băutura ta magică! 

Luară ascensorul. Tânăra femeie îşi căută o clipă cheia înainte de a 
deschide. Judd fuma o ţigară. Sandra nu se culcase încă. Dar era 
imposibil de ştiut dacă se împăcaseră sau nu. 

— lată-vă, în sfârşit! exclamă Judd. Oare unde aţi fost? 

— Ei bine, la spital! Scott îşi va reveni. 

Evident, lui Judd puţin îi păsa de acest fapt. 

— Ştii cine se afla în sală în seara asta? Jeff Cramer. Numele nu-ţi 
spune nimic. Eu îl cunosc foarte bine. Are mai multe localuri în Chicago. 

Te-a auzit. Şi i-ai plăcut, Cathy. Vrea să te angajeze pentru şase 
săptămâni. Şase săptămâni! îţi dai seama?... Eşti în vârf, frumuseţe.!... 

Cathy era stupefiată. Bob se încordă. 

— Nu te aşteptai, nu-i aşa? reluă Judd. Ei bine, eşti de acord? 
Semnăm contractul? 

Se lăsă tăcerea. Tânăra femeie se afla din nou la o cotitură a vieţii 
sale. 

Oare ce va alege? 

— Ascultă, Judd, m-ai luat pe nepregătite. Nu putem lăsa pe mâine? 

— Bineînţeles că da, oftă acesta. 

— Şi cafeaua aceea? îi aminti Bob. 

— Mă voi ocupa de ea, murmură tânăra femeie. 

Avea nevoie să se îndepărteze puţin pentru a vedea lucrurile mai 
bine, să fie singură o clipă. 

Se produseseră atâtea evenimente noi... 

Dar nu putea avea niciun minut pentru ea. Judd i se alătură în 
bucătărie şi închise cu grijă uşa. 

— Nu poţi sta fără mine niciun minut, Judd? 


În loc de răspuns, acesta se aşeză în faţa mesei. Ţigara vicie aerul 
din toată încăperea şi tânăra femeie strâmbă din nas. In zadar 
protestase, Judd nu va putea niciodată să renunţe la acest obicei 
detestabil. 

— Văd că iar fumezi grozăviile alea. Este într-adevăr mai puternic 
decât tine! 

Impresarul o privi şi izbucni în râs. Dar în cele din urmă, strivi ţigara 
în scrumieră. 

— N-ai să te obişnuieşti niciodată. Nu-i aşa? 

— Într-adevăr, mă tem că nu. 

— Sandra nu mi-a reproşat niciodată ţigara. Chiar cred că, într-un fel, 
apreciază asta. 

— Dar eu nu sunt Sandra. 

Judd o măsură îndelung, înainte de a răspunde. 

— Nu. O ştiu. 

— Unde aţi ajuns amândoi? V-aţi putut împăca? 

— Da. Doar că nu prea ştiam cum să abordez subiectul. 

Tânăra femeie deschise dulapul şi scoase ceştile, linguriţele şi o 
zaharniţă din argint. 

— lată de ce am preferat s-o iau înainte, replică ea. 

Judd nu se putu împiedica să râdă. 

— Îmi place sinceritatea ta. Şi eu vorbesc deschis. Ai putut s-o 
constaţi. Dar mereu mi-a fost teamă să te jignesc, Cathy adorată. 

— Sunt mult mai solidă decât crezi, replică tânăra femeie, folosind 
accentul său irlandez. Vrei să adaugi ceva? 

— Este... vorba de Sandra. Dacă Bob este de acord, mi-ar plăcea s-o 
duc la mama. Îşi va continua acolo convalescenta. 

— La mama ta? lartă-mă, dar nu ştiam că ai putea avea una. 

— Să ştii că n-am ieşit dintr-un ou, îi spuse impresarul cu o voce 
tristă. 

— Dar de ce n-o laşi aici? Consideri că n-o îngrijesc destul de bine? 

— N-are nimic de-a face cu asta. Mi-ar plăcea să-mi cunoască mama. 
Atâta tot. Poate îţi voi părea naiv şi demodat, dar mi-am dorit acest 
lucru. 

Într-o clipă, Cathy sesiză unde voia să ajungă. Situaţia se lămurea. 
De fapt, era mult timp de când bănuia ceva. 

— O iubeşti, Judd. Mărturiseşte. 

Acesta izbucni într-un râs sincer. 

— Ai ghicit. Cred că această dragoste mă face să rezist încă de la 
început, din perioada în care Sandra nu era decât o fetiţă care visa să 
devină celebră. 

— Şi Sandra? îl întrebă, ţinându-şi respiraţia. 

Judd se apropie, îi luă linguriţele din mâini şi le puse pe masă. 


— Te găsesc adorabilă, micuță Cathy. Pur şi simplu adorabilă, făcu 
acesta luând-o cu tandreţe în braţe. Dacă n-aş fi cunoscut-o pe Sandra, 
ţi-aş fi făcut o curte îndârjită. Pe cuvânt. A fost un timp în care n-am 
încetat să mă gândesc la tine. Când Sandra a avut accidentul, am 
încercat să judec. Mi-am spus că nu trebuie s-o las baltă. Că avea 
nevoie de susţinere... Dar nu reuşeam să mă detaşez de tine, Cathy. 
Era ceva mai puternic decât mine. 

O sărută îndatoritor, cu tandreţe. Ca un frate sau ca un prieten 
vechi. Tânăra femeie izbucni în râs, îmbrăţişându-l. Exact această clipă 
şi-o alese Bob pentru a intra în bucătărie. li privi un timp fără să 
vorbească. 

Apoi se întoarse brusc şi se îndepărtă cu paşi mari. Cathy alergă 
după el. 

— Bob! Aşteaptă, Bob! 

Era prea târziu. Plecase deja, trântind uşa. Tânăra femeie se opri cu 
respiraţia tăiată, neştiind ce să mai facă. 

— Tocmai mi-a spus că nu mă mai iubeşte, exclamă Sandra cu voce 
răguşită. l-am fost recunoscătoare, deoarece m-a scutit să-i mărturisesc 
acelaşi lucru. Şi-mi era teamă să nu-i fac rău. 

— Eşti sigură că ai înţeles bine? întrebă Cathy, cu inima paltitând. 

— Absolut. În zadar l-am revăzut, l-am redescoperit într-o oarecare 
măsură, dar n-a mai fost posibil. Ceva a murit între noi. De fapt, nu poţi 
face niciodată să reînvii trecutul. Dar trebuia să încerc experienţa 
înainte de a accepta certitudinea. L-am iubit mereu pe Bob. Dar numai 
ca prieten... Vorbind despre prietenie, să nu-mi spui că a noastră a 
murit. 

Cathy izbucni în râs. Apoi începu să plângă. Era scuturată de un 
spasm nervos. Judd îi dădu o palmă uşoară pentru a se calma. 

— Ei, revino-ţi! făcu acesta cu un aer îngrijorat. Mai am nevoie de 
tine. Mă bazez pe tine pentru Chicago. Pot să-ţi comunic acordul, nu-i 
aşa? 

— Trebuie să mă mai gândesc. 

— Nu fi proastă, interveni Sandra. lţi va plăcea. Sunt sigură. 

Cathy trebuia să dea două reprezentații la îngerul albastru. La restul, 
va avea timp să se gândească mai târziu. : 

Se lansă temeinic în noua sa meserie. Entuziasmul îi era sincer. li 
plăceau reflectoarele scenei, iar lumea spectacolului nu-i displăcea. 
Cum oare să rămână insensibilă acestei fascinații pe care o exercita 
asupra publicului şi osmozei care se crea între sală şi ea. 

De la spital nu avea nicio veste. Cathy îşi sunase avocatul pentru a-l 
informa despre dezvăluirile lui Thornton. Vestea îl stupefiase. 

— Asta schimbă totul, domnişoară Corey. Absolut totul. Acuzarea va 
pierde orice dovadă împotriva dumneavoastră. Doar că ne va trebui o 


mărturie scrisă. 

— Vă las dumneavoastră această grijă, încheie Cathy. Să ştiţi, cu cât 
mai puţin mă ocup de asta, cu atât voi fi mai mulţumită. 

În seara ultimei sale reprezentații, Sandra îşi făcu apariţia. Judd îi 
împingea fotoliul strâmbându-se. Se instalară la o masă foarte aproape 
de pian. 

Luând microfonul, tânăra femeie dezvălui prezenţa prietenei sale şi 
un tunet de aplauze se auzi doar la numele Sandrei. 

— Cred că toată lumea doreşte să te audă, Sandra, continuă Cathy. 
Vii să ne cânţi ceva? 

Sala deveni aproape tăcută. Puțin descumpănit, Judd privea la 
stânga şi la dreapta, zâmbind celor care-l recunoşteau. Ce cabotin! se 
gândi tânăra femeie. 

— De acord, răspunse Sandra. Dar mă acompaniezi. 

Cathy scoase un oftat de uşurare. Prietena sa părea că revenise la 
gânduri mai rezonabile. Judd îşi croi drum cu fotoliul şi o duse pe scenă. 
Apoi îi întinse un microfon. Cathy se aşeză la pian. De trac, avea un nod 
în gât, deoarece acest mic număr era absolut improvizat. Incepu cu un 
cântec pe care Sandra îl ştia bine, pentru că îl cântaseră deseori 
odinioară, în perioada când, puştoaice, visau să devină staruri. 

Când terminară, cea mai mare parte a oamenilor se ridicară pentru a 
aplauda. Sandra avea lacrimi în ochi. Cathy îi adresă un zâmbet scurt 
lui Judd. Nu va întârzia să reacționeze ca un profesionist... 

— Faceţi un duet perfect, să ştiţi. După părerea mea, ar trebui să 
reluăm experienţa şi... Ce crezi, Cathy? 

Aceasta nu putea răspunde. Prea multe găuri negre existau încă în 
viaţa sa. Dar era fericită că făcuse această încercare la îngerul albastru. 
Nu regreta această picătură de succes, acest contact rapid cu lumea de 
noapte. Dacă va continua pe această cale, o aştepta o viaţă dificilă, dar 
pasionantă. Trebuia doar să vadă limpede, să se gândească la toate 


posibilităţile. 
A doua zi, îi telefonă avocatul. 
—Am o veste bună, îi spuse pe un ton vesel. Aţi obţinut 


neurmărirea. În ceea ce vă priveşte, ancheta este închisă. 

Tânăra femeie închise ochii. Coşmarul dispărea, în sfârşit. 

— Sunt... într-adevăr uşurată, bâigui. Şi pentru Scott? 

— Nu s-a reţinut nicio probă împotriva ei. Dar ştiţi ce cred, 
domnişoară Corey. 

— Nu. 

— Sunt convins că toată vina este a lui Larkin. Este bătrân. Şi a putut 
foarte bine să ridice el însuşi protecţia şi să uite ceea ce făcuse. Sunt 
lucruri care se întâmplă la vârsta sa. 

Cathy se prinse de telefon. 


— Cum? Credeţi că ar fi... 

— N-am nicio dovadă, evident. Dar i-am vorbit despre asta 
avocatului spitalului şi pare de aceeaşi părere. Lucrează la problemă. 
Cu puţin noroc, vor scăpa nepăgubiţi. 

— Hotărât lucru, este ziua surprizelor! încheie Cathy râzând. 

„„„Puţin mai târziu, telefonul sună din nou. De data aceasta era 
domnul Morten în persoană: 

— Domnişoară Corey?... Voiam să vă prezint scuzele direcţiunii. Aţi 
fost pe deplin nevinovată. Şi ţineam să v-o aduc la cunoştinţă... Şi dacă 
mai sunteţi liberă vă... aşteptăm. 

Câteva minute, Cathy îşi savură victoria. Acum, aveau nevoie de ea. 
Rolurile se inversaseră. De altfel, o voce ascunsă, puţin indulgentă, o 
îndemnă în această direcţie. Dar răzbunarea nu făcea parte din firea sa. 
Cathy nu avea nimic dintr-o fiinţă meschină. 

— Vă mulţumesc, domnule Morten. Evident, voi fi sub comanda lui 
Fairchild? 

Acesta râse uşor. 

— Mă tem că da. Suntem depăşiţi de treburi la etajul patru. Ei bine, 
vă aşteptăm mâine? 

— Poate nu. În tot cazul, cât mai curând posibil. 

Tânăra femeie închise. Îşi va putea pune din nou uniforma, îşi va 
revedea bolnavii, va relua acea viaţă epuizantă care era raţiunea sa de- 
a fi. De a se cufunda în sfârşit în universul căruia îi aparținuse 
dintotdeauna. 

Sandra nu pierduse nimic din conversaţie. 

— Aşadar, dacă înţeleg bine, renunţi. 

Cathy nu se putu împiedica să zâmbească. 

— Ascultă, meseria ta mă tentează. Nu pot s-o neg. O consider chiar 
amuzantă. Captivantă, dacă preferi. Dar nimic mai mult. Tu eşti altfel, 
Sandra. Ai ceva de dăruit publicului. Bucurie, căldură umană... Acest 
sentiment eu îl regăsesc îngrijind un bolnav. Este modul meu de a mă 
realiza. Cred că mă înţelegi. Nu doresc să-mi schimb viaţa. 

Sandra păru să ezite o clipă. 

— Te înţeleg foarte bine... Tu... ai putea să uiţi răul pe care ţi l-am 
făcut, Cathy? _ 

— Vrei să vorbeşti despre Bob?... Desigur. Intr-un fel, sunt uşurată. 
Deoarece, dacă vom mai fi împreună, acum ştiu că nicio fantomă nu va 
veni să ne bântuie fericirea. Dacă Bob îmi va dărui inima lui, n-o va mai 
face pe jumătate! 

— ţi doresc toată fericirea posibilă, Cathy. Şi încă o dată, iartă-mă. 

— Şi eu, mica mea Sandra. Şi tot succesul din lume! 

Judd şi Sandra plecară două zile mai târziu. Avionul trebuia să-i ducă 
pe Coasta de est, acolo unde locuia doamna Richardson. Sandra va 


scăpa curând de ghips şi, după recuperare, va putea urca din nou pe 
scenă. Ştiau că vor mai fi neînţelegeri între ei şi că viaţa nu va fi mereu 
nostimă. Dar îţi făcea plăcere să vezi încrederea lor. Şi Judd va fi un soţ 
bun. 

În clipa în care îşi luau rămas-bun, Judd trase îndelung din ţigară. 

— Este teribil, dar sunt fericit că nu vii cu noi, exclamă pe un ton 
convins. 

— Judd! Cum îndrăzneşti, exclamă Sandra. 

— Ştii că te ador, îngerul meu. Dar nu te-ai fi putut obişnui niciodată 
cu ţigara! 

Cathy izbucni în râs. 

A doua zi dimineaţă, tânăra femeie plecă la spital. Hoinări îndelung 
pe malurile fluviului. Arborii erau aproape desfrunziţi. Un covor gros de 
frunze acoperea pământul rece. În depărtare se zărea insula, pierdută 
în ceaţă. Trecuse o veşnicie de când fuseseră acolo toţi patru... în 
mintea lui Cathy, sărutul lui Judd aparţinea deja unui trecut îndepărtat. 
La fel şi escapada lui Bob cu Sandra. 

La ce bun să răscolească amintirile? Cathy nu mai voia să meargă pe 
insulă. Cel puţin un timp. lar dacă se va întoarce vreodată, va fi cu Bob, 
doar cu el. 

Parcă şi pătrunse în spital. Toată lumea fu stupefiată s-o vadă. 
Colegele îi rezervară o primire călduroasă. Nimeni nu-şi precupeţea 
simpatia: 

— Ce proaste! îi mărturisi o infirmieră. Din fericire, ai scăpat. Nu poţi 
să ştii cât de mulţumită sunt. 

— Mulţumesc. Şi cu anticipație pentru restul! replică tânăra femeie 
râzând. 

Fairchild o aştepta în birou. 

— Bună ziua, exclamă Cathy. lată-mă întoarsă. Gata să-mi reiau 
uniforma! 

Fairchild o măsură îndelung. 

— Bună ziua, Corey, făcu pe un ton ursuz. Sună H12. Du-te repede! 
apoi te aştept în laborator. Am un munte de teste de efectuat! 

Cathy făcu o mină amuzată. Nimic nu se schimbase. Era plăcut să se 
întoarcă, să găsească o Fairchild mereu la fel de arţăgoasă. Curând îşi 
va vedea bolnavii şi zâmbetul său le va lumina camerele. 

Afară, un soare splendid îşi arunca razele dintr-un cer de azur. Cathy 
se gândi la Sandra, pierdută undeva pe malul oceanului, cu Judd. Oare 
îşi va găsi fericirea? 

Şi Bob? încă nu-l văzuse. Poate era deja în cabinetul său. 

Dimineaţa fu epuizantă, ca de obicei. Cathy se simţea într-o 
dispoziţie minunată şi cobori în hol, fluierând. 

Brusc, îl zări. O clipă, rămaseră faţă în faţă, tăcuţi. Apoi, Bob se 


destinse şi o licărire de mulţumire i se aprinse în adâncul ochilor. 

— Te-ai întors! 

— Da, după cum vezi. 

— Dar credeam că... în sfârşit, te credeam la Chicago, cu Judd. 

— Ştii, repetițiile mari şi seratele mondene nu mi-au reuşit niciodată 
prea bine. Prefer de departe să fiu dojenită de un şef execrabil, să 
muncesc ca un animal şi să mă ocup de eleve timide! De fapt, ce s-a 
întâmplat cu Scott? 

— S-a întors acasă. Cred că acest mediu nu i se potrivea. Ai avut 
dreptate. Părinţii au venit s-o ia. La început nu păreau prea mulţumiţi. 
Dar până la urmă au acceptat-o pe fiica lor aşa cum este. 

— Cu atât mai bine. lartă-mă, dar sunt grăbită. Fairchild nu s-a 
schimbat!... 

Uit-o o clipă, murmură Bob. 

O duse într-o cameră goală. 

— Te iubesc, Cathy. Nu-ţi poţi imagina cât de mult te iubesc... Oare 
mă vei ierta într-o zi? 

Tânăra femeie izbucni în râs. Hotărât lucru, ziua era bogată în 
lovituri de teatru. Uitându-şi toate principiile, îl luă în braţe cu tandreţe. 

— De ce să te iert? C-ai fost sincer? 

— Cât te iubesc, dragostea mea! Vom fi întotdeauna fericiţi. Nu-i 
aşa? Trebuia să fiu sigur în legătură cu Sandra. Înţelegi? Am nevoie să 
mă crezi, iubito. Nu mai ştiam ce făceam. Sandra mi-a sucit realmente 
capul, să ştii. 

— Bob! Mi-ai lipsit îngrozitor, şopti tânăra femeie. 

Bob o strânse mai puternic şi puse stăpânire pe buzele sale cu o 
pasiune aproape sălbatică. Şi acest sărut o făcu să uite totul, 
săptămânile de teamă şi de disperare. 

Bob o îmbrăţişa încă în clipa în care apăru Fairchild ca o furie, gata 
să-i facă cu ou şi cu oţet. Dumnezeule! se gândi tânăra femeie. Şi când 
te gândeşti că-i promisese că asta nu se va întâmpla niciodată. 

Bob păru foarte stânjenit, dar Cathy nu-şi putu stăpâni un hohot de 
râs. 

— Ei bine, da! lată, Fairchild. Există un început în orice! 

Timp de o secundă, i se păru că citeşte o exprimare complice pe faţa 
infirmierei şefe. Oare era şi ea îndrăgostită? 

SFÂRŞIT 


